সরকারের কাছে কৈফিয়ত চেয়েছেন ড. কামাল - Ajker Comilla\nনয় বছর আগে সরকারকে পুরানো ঢাকা থেকে ক্যামিক্যাল কারখানা সরিয়ে নিতে হাইকোর্ট আদেশ দিয়েছিলেন। ওই সময়ের মধ্যে সরকার কেন হাইকোর্টের আদেশের তোয়াক্কা না করে কোন প্রকার ব্যবস্থা গ্রহণ করেননি তার কৈফিয়ত চেয়েছেন জাতীয় ঐক্যফ্রন্টের আহ্বায়ক ড. কামাল হোসেন।\nমঙ্গলবার ২৬ ফেব্রুয়ারি জাতীয় প্রেসক্লাবে গণফোরাম আয়োজিত চকবাজারে ভয়াবহ অগ্নিকাণ্ডে নিহতদের স্বরণে নাগরিক শোকসভায় সভাপতির বক্তব্যে তিনি এসব কথা বলেন।\nড. কামাল হোসেন বলেছেন, জনগণের জানমালের নিরাপত্তা দেওয়া সরকারের দায়িত্ব। চকবাজারের অগ্নিকাণ্ডের ঘটনায় সরকারের সেই দায়িত্বে অবহেলা ছিলো, এজন্য সরকার দায়ী। সরকারের দায়ভার কোনভাবে এড়ানোর সুযোগ নেই। অবশ্যই সরকারকে এর দায়ভার নিতে হবে।\nপ্রবীণ আইনজীবী বলেছেন, ৬৭,৮১ না ১০০-২০০ মানুষ মারা গেছে এটা নিয়ে পরে কথা হবে। এটা যে একটা ভয়াবহ একটা ঘটনা এবিষয়ে কোন সন্দেহ নেই। সরকারের অব্যবস্থাপনা মূলক আচরণের কারণেই এই অগ্নিকাণ্ডের ঘটনা ঘটেছে। এর দায় সরকারকেই নিতে হবে।\nজাতীয় ঐক্যফ্রন্টের আহ্বায়ক ড. কামাল হোসেনের সভাপতিত্বে নাগরিক শোকসভায় বক্তব্য রাখেন, বিএনপির স্থায়ী কমিটির সদস্য ডা. মঈন খান, জেএসডি সভাপতি আসম আব্দুর রব, গনস্বাস্থের ট্রাস্টি ডা. জাফরুল্লাহ চৌধুরী, গনফোরামের সাধারণ সম্পাদক মোস্তফা মহসিন মন্টু, কার্যকরী সভাপতি সুব্রত চৌধুরী, গণফোরাম নেতা অধ্যাপক আবু সাঈদ চৌধুরী প্রমুখ।\nডা. কামাল হোসেন আরো বলেন, তিনি বলেন, ৯ বছরে কোন সমাধান হয়নি। এখনো কিছুদিন আলোচনা চলবে, তারপর জনগণের চিন্তা যখন অন্যদিক যাবে তখন এটার আর কোন ব্যবস্থা নেওয়া হবে না।\nজেএসডি সভাপতি আসম আব্দুর রব বলেন, কতজন মারা গেছেন তা আমি বলবো না। আমি একটা প্রশ্ন করতে চাই যাদের উপর জনগণের নিরাপত্তা নিশ্চিত করার কথা ছিলো তারা কি তা করেছে? তিনি বলেন, একটা রাষ্ট্রে এরকম একটা ট্রেজিডির পর শোক জানানোর সিদ্ধান্ত নিতে ৫ দিন সময় লেগেছে। এদেশে কোন সরকার আছে বলে আমার মনে হয় না।\nতিনি বলেন, সড়কে হাজার হাজার লাইসেন্স বিহীন গাড়ি চলছে। প্রতিদিন সড়কে মানুষ মরছে। আমি এগুলোকে দুর্ঘটনা বলবো না, আমি বলবো তাদের হত্যা করা হচ্ছে। সরকারের উদ্দেশ্যে তিনি বলেন, আপনারা ২৯ ডিসেম্বর রাতে ১৬ কোটি মানুষের গায়ে আগুন লাগিয়েছেন, এই আগুন আপনাদের গায়েও লাগবে।\nপ্রধানমন্ত্রীকে উদ্দেশ্য করে আসম রব বলেন, এদেশে আপনাদের ক্ষমতায় থাকার কোন অধিকার নেই। আপনারা খুনি। তিনি আরো বলেন, এই দেশে এখন কোন মন্ত্রীসভা নেই, একজন মহিলাই সব মন্ত্রণালয়ের মন্ত্রী।\nবিএনপির স্থায়ী কমিটির সদস্য ডা. মঈন খান বলেন, কয়েকদিন আগে আমরা দেখেছি একটি প্রহসনের নির্বাচন সরকার কিভাবে উৎসবের মাধ্যমে বরণ করেছে। সেই কোটি মানুষের ভোটাধিকার হরণ করা সরকারের কাছে জনগণের জীবনের কোন মূল্য নেই। তিনি বলেন, সবাই বলছে পুরান ঢাকা থেকে এসব কারখানা সরাতে হবে। আমি ভাবছি বিড়ালের গলায় ঘন্টা বাঁধবে কে? তারাতো জনগনের অধিকার হরণ করার মধ্য দিয়েই রাষ্ট্র ক্ষমতায় আছেন।\nজনস্বাস্থ্য কেন্দ্রের ট্রাস্টি ডা. জাফরুল্লাহ চৌধুরী বলেন, জবাবদিহিতা ছাড়া কোন উন্নয়ন রাষ্ট্রের জন্য সফলতা আনে না। আমাদের প্রধানমন্ত্রী ২৯ ডিসেম্বর রাতে যে ম্যাজিক দেখিয়েছেন তাতে উনি খুব শিগ্রই পৃথিবীর শ্রেষ্ঠ ম্যাজিসিয়ান হিসেবে পুরস্কার পাবেন।\nতিনি বলেন, চট্টগ্রামে নিরস্ত্র একজন মানুষিক ভারসাম্যহীন ছেলেকে জীবিত ধরতে পারেনি। কিভাবে ধরবে সরকারতো তার মত মানসিক ভারসাম্যহীন।\nপ্রধানমন্ত্রীকে মুরব্বিদের সন্মান দেওয়ার আহ্বান জানিয়ে তিনি বলেন, মুরুব্বিদের সন্মান দেখালে আপনার বাবাকেই সন্মান দেখানো হবে। তিনি প্রধানমন্ত্রীকে উদ্দেশ্য করে বলেন, আপনার যদি ক্ষমতা থেকে পদত্যাগ করতে লজ্জা লাগে তবে একটি বিচার বিভাগীয় তদন্ত করে দেখেন মানুষ আপনাকে কতটা ঘৃনার চোখে দেখেন।\nনাগরিক ঐক্যের আহ্বায়ক মাহমুদুর রহমান মান্না আগের দুই শিল্প মন্ত্রীর বক্তব্যের সমালোচনা করে বলেন, আপনারা উৎকোচ নিয়ে এইসব কারখানা স্থানান্তর না করে এখন একজন আরেক জনকে অভিযোগ করেন।\nতিনি বলেন, আমরা জানি এই সরকার ভন্ড,প্রতারক,নির্লজ্জ। তারা জনগণের সাথে একের পর এক প্রতারণা করে চলছে। তিনি বলেন, বঙ্গবন্ধু পৃথিবীর একজন বড় ও জনপ্রিয় নেতা কিন্তু যখন বাকশাল করেছিলেন তখন টিকতে পারেননি। আমি প্রধানমন্ত্রীকে বলবো একমাঘে আর দুইমাঘে শীত যায়না। আপনি সারাদেশের জনপ্রিয় নেত্রী বেগম জিয়াকে অন্যায়ভাবে আটক করে ক্ষমতায় থাকতে চান? এটা আপনি ভুল করেছেন। আপনার কর্মকাণ্ডের ফলাফল আপনি অবশ্যই পাবেন। সরকার চকবাজারের ক্যামিকেল কারখানা সরকার স্থানান্তরিত করবেনা বলেও মন্তব্য করেন তিনি।\nগণফোরাম সাধারণ সম্পাদক মোস্তফা মহসিন মন্টু বলেন, আমরা এমন এক রাষ্ট্রে বসবাস করি যেখানে রাষ্ট্রের কর্মচারীরা রাষ্ট্র পরিচালক নির্ধারণ করে দেয়।\nতিনি বলেন, নিমতলী ট্রাজিডির পর নয় বছরে এসব ক্যামিক্যাল কারখানা স্থানান্তর করা হয়নি। এটা সরকারের ব্যর্থতা, সরকারের ব্যর্থতার কারণেই চকবাজারে এত মানুষ মৃত্যুর শিকার হয়েছে।\nতিনি বলেন, জনবিচ্ছিন্ন সরকারের দ্বারা জনমঙ্গল মূলক কাজ আশা করা আহম্ময়কের কাজ। তাই আসুন আমরা এই সরকারের বিরুদ্ধে ৫২,৬৯, ৭০,৭১, ৯০ এর মত প্রতিবাদী হয়ে রাজপথে আন্দোলন করে সরকারকে রাষ্ট্র ক্ষমতা থেকে পদত্যাগ করতে বাধ্য করি।\nগণফোরামের কার্যকর সভাপতি সুব্রত চৌধুরী বলেন, বাংলাদেশ একটি ট্রাজেডিতে পরিনত হয়েছেন। বিডিয়ার ট্রাজিডি, নিমতলী ট্রজিডি, চকবাজার ট্রাজেডি। তিনি বলেন, আমরা পাকিস্তানের বিপক্ষে নয় মাস যুদ্ধ করে স্বাধীনতা অর্জন করেছি। আজ এই অনির্বাচিত সরকার আমাদের কোন জায়গায় নিয়ে দাঁড় করিয়েছে। তিনি বলেন, সবকিছুতে সরকার বিএনপির সম্পৃক্ততা খুঁজে পান। আমার মনে হয় খুব শিগ্রই চট্টগ্রামে বিমান ছিনতাইয়ে সময় নিহত মাহাদীরও বিএনপির সাথে সম্পৃক্ততা খুঁজে পাবেন।\nতিনি বলেন, রাষ্ট্র ক্ষমতা পরিচালনা করার কোন সক্ষমতা এই সরকারের নেই।\nগণফোরাম নেতা অধ্যাপক আবু সাঈদ চৌধুরী বলেন, চকবাজার অগ্নিকাণ্ডের বিষয়ে মন্ত্রীরা যেসব কথা বলেছেন সেগুলো কথার কথা, কেউ দায়িত্ব নিতে চান নি। কিন্তু হাইকোর্ট বলছে কাউকে না কাউকে দায়িত্ব নিতে হবে।\nতিনি বলেন, নিমতলী অগ্নিকাণ্ডের পর যে ব্যবস্থা গ্রহন করার কথা ছিলো সরকার তা করেনি।\nব্রাহ্মণবাড়িয়ায় হেফাজত তাণ্ডব: ওসির পর এবার এএসপিকে বদলি\nচৌদ্দগ্রামে ১৫ কেজি গাঁজা ও ১৫০ বোতল ফেন্সিডিলসহ ২ মাদক ব্যবসায়ী আটক\nচান্দিনায় কৃষকদের মধ্যে বিনামূল্যে বীজ ও সার বিতরণ উদ্বোধন


আজ ২৭ সেপ্টেম্বর, বিশ্ব পর্যটন দিবস। বিশ্বের অন্যান্য দেশের মতো বাংলাদেশেও বিভিন্ন কর্মসূচির মধ্যদিয়ে দিবসটি পালিত হবে। পর্যটনের ভূমিকা সম্পর্কে জনসচেতনতা বৃদ্ধিসহ সামাজিক, সাংস্কৃতিক, রাজনৈতিক এবং অর্থনৈতিক উপযোগিতাকে বিশ্বব্যাপী ছড়িয়ে দেওয়া এ দিবসের লক্ষ্য।\nজাতিসংঘের বিশ্ব পর্যটন সংস্থার (ইউএনডব্লিউটিও) উদ্যোগে ১৯৮০ সাল থেকে ২৭ সেপ্টেম্বর দিবসটি পালন করা হয়। বিশ্ব পর্যটন দিবসের এবারের প্রতিপাদ্য ‘অন্তর্ভুক্তিমূলক প্রবৃদ্ধির জন্য পর্যটন’।\nপ্রতিবছরের মতো এবারও বাংলাদেশ পর্যটন করপোরেশন ও বাংলাদেশ ট্যুরিজম বোর্ডসহ বিভিন্ন পর্যটন সংস্থা দিবসটি উপলক্ষে বিভিন্ন অনুষ্ঠানের আয়োজন করেছে। দিবসটি উপলক্ষে রাষ্ট্রপতি মো. আবদুল হামিদ ও প্রধানমন্ত্রী শেখ হাসিনা পৃথক বাণী দিয়েছেন।\nরাষ্ট্রপতি মো. আবদুল হামিদ রোববার (২৬ সেপ্টেম্বর) এক বাণীতে স্থানীয় কৃষ্টি, ঐতিহ্য ও মূল্যবোধকে সমুন্নত রেখে পর্যটনের উন্নয়নের পাশাপাশি জাতীয় অর্থনৈতিক উন্নয়নের লক্ষ্যে পর্যটন সংশ্লিষ্ট সবাইকে একসঙ্গে কাজ করার আহ্বান জানান।\nরাষ্ট্রপতি বলেন, বাংলাদেশের বৈচিত্র্যময় পর্যটন আকর্ষণসমূহকে দেশি-বিদেশি পর্যটকদের নিকট তুলে ধরার প্রয়াসে সুনির্দিষ্ট পরিকল্পনা অনুযায়ী কাজ করে যেতে হবে। বাংলাদেশে পর্যটন শিল্পের বিকাশের সম্ভাবনা খুবই উজ্জ্বল। এ সম্ভাবনাকে কাজে লাগিয়ে দেশের পর্যটন শিল্পের উন্নয়নে দেশি-বিদেশি বিনিয়োগ আকর্ষণের পাশাপাশি প্রান্তিক জনগোষ্ঠীকে অংশগ্রহণের সুযোগ করে দিতে হবে। একইসঙ্গে বিশ্ব দরবারে দেশের পর্যটন শিল্পকে কার্যকরভাবে তুলে ধরতে হবে।\nপর্যটন দিবস উপলক্ষে গতকাল বেসামরিক বিমান পরিবহণ ও পর্যটন মন্ত্রণালয় একটি প্রেস ব্রিফিংয়ের আয়োজন করে। যেখানে প্রতিমন্ত্রী মাহবুব আলি পর্যটন দিবস উপলক্ষে বিভিন্ন সংস্থার কার্যক্রম পরিকল্পনার বিবরণ তুলে ধরেন।


হাতে শাঁখা পলা কপালে সিঁদুর, চুপিসারে বিয়ে করে নিলেন ঐন্দ্রিলা! হাজির অঙ্কুশ - Sangbad24online\nহাতে শাঁখা পলা কপালে সিঁদুর, চুপিসারে বিয়ে করে নিলেন ঐন্দ্রিলা! হাজির অঙ্কুশ\nPost date January 26, 2022 | 9:22 PM\nটলিউড ইন্ডাস্ট্রির একজন জনপ্রিয় অভিনেত্রী ঐন্দ্রিলা সেন (Oindrila Sen)। বিখ্যাত অভিনেতা অঙ্কুশ হাজরার (Ankush Hazra) সঙ্গে তাঁর সম্পর্কের কথা কারোরই অজানা নয়। এই তারকা জুটি পর্দা এবং সোশ্যাল মিডিয়ায় সমানভাবে জনপ্রিয়। সম্প্রতি তাঁদের বিয়ে নিয়ে এক দ্বন্দ্বের সৃষ্টি হয়েছে।\nসম্প্রতি সোশ্যাল মিডিয়ায় ঐন্দ্রিলা বধূবেশের এক ছবি পোস্ট করেছেন। জি বাংলার ‘সাত পাকে বাঁধা’ ধারাবাহিকের মাধ্যমে অভিনয় জগতে প্রবেশ করেছিলেন। আর এই ছবি সেই ধারাবাহিকের সময়কালীন। স্মৃতিচারণ করে এই ছবি শেয়ার করেছেন ঐন্দ্রিলা। তাঁর এই পুরনো ছবি দেখে ভক্তরা বেজায় খুশি হয়েছেন, কমেন্ট বক্স প্রশংসায় ভরিয়ে দিয়েছেন তাঁরা, ভাইরাল‌ও হয়েছে এই ছবি। বস্তুত তৎকালীন সময়ে ‘সাত পাকে বাঁধা’ ধারাবাহিকে ঐন্দ্রিলা অভিনীত ‘দুষ্টু’ চরিত্রটি দর্শকমহলে ভীষণ জনপ্রিয় ছিল। তবে নেটিজেনরা এই ছবিকে কেন্দ্র করে অঙ্কুশ-ঐন্দ্রিলার বিয়ের বিষয়ে ভাবতে শুরু করে দিয়েছেন, তাঁদের মতে অঙ্কুশের সাথে বিয়ের পর ঐন্দ্রিলাকে ঠিক এমনটাই দেখাবে।\nএতদূর অবধি সব ঠিক থাকলেও গন্ডগোল ঘটেছে অন্য জায়গায়। এক জনপ্রিয় সংবাদমাধ্যম ঐন্দ্রিলার এই পুরনো ছবি ও অঙ্কুশের সাথে তাঁর আরেকটি পুরনো ছবি ব্যবহার করে এক অদ্ভুত শিরোনামে খবর পেশ করেছে। আর সেই খবরই শোরগোল ফেলেছে নেট দুনিয়ায়। ‘টলিগসিপ’ নামক এক সংবাদ পোর্টাল এই তারকা জুটিকে নিয়ে করা খবরে শিরোনামে লিখেছে,”হাতে শাঁখা পলা কপালে সিঁদুর, অঙ্কুশের সঙ্গে ‘সাত পাকে বাঁধা’ পড়েই গেলেন ঐন্দ্রিলা!”\nস্বাভাবিকভাবেই এমন শিরোনামে নেটিজেনরা খানিক হকচকিয়ে গিয়েছেন। এমন কী অনেকেই তারকা-জুটির উদ্দেশ্যে শুভেচ্ছাবার্তা জ্ঞাপন করতে শুরু করে দিয়েছিলেন। খোদ অঙ্কুশ এই খবরের কমেন্ট বক্সে মন্তব্য না করে থাকতে পারেননি। তিনি কমেন্ট করেছেন,’আমাকে কেও নিমন্ত্রণ করলো না!’ তাঁর এই কমেন্ট ভাইরাল হয়ে হাসির রোল উঠেছে নেট দুনিয়ায়। অঙ্কুশের এই অবস্থা নিয়ে তাঁর অনুগামীরা মজা করতে ছেড়ে দেননি, বিভিন্ন জন বিভিন্ন রকম কমেন্ট করেছেন এরপরে। একজন লিখেছেন,”দাদা নিজের বিয়ে খেতে নেই!”, আরেকজন লিখেছেন,”মনে হয় ভুলে গিয়েছিল!”, আবার কারোর মতে,”সারা জীবনের জন্য আপনি নিমন্ত্রিত ঐন্দ্রিলা দিদির বিয়েতে”।\nআরো পড়ুন - বিমানবন্দরে হেনস্থার শিকার অভিনেত্রী ঋতুপর্ণা, ক্ষোভে ফেটে পড়লেন সোশ্যাল মিডিয়ায়\nTags ANKUSH AND OINDRILA, Ankush hazra, ANKUSH HAZRA AND OINDRILA SEN MARRIAGE, Oindrila Sen, অঙ্কুশ হাজরা, ঐন্দ্রিলা সেন\n← ঋতুপর্ণর প্রস্তাব রিজেক্ট করেছিলেন রচনা, সেই ভুলের জন্য আজও আফসোস করেন অভিনেত্রী → হট লুকে নেটদুনিয়ায় উষ্ণতা ছড়ালেন অভিনেত্রী পায়েল সরকার, রইল ছবি


সকালে হাঁটার স্বাস্থ্য উপকারিতা সম্পর্কে জানুন - HelloBanglaWorld - Know Everything in Bangla\nHelloBanglaWorld - Know Everything in Banglaলাইফস্টাইলসকালে হাঁটার স্বাস্থ্য উপকারিতা সম্পর্কে জানুন\nManzur Ahmed\ton October 3, 2020 December 21, 2021\nসকালে হাঁটার অনেক স্বাস্থ্য উপকারিতা রয়েছে। আচ্ছা, ব্যায়ামের জন্য এত কিছু থাকতে হাঁটা কেন গুরুত্বপূর্ণ? হাঁটলে প্রাকৃতিকভাবে পাবেন সুস্থতা ও প্রাণবন্ত অনুভূতি। আরও রয়েছে শত উপকার।\nপ্রতিদিন সকালে অন্তত ২০ থেকে ৩০ মিনিট টানা হাঁটার অভ্যাস আছে অনেকেরই। আর যাদের এই অভ্যাস নেই তাদেরও এই অভ্যাস গড়ে তোলা উচিত। কারণ প্রতিদিন সকালে মাত্র ২০-৩০ মিনিটের এই হাঁটা সারা দিন ভালো কাটাতে সাহায্য করে এবং স্বাস্থ্য ভালো রাখে।\nপ্রতিদিন হাঁটতে যাওয়ার আগে লক্ষ্য রাখুন আপনার পোশাকটি যথেষ্ট আরামদায়ক এবং হাঁটার উপযোগী কিনা। হাঁটার আগে একটু ঢিলে ঢালা পোশাক পরে নিন। হাঁটার জন্য আরামদায়ক জুতো কিনে নিন। সঙ্গে অবশ্যই খাবার পানি রাখুন। প্রতি ১৫ মিনিট পর পর পানি খান অল্প করে। তাহলে সকালের হাঁটার অভ্যাসটা উপভোগ্য হয়ে উঠবে।\nস্মৃতিশক্তি বৃদ্ধি পায়\nসকালে প্রতিদিন কিছুক্ষণ করে হাঁটলে ফুসফুসে তাজা বাতাস প্রবেশ করার সুযোগ পায়। এই বাতাস থেকে অক্সিজেন সংগ্রহ করে হৃৎপিণ্ড রক্তকে বিশুদ্ধ করে এবং অক্সিজেন সমৃদ্ধ রক্ত মস্তিষ্কে সরবরাহ করে। ফলে মস্তিষ্ক সচল থাকে এবং স্মৃতিশক্তি বৃদ্ধি পায়।\nরক্তচাপ নিয়ন্ত্রণে থাকে\nস্বাস্থ্য বিশেষজ্ঞদের মতে সকালে নিয়মিত হাঁটলে রক্তচাপ নিয়ন্ত্রণে থাকে। নিয়মিত সকালে হাঁটলে রক্তের লোহিত কণিকাগুলো থেকে চর্বি ঝরে যায়। এছাড়াও হাঁটার সময় রক্তের ইনসুলিন ও গ্লুকোজ ক্ষয় হয়। ফলে রক্তচাপ নিয়ন্ত্রিত থাকে।\nপ্রতিদিন সকালে হাঁটলে প্রচুর পরিমাণে ঘাম হয়। ফলে ত্বকের লোমকূপ গুলো খুলে যায় এবং শরীরের দূষিত পদার্থগুলো ঘামের মাধ্যমে বের হয়ে যায়। ফলে ত্বক উজ্জ্বল ও লাবন্যময় দেখায়।\nনিয়মিত সকালে হাঁটলে মেদ ভুড়ির হাত থেকে রক্ষা পাওয়া যায়। হাঁটলে প্রচুর ক্যালরি ক্ষয় হয়। ফলে নিয়মিত কম ক্যালরির খাবার খাওয়ার পাশাপাশি প্রতিদিন সকালে অন্তত ৩০ মিনিট করে হাঁটলে মেদ কমে এবং দেহের আকৃতি সুন্দর হয়।\nদৃষ্টি শক্তি ভালো করে\nপ্রতিদিন কম্পিউটারের স্ক্রিনের দিকে তাকিয়ে থাকতে থাকতে আমাদের চোখের বারোটা বেজে যাচ্ছে। চোখকে কিছুটা আরাম দিতে এবং চোখের স্বাস্থ্য ভালো রাখতে প্রতিদিন সকালে হাঁটার বিকল্প নেই। গবেষণায় দেখা গেছে যে সকালে খালি পায়ে ঘাসের উপর হাঁটলে দৃষ্টিশক্তি ভালো থাকে।\nমানসিক চাপ কমায়\nপ্রতিদিন হাঁটতে বেড়িয়ে সকালের সুন্দর স্নিগ্ধতা উপভোগ করতে কার না ভালো লাগে বলুন! প্রতিদিন সকালের সুন্দর পরিবেশ ও কিছুক্ষণ হাঁটাহাঁটি আপনার মন ভালো করে দিতে পারে নিমিষেই। প্রতিদিন সকালে কিছুক্ষণ হেটে আসলে সারাদিন কাজের উৎসাহ বাড়ে এবং মানসিক চাপ কমে যায়।\nপ্রতিদিন সকালে হাঁটলে শরীরের প্রতিটি কোষে বিশুদ্ধ রক্ত এবং অক্সিজেন পৌঁছে যায়। ফলে শরীরের রোগ প্রতিরোধ ক্ষমতা বাড়ে এবং সহজেই অসুখে পরার প্রবণতা কমে।\nসকালের হালকা ব্যায়াম সারাদিন চনমনে\nজীবনকে সফল ও উপভোগ্য করতে এবং সর্বোপরি কর্মক্ষেত্রে সাফল্য পেতে ফিটনেস ধরে রাখতে হবে। শরীর-স্বাস্থ্য ভালো থাকলে মনও থাকে প্রফুল্ল। মনকে প্রফুল্ল রাখতে এবং কাজে দ্বিগুণ মনোযোগী হতে সকালের ব্যায়ামের বিকল্প নেই। শরীরে রক্ত চলাচল ঠিক রাখতেও সকালের ব্যায়াম খুব গুরুত্বপূর্ণ। কালবেলার শরীরচর্চায় সারাদিনের জন্য শরীর ফিট থাকবে, রোগ প্রতিরোধ ক্ষমতা বাড়বে, কর্মক্ষম আর ঝরঝরে মন নিয়ে কাজ করতে পারবেন। এই শহরে সতেজ বাতাসে শ্বাস নিতে চাইলে ভোরবেলা মোক্ষম সময়। সারাদিনের শত কর্মব্যস্ততার ভিড়ে নিজের জন্য সময় কোথায় বলুন? বিশেষ করে যারা কর্মজীবী এবং ‘ডেস্ক জব’ করে থাকেন তাদের জন্য তো সকালের হালকা ব্যায়াম ফরজ বলা যায়। হাঁটার পাশাপাশি সকালে একটু সময় নিয়ে হালকা কিছু ব্যায়াম শরীরকে চনমনে করে তুলবে।\nজয়েন্টে ব্যথার ঝুঁকি নেই\nকত সময় হাঁটা উচিত?\nচিকিৎসক বলেছেন, প্রতিদিন কমপক্ষে ৩০ মিনিট হাঁটা উচিত। তবে আপনি চাইলে সপ্তাহে প্রতিদিন না-ও হাঁটতে পারেন। পাঁচ দিন ৩০ মিনিট করে ১৫০ মিনিট হাঁটলেও আপনি সুস্থ থাকবেন। মানে একজন মানুষের সপ্তাহে ১৫০ মিনিট হাঁটা জরুরি।\nআগের পোস্ট ইউটিউব থেকে কিভাবে আয় করবেন\nপরের পোস্ট সাবান-শ্যাম্পু ছাড়াই দূর করুন চা-কফির দাগ


Rx71 | স্ট্রোক (Stroke)\nমানবদেহের সকল কার্যাবলি মস্তিষ্ক দ্বারা নিয়ন্ত্রিত হয়। মস্তিষ্কের অভ্যন্তরে রক্ত সরবরাহ বন্ধ হয়ে গেলে মস্তিষ্কের কোষগুলো সঠিকভাবে কাজ করতে পারে না এবং এর কার্যকারিতা দ্রুত হ্রাস পায়। মস্তিষ্কের এই ত্রুটিকে স্ট্রোক বলে। মস্তিষ্কের কোনো অংশের রক্তনালী থ্রম্বোসিস ও আর্টেরিয়াল এম্বোলিজমের কারণে বন্ধ হয়ে গেলে (blockage) বা রক্তক্ষরণ (Hemorrhage) এর জন্য মস্তিষ্কে রক্ত সরবরাহে ব্যাঘাত ঘটতে পারে। মস্তিষ্কের যে অংশে রক্ত সরবরাহ বন্ধ হয়ে যায় ঐ অংশের কোষগুলো প্রয়োজনীয় অক্সিজেন ও গ্লুকোজের অভাবে দ্রুত নষ্ট হতে শুরু করে। ফলে এই কোষগুলো শরীরের যে অংশ নিয়ন্ত্রণ করতো ঐ অংশ অচল ও পক্ষাঘাতগ্রস্ত হয়ে পড়ে। এর ফলে আক্রান্ত ব্যক্তির কথা বলতে বা কথা বুঝতে অসুবিধা হতে পারে অথবা দৃষ্টিশক্তি হ্রাস পেতে পারে। মস্তিষ্কের এই রোগটি সেরেব্রোভাসকুলার এক্সিডেন্ট (cerebrovascular accident), সি-ভি-এ (CVA) এবং এপোপ্লেক্সি (Apoplexy) নামেও পরিচিত।\nস্ট্রোক কয়েক ধরনের হয়ে থাকে। যেমন-\nইশকেমিক স্ট্রোক (Ischemic strokes):\nমস্তিষ্কের রক্ত সরবরাহকারী ধমনীগুলো সরু হয়ে গেলে বা বন্ধ হয়ে গেলে মস্তিষ্কে রক্তপ্রবাহ হ্রাস পায় (Ischemia) এবং এর ফলে ইশকেমিক স্ট্রোক হয়ে থাকে। দুই ধরনের ইশকেমিক স্ট্রোক বেশি দেখা যায়। সেগুলো হলো:\nথ্রম্বোটিক স্ট্রোক (Thrombotic Stroke): মস্তিষ্কে রক্ত সরবরাহকারী ধমনীর কোনো অংশে রক্ত জমাট বাধার ফলে মস্তিষ্কে রক্তপ্রবাহ ব্যাহত হলে থ্রম্বোটিক স্ট্রোক হয়।\nএম্বোলিক স্ট্রোক (Embolic Stroke): রক্ত সরাসরি মস্তিষ্কে রক্ত সরবরাহী ধমনীতে জমাট না বেঁধে, মস্তিষ্ক থেকে দূরে সাধারণত হৃৎপিন্ডে জমাট বাঁধতে পারে। এই ব্লাড ক্লট বা জমাট বাঁধা রক্ত রক্তপ্রবাহের সাথে মিশে মস্তিষ্কের ধমনীতে আটকা পড়ে ও ধমনীকে সরু করে দেয়। যার ফলে স্বাভাবিকভাবে মস্তিষ্কে রক্ত সরবরাহ হতে পারে না এবং এই কারনে এম্বোলিক স্ট্রোক হয়। এই ধরণের ব্লাড ক্লট বা জমাট বাঁধা রক্তকে এম্বোলাস (Embolus) বলা হয়।\nহেমোরেজিক স্ট্রোক (Hemorrhagic Stroke):\nমস্তিষ্কে রক্তক্ষরণের ফলে বা কোনো কারণে রক্তনালী ছিঁড়ে গেলে হেমারেজিক স্ট্রোক হয়ে থাকে। রক্তনালীর কোনো দুর্বল অংশ ফুলে গেলে (বেলুনের ন্যায়) (Aneurysm) বা উচ্চ রক্ত চাপ ও অনান্য কারণে রক্তনালীর ক্ষতি হতে পারে ও রক্তক্ষরণ হতে পারে। হেমারেজিক স্ট্রোক বিভিন্ন ধরনের হতে পারে। যেমন-\nইন্ট্রাসেরিব্রাল হেমারেজ (Intracerebral Hemorrhage): এ অবস্থায় রক্তনালী হঠাৎ করে ছিঁড়ে যায় এবং মস্তিষ্কের আশেপাশের টিস্যু ও কোষগুলো ক্ষতিগ্রস্থ হয়।\nসাবঅ্যারাকনোয়েড হেমারেজ (Subarachnoid hemorrhage): Aneurysm এর ফলে সৃষ্ট ধমনীর থলের ন্যায় স্ফীত অংশটি ছিঁড়ে গেলে বা ফেটে পড়লে রক্তক্ষরণ হয়। রক্তক্ষরণের পর রক্তনালীগুলো খুব দ্রুতভাবে সংকুচিত ও প্রসারিত হতে থাকে। যার ফলে মস্তিষ্কে রক্ত সরবরাহ ব্যাহত হয়।\nট্রানজিয়েন্ট ইশকেমিক অ্যাটাক (Transient ischemic attack) বা টি-আই-এ (TIA):\nএটি মিনিস্ট্রোক নামেও পরিচিত। এ অবস্থায় সাময়িকভাবে মস্তিষ্কে রক্ত সঞ্চালন বন্ধ হয়ে যায়ে। এটি খুব কম সময়ের জন্য (সাধারণত পাঁচ মিনিটের কম) হয় বলে স্ট্রোকের লক্ষণগুলো বেশি সময়ের জন্য স্থায়ী হয় না। ইশকেমিক স্ট্রোকের মত কোনো জমাট বাঁধা রক্তের জন্য মস্তিষ্কে রক্ত সরবরাহ ব্যাহত হলে ট্রানজিয়েন্ট ইশকেমিক অ্যাটাক হয়ে থাকে।\nমস্তিষ্কে রক্ত সরবরাহ বন্ধ হয়ে যাওয়ার কারণে স্ট্রোক হয়। মস্তিষ্কে রক্তক্ষরণ বা মস্তিষ্কে রক্ত সরবরাহকারী ধমনী কোনো কারনে ছিঁড়ে গেলে বা বন্ধ হয়ে গেলে মস্তিষ্কে রক্ত সরবরাহ বন্ধ হয়ে যায়। যার ফলে প্রয়োজনীয় অক্সিজেন ও গ্লুকোজের অভাবে মস্তিষ্কের কোষগুলো নষ্ট হয়ে যায়।\nআংশিক দুর্বলতা (Focal weakness) মাথা ধরা (Dizziness)\nমাথা ব্যথা(Headache) অনুভূতি কমে যাওয়া (Loss of sensation)\nদুর্বলতা (Weakness) নড়াচড়া করতে সমস্যা হওয়া (Problems with movement)\nউচ্চারণে অস্পষ্টতা (Slurring words) বিষণ্নতাজনিত সমস্যা (Depressive or Psychotic symptoms)\nখিঁচুনি (Seizures) অস্বাভাবিক অনৈচ্ছিক নড়াচড়া (Abnormal involuntary movements)\nস্মৃতিশক্তির সমস্যা (Disturbance of Memory)\nwarfarin sodium aspirin + clopidogrel\nব্লাড গ্লুকোজ, র‍্যান্ডম (Blood Glucose, Random)\nসিটি স্ক্যান অফ ব্রেইন (CT scan of Brain)\nলাম্বার পাংচার (এল-পি) (Lumber Puncture (LP))\nম্যাগনেটিক রেসোনেন্স অ্যানজিওগ্রাফি (MRA)\nসি টি অ্যানজিওগ্রাফি (CT Angiography)\nবিভিন্ন কারণে স্ট্রোকের ঝুঁকি বাড়তে পারে। স্ট্রোকের ক্ষেত্রে ঝুঁকিপূর্ণ বিষয়গুলো নিম্নে আলোচনা করা হলো-\nদৈনিন্দিন জীবনের ক্ষেত্রে:\nঅবৈধ মাদক গ্রহণ, যেমন- কোকেন ও মেথামফেটামিন্সের।\nকোলেস্টেরলের মাত্রা বৃদ্ধি পাওয়া।\nরাতে ঘুমানোর সময় শরীরে অক্সিজেনের মাত্রা কমে যাওয়া (Obstructive sleep apnea)।\nহার্ট ফেইলিয়র ও হার্ট ইনফেকশনসহ অন্যান্য হৃদরোগ থাকা।\nঅন্যান্য ঝুঁকিপূর্ণ বিষয়:\nযেসকল ব্যক্তির ক্ষেত্রে স্ট্রোকের ঝুঁকি বেশি তারা হলো:\n৫৫ বা ৫৫ বছরের ঊর্ধ্বে যাদের বয়স।\nপূর্বে কখনো স্ট্রোক হলে বা পরিবারের কারো হার্ট অ্যাটাক বা ট্রান্সজিয়েন্ট ইশকেমিক অ্যাটাক হয়ে থাকলে।\nআফ্রিকান-আমেরিকানদের ক্ষেত্রে এই রোগের সম্ভাবনা বেশি।\nজাতিঃ হিস্প্যানিকদের মধ্যে এই রোগ নির্ণয়ের সম্ভাবনা ১ গুণ কম। শ্বেতাঙ্গ, কৃষ্ণাঙ্গ ও অন্যান্য জাতির মধ্যে এই রোগ নির্ণয়ের গড়পড়তা সম্ভাবনা রয়েছে।\n(ক) স্ট্রোকের কারণে অন্যান্য কি কি সমস্যা হতে পারে ?\nউত্তরঃ স্ট্রোকের কারণে অন্যান্য যে সকল সমস্যা হতে পারে সেগুলো হলো:\nপক্ষাঘাত, কথা বলতে অসুবিধা হওয়া, কোনো কিছু মনে রাখা বা চিন্তা করতে অসুবিধা হওয়া, মানসিক ও আবেগ সংক্রান্ত সমস্যা, শরীরের বিভিন্ন স্থানে ব্যথা হওয়া ও আচরণগত বিভিন্ন পরিবর্তন দেখা দেওয়া।\n(খ) স্ট্রোকের পরে কি সুস্থ হওয়া সম্ভব ?\nউত্তরঃ স্ট্রোকের পর বিভিন্ন শারীরিক ও মানসিক সমস্যা দেখা দেয়। তবে যথাযথ চিকিৎসা ও পুনর্বাসনের পর আক্রান্ত ব্যক্তি পুনরায় স্বাভাবিক জীবনে ফিরে যেতে পারে।\n(গ) স্ট্রোক রিহেবিলিটেশন কি ?\nউত্তরঃ রিহ্যাবিলিটেশন বা পুনর্বাসনের উদ্দেশ্য হলো স্ট্রোকের পর আক্রান্ত ব্যক্তিকে পুনরায় স্বাভাবিক জীবনে ফিরিয়ে আনা। তবে রিহ্যাবিলিটেশনের সফলতা রোগীর শারীরিক অবস্থা ও স্ট্রোকের ধরনের উপর নির্ভর করে। কয়েকজন ফিজিক্যাল থেরাপিস্ট, অকুপেশনাল থেরাপিস্ট, স্পিচ প্যাথলজিস্ট, রিহ্যাবিলিটেশন স্পেশালিস্ট ও অভিজ্ঞ চিকিৎসক একসাথে রোগীর রিহ্যাবিলিটেশনের জন্য কাজ করে থাকেন। এই প্রক্রিয়ায় একজন রোগীর সুস্থ হতে প্রায় কয়েক সপ্তাহ বা কয়েক মাস সময় লাগতে পারে।\nযেসব কারণে স্ট্রোকের ঝুঁকি বাড়তে পারে সেগুলি নিয়ন্ত্রণের মাধ্যমে স্ট্রোক প্রতিরোধ করা সম্ভব। দৈনন্দিন অভ্যাসের ক্ষেত্রে বিভিন্ন পরিবর্তন এনে খুব সহজে স্ট্রোক প্রতিরোধ করা সম্ভব। যেমন-\nস্বাস্থ্যকর খাবার খেতে হবে।\nনিয়মিত শারীরিক অনুশীলন করতে হবে।\nঅ্যালকোহলের ব্যবহার কমাতে হবে।\nরক্তে কোলেস্টেরলের মাত্রা নিয়ন্ত্রণে রাখতে হবে।\nরক্তচাপ নিয়ন্ত্রণে রাখতে হবে।\nচিকিৎসকের নির্দেশ অনুযায়ী ঔষধ খেতে হবে।\nপ্রফেসর ডা: খান আবুল কালাম আজাদ\nইন্টারনাল মেডিসিন ( Internal Medicine)\nপ্রফেসর ডা:এম.এ. আজহার


BanglaHunt » জেনে নিন কেন সাংবাদিকদের নিষিদ্ধ করা হয়েছে বালাকোটে!\nজেনে নিন কেন সাংবাদিকদের নিষিদ্ধ করা হয়েছে বালাকোটে!\nবাংলা হান্ট ডেস্কঃ গত ১৪ই ফেব্রুয়ারি ঘটে যাওয়া পুলওয়ামা হামলার ১২ দিনের মাথায় এয়ার স্ট্রাইক করে তার পাল্টা দেয় ভারতের বায়ু সেনা। তাতে বলা হয়, প্রায় ৩৫০ জন জঙ্গি মারা গিয়েছে। যদিও অনকের তরফ থেকে দাবি করা হয়, আদৌ ৩৫০ জন জঙ্গি মারা গেছে কিনা!\nসম্প্রতি সাংবাদিকদের নিষিদ্ধ করেছে বালাকোট। সূত্র অনুযায়ী জানা গিয়েছে, বালাকোটের যেখানে ভারতীয় বায়ুসেনা এয়ার স্ট্রাইক করেছিলেন সেই সব ধ্বংস হয়ে যাওয়া জঙ্গি ঘাঁটিতে এখনো প্রচুর জঙ্গির লাশ পড়ে রয়েছে।\nমৃতদেহের সংখ্যা এত বেশি ছিল যে সবগুলিকে এখনো সরিয়ে উঠতে পারেনি পাক সরকার। বলা বাহুল্য মৃতদেহগুলি শুরু করে দিয়েছে এবং দুর্গন্ধে ভরে গেছে গোটা এলাকা। আর সেই কারণে শাক দিয়ে মাছ ঢাকতে সংবাদমাধ্যমকে সেখানে ঢোকার নিষিদ্ধ করেছে পাক সরকার।\n“ব্যক্তিগত জীবনে আমি একজন আইনজীবী”ঃ মমতা\nChicken tacos recipe!


গ্রাহকদের সেবায় কাজ করে যাচ্ছে প্রিয়শপ ডটকম Dhakatimes24\nগ্রাহকদের সেবায় কাজ করে যাচ্ছে প্রিয়শপ ডটকম\n| প্রকাশিত : ১৩ মে ২০২০, ১৬:০৪\nকরোনা ভাইরাসের সংক্রমণ রোধে দেশে চলছে সাধারণ ছুটি। কোভিড-১৯ এর বিস্তার ঠেকাতে সবাইকে নিজ নিজ বাসায় থাকতে পরামর্শ দিয়েছে বাংলাদেশ সরকার। যদিও কাঁচাবাজার খোলা, তবুও বন্ধ করা হয়েছে অপ্রয়োজনীয় চলাচল। কমে এসেছে মানুষের স্বাভাবিক চলাচল। এই কঠিন সময়ে সমাজের প্রতি দায়বদ্ধতা থেকে কাজ করে যাচ্ছে দেশীয় ই-কমার্স প্লাটফর্ম প্রিয়শপ ডটকম। গ্রোসারি পণ্যের পাশাপাশি নিত্য প্রয়োজনীয় সকল পণ্যের পসরা রয়েছে প্রিয়শপ ডটকমে।\nগ্রাহকরা ঘরে বসে নিজেদের প্রয়োজনমত পণ্য অর্ডার করতে পারছেন। প্রিয়শপ পণ্য ঘরে পৌঁছে দিচ্ছে। করোনার এই কঠিন সময়ে কীভাবে প্রিয়শপ ডটকম গ্রাহকদের জন্য সেবা নিয়ে আসছে, সেই সম্পর্কে জানতে আমরা আজকে মুখোমুখি হয়েছি প্রতিষ্ঠানটির প্রধান নিবার্হী কর্মকতা আশিকুল আলম খাঁন এর।\nকরোনার এই সময়ে প্রিয়শপ ডটকম কী ধরনের সেবা দিচ্ছে?\nপ্রিয়শপ ডটকম গ্রাহককেন্দ্রিক ই-কমার্স প্লাটফর্ম। তাই সংকটকালীন এই সময় গ্রাহকদের যেন ঘরের বাহিরে বের হতে না হয় সেজন্য আমাদের টিম কাজ করছে গ্রাহকদের কাছে পণ্য পৌঁছে দিতে। গ্রাহকদের যে ধরনের পণ্য প্রয়োজন তেমন পণ্যের যেন গ্রাহকরা পেতে পারে জন্য জন্য নিরলস কাজ করা হচ্ছে। গ্রাহকদের ফিডব্যাক নিয়ে নতুন পণ্য যুক্ত করা হচ্ছে প্রিয়শপের অনলাইন স্টোরে। সেই সাথে পণ্যের গুনগত মান নিয়ে গ্রাহকদের নিশ্চয়তা দিচ্ছি আমরা।\nসংকটকালীন সময়ে অনেক পণ্যের দাম নিয়ে অনেকের মধ্যে সন্দেহ থাকে। প্রিয়শপ দামের ব্যাপারটি খুব ভালাভাবে নজরে রাখে। গ্রাহকরা যেন নায্য দামে সঠিক পণ্য পেতে পারেন সেটাই প্রিয়শপের প্রধান উদ্দেশ্য।\nকাস্টমারদের কথা মাথায় রেখে আমরা অনলাইন কেনাকাটাকে আরো সহজ করেছি। কাস্টমার তার সুবিধামতো প্রিয়শপ ডটকমে অর্ডার দিতে পারে। অনলাইনে ওয়েবসাইটে, অ্যাপসে, ফেইসবুকে ইনবক্স করে কিংবা কাস্টমার কেয়ারে ফোন দিয়ে অর্ডার দিতে পারবেন।\nডেলিভারি ম্যান বা সরাসরি যারা গ্রাহকদের সংস্পর্শে আসে তাদের নিরাপত্তার বিষয়টি কীভাবে প্রিয়শপ নিশ্চিত করছে?\nগ্রাহকদের পাশাপাশি প্রিয়শপ ডটকম টিমের নিরাপত্তার বিষয়টি নিয়ে বিশেষভাবে নজর দিচ্ছি আমরা। কেননা টিম সুস্থ থাকলে আমরা সেবা দিতে পারব। প্যাকেজিংয়ের ক্ষেত্রে যথাযথ সাবধানতা অবলম্বন এবং সুরক্ষা দেয়া হচ্ছে। পর্যাপ্ত নিরাপত্তা ও স্বাস্থ্যবিধি মেনে কাজ করছে প্রিয়শপ ডটকম টিম।\nডেলিভারির কাজে নিয়োজিতদের সেফটি উপকরণ গ্লাভস, মাস্ক, পিপিই নিশ্চিত করা হচ্ছে। যখন ডেলিভারি করতে যায় তখন সেফটি কিটস ব্যবহার করছে কিনা তা চেক করা হয়। এছাড়া নিয়মিত স্বাস্থ্য পরীক্ষাও করা হচ্ছে।\nনগদ টাকার মাধ্যমেও করোনা ভাইরাস ছড়াতে পারে, এক্ষেত্রে অনলাইনে পেমেন্ট ব্যবস্থার জন্য কী কী পদক্ষেপ নিচ্ছে প্রিয়শপ?\nপ্রিয়শপ ডটকমে মূল্য পরিশোধের জন্য রয়েছে সকল প্রকার পেমেন্ট অপশন। আছে বিকাশ, ভিসা, মাস্টার কিংবা এ্যামেক্স কার্ড, নেক্সাস পে, ব্যাংক ডিপোজিটসহ নগদে মূল্য পরিশোধের সুবিধা। গ্রাহকরা যেন অনলাইন পেমেন্টে উৎসাহ পায় সেই জন্য বিভিন্ন ব্যাংকের সাথে মিলিত হয়ে ডিসকাউন্ট ও ক্যাশব্যাক ক্যাম্পেইন করা হচ্ছে।\nপরিবহন সেবা বন্ধ, সাপ্লাই চেইন বা ডেলিভারি নিয়ে কোন সমস্যা হচ্ছে কি, কীভাবে তা মোকাবেলা করছেন?\nযখন সরকার মার্চে সাধারণ ছুটি ঘোষণা করেছিল তখন আমাদের পরিকল্পনা ছিল কিছুদিন সেবা বন্ধ রাখা। কিন্তু গৃহবন্দি মানুষকে কাছে প্রয়োজনীয় পণ‍্য পৌঁছে দেয়া তখন আমাদের দায়িত্ব মধ‍্যে পরে যায়। মানুষের উপকার করতে আমরা সীমিত আকারে আমাদের সেবা শুরু করেছিলাম। তখন গ্রোসারি পণ‍্য নিয়ে মাঠে নামে প্রিয়শপ টিম। যাতায়ত ব‍্যবস্থা বন্ধ থাকা, অনেক ভেন্ডর তাদের পণ‍্যে সরবরাহ বন্ধ থাকে বেশ বেগ পেতে হয়েছে। স্লাপ্লাইন চেইনে বেশ সমস‍্যা হয়েছে। তবে মে মাস থেকে সব সমস‍্যা কাটিয়ে গ্রাহকদের পরিপূণ সেবা দিচ্ছে প্রিয়মপ ডটকম।\nএই মূহূর্তে কোন ধরনের পণ্য বেশি বিক্রি হচ্ছে?\nগ্রাহকরা এই সময়ের নিত্য প্রয়োজনীয় পণ্য বেশি কিনছেন। চাল, ডাল, সাবান, বিস্কুটসহ নিরাপত্তা বা সেফটি সামগ্রী বেশি বিক্রি হচ্ছে। সেই সাথে সামনে যেহেতু ঈদ, তাই জামা কাপড়ও বিক্রি হচ্ছে। তবে গত কয়েক বছরের তুলনায় ফ্যাশন আইটেমের বিক্রি তুলনামূলকভাবে কম।\nরোজা শুরু হয়েছে, এদিকে সামনে ঈদ। প্রতি ঈদ উপলক্ষ্যে নানা পরিকল্পনা থাকে ই-কমার্স প্লাটফর্মগুলোর। প্রিয়শপের এবার পরিকল্পনা কী?\nঈদ উপলক্ষ্যে ফ্যাশন পণ্যের মধ্যে পাঞ্জাবি, জামা-কাপড়ের পাশাপাশি কসমেটিক বিক্রি করছে প্রিয়শপ ডটকম। সেখানে সর্বোচ্চ ৪৮% পর্যন্ত ডিসকাউন্ট রয়েছে। এই সময়ের নদগ বা ক্যাশ টাকার লেনদেনে করোনার ঝুঁকি থাকে। তাই প্রিয়শপ ডটকম অনলাইনে পেমেন্টকে বেশি ফোকাস করছে। গ্রাহকদের অনলাইনে পেমেন্টকে উৎসাহিত করতে রয়েছে বিভিন্ন ব্যাংকের সাথে মিলিতভাবে ক্যাম্পেইন করা হচ্ছে। সেখানে সর্বোচ্চ ১২ শতাংশ পর্যন্ত ক্যাশব্যাকের সুবিধা পাচ্ছেন গ্রাহকরা।\nপ্রিয়শপ ডটকমের কিছু অর্জন সম্পর্কে জানাবেন?\nপ্রিয়শপ ডটকম দেশীয় শীর্ষস্থানীয় ই-কমার্স প্লাটফর্ম। হাজারেও বেশি ব্র্যান্ড ও লক্ষাধিক পণ্যের পসরা রয়েছে প্রিয়শপ ডটকমে। জাতিসংঘের গবেষণায় ই-কমার্স খাতের আদর্শ মডেল হিসেবে প্রিয়শপ ডটকমের নাম উঠে এসেছে ইউএনসিটিএডি (UNCTAD) বাংলাদেশ অ্যাসেসমেন্ট প্রতিবেদনে। এছাড়া ২০২০ সালে সিংঙ্গাপুরে সেরা দশ স্টার্টআপ এশিয়া, ২০১৯ সালে জাতীয় তথ্যপ্রযুক্তি পুরস্কার, ২০১৮ সালে ইন্ডিয়া হতে সুপার স্টার্টআপ পুরস্কার পেয়েছে প্রতিষ্ঠানটি।


৩৭০ ধারা কি? জানুন বিস্তারিত - Banglaxp\n৩৭০ ধারা কি? জানুন বিস্তারিত\nনিজস্ব প্রতিবেদন : স্বাধীনতার পর থেকে জম্মু-কাশ্মীরে লাগু থাকা ৩৭০ ধারা ভারতীয় রাজনীতিতে বারবার প্রশ্নের দাবীদার। এই ৩৭০ ধারাকে রদ করার পক্ষে অনেকেই প্রশ্ন তুলেছেন। আবার অনেকেই জম্মু কাশ্মীর ৩৭০ ধারা বজায় রাখার পক্ষে সওয়াল করেছেন। আসলে এই ৩৭০ ধারা কি? কি কারণে এই ধারা কেবলমাত্র ভারতের জম্মু-কাশ্মীর এই লাগু করা রয়েছে? হাজার হাজার প্রশ্ন লুকিয়ে রয়েছে এই ৩৭০ ধারার মধ্যে।\n১৯৪৭ সালে ভারত স্বাধীনতা লাভের পর দেশ ভাগের সম্মুখীন হয় ভারত। সেসময় জম্মু কাশ্মীর ভারতের অঙ্গ ছিলনা। জম্মু কাশ্মীরের মহারাজা হরি সিং স্বতন্ত্রভাবে সেখানে রাজত্ব চালাতে এবং চলত রাজতন্ত্র। কিন্তু সেসময় পাকিস্তান মদদপুষ্ট বেশ কিছু দুষ্কৃতী কাশ্মীর দখলের উদ্দেশ্য নিয়ে আক্রমণ করে। তখন মহারাজা হরি সিং কোন উপায় খুঁজে না পেয়ে ভারতীয় সেনাদের সাহায্য প্রার্থনা করেন। সাহায্য চাওয়া হয় ‘ইন্সট্রুমেন্ট অফ অ্যাকসেশন’ অর্থাৎ ভারতভুক্তির শর্তে। সেই চুক্তিতে সংবিধানের ৩৭০ ধারা অনুযায়ী স্বায়ত্তশাসনের বিশেষ মর্যাদা সংস্থান রাখা হয়।\nআজ রাজ্যসভায় স্বরাষ্ট্রমন্ত্রী অমিত শাহ জম্মু-কাশ্মীর সংরক্ষণ সংশোধনী বিল পেশ করতে গিয়ে কাশ্মীর থেকে ৩৭০ ধারা তুলে নেওয়ার প্রস্তাব রাখেন। এ নিয়ে রাজ্যসভায় শুরু হয় চরম হৈ হট্টগোল। অধিবেশন শুরু হওয়ার সাথে সাথে বিরোধী দলগুলি কাশ্মীর উপত্যকা পরিস্থিতি নিয়ে মুলতবি প্রস্তাব আনেন।\nএই বিল পেশের পর PDP র রাজ্যসভার দুই সাংসদ মির ফৈয়াজ এবং নাজির আহমেদ লাওয়ে সংবিধান ছিঁড়ে ফেলতে চেয়েছিলেন। আর এই ঘটনার পরিপ্রেক্ষিতে রাজ্যসভার চেয়ারম্যান বেঙ্কাইয়া নাইডু তাদের সভা কক্ষ ত্যাগ করতে বলেন।\n৩৭০ ধারা বিলোপ নিয়ে রাজ্যসভায় বিল পেশ করার পর জম্মু-কাশ্মীর সংরক্ষণ প্রসঙ্গ নিয়ে মেহবুবা মুফতি বললেন, “৩৭০ ধারা বিলোপ অসাংবিধানিক ও বেআইনি৷ রাজ্যের মানুষকে ভয় দেখিয়ে জম্মু-কাশ্মীর দখল করতে চায় কেন্দ্র৷ নতুন ভারতে ধর্মের নাম গণহত্যা চলছে৷” “গণতন্ত্রের কালো দিন” বলেও জানিয়েছেন জম্মু কাশ্মীরের প্রাক্তন মুখ্যমন্ত্রী মেহবুবা মুফতি।


যুক্তরাষ্ট্রে ভোট: কোন বিষয়ে কার কী অবস্থান | bangla.bdnews24.com\nযুক্তরাষ্ট্রে ভোট: কোন বিষয়ে কার কী অবস্থান\nPublished: 08 Nov 2016 10:21 AM BdST Updated: 08 Nov 2016 10:22 AM BdST\nডোনাল্ড ট্রাম্প (বায়ে) ও হিলারি ক্লিনটন। ছবি: রয়টার্স\nডেমোক্রেট ও রিপাবলিকান দলীয় নির্বাচনী মার্কা গাধা ও হাতি। ছবি: রয়টার্স\nডেমোক্রেট আর রিপাবলিকান- মুখোমুখি দুই শিবির। মুখোমুখি তাদের দুই প্রেসিডেন্ট প্রার্থীও। জুলাইয়ে আনুষ্ঠানিক প্রার্থিতা ঘোষণা করার পর থেকেই প্রচারের আলো হিলারি আর ট্রাম্পের উপর। চলছে ঝগড়া-বিবাদ, বিতণ্ডা, টুইট যুদ্ধ। গাধা আর হাতি মার্কার লড়াইয়ে চলছে একে অপরকে ধরাশায়ী করার আপ্রাণ চেষ্টা।\nতবে কেবলই তো যুদ্ধ নয়; এ দুজনের মধ্যে যিনি মঙ্গলবারের নির্বাচনে বিজয়ী হবেন তিনিই তো আগামী চার বছর পরিচালনা করবেন প্রভাবশালী দেশ যুক্তরাষ্ট্রকে। সামলাবেন পররাষ্ট্রনীতি, অর্থনীতি, সমরকৌশল। কেমন হবে তাদের বিবেচনা? কী নিয়েই বা তাদের মধ্যে ভেদ?\nবিভিন্ন গুরুত্বপূর্ণ ইস্যুতে হিলারি ও ট্রাম্পের প্রতিশ্রুতি এবং অবস্থান জানিয়েছে বিবিসি।\nযুক্তরাষ্ট্রে অভিবাসনের প্রক্রিয়া কঠোর করার দাবি তুলে বিপুল জনপ্রিয়তা পেয়েছেন ডোনাল্ড ট্রাম্প। অনেকেই এবারের নির্বাচনে এ ইস্যুকে ‘তুরুপের তাস’ হিসেবেও বিবেচনা করছেন।\nনির্বাচনী প্রচারে ট্রাম্প বলেছিলেন- আমেরিকার মাটিতে থাকা ১ কোটি ১০ লাখের বেশি নথিবিহীন অভিবাসীকে দেশত্যাগে বাধ্য করা হবে। তিনি মুসলমানদের আমেরিকায় ঢোকা বন্ধ করে দেওয়ার ঘোষণা দেন। এক পর‌্যায়ে এ বক্তব্য থেকে সরে যাওয়ার কথা বললেও অভিবাসন নিয়ে নীতি বদলাননি তিনি।\nট্রাম্প আমেরিকা ও মেক্সিকো সীমান্তে দু হাজার মাইলের বেশি দীর্ঘ দুর্ভেদ্য দেওয়াল তুলে দেবার প্রতিশ্রুতি দিয়েছেন। সমালোচকেরা একে অবাস্তব এবং ব্যয়সাপেক্ষ বললেও রিপাবলিকান দল এ প্রক্রিয়াকে স্বাগত জানিয়েছে।\nঅন্যদিকে হিলারি অভিবাসন প্রক্রিয়াকে সহজ করার পক্ষে। তিনি নথিবিহীন অভিবাসীদের দ্রুত নাগরিকত্ব দেয়ার প্রতিশ্রুতি দিয়েছেন। বেসরকারিভাবে পরিচালিত আটক কেন্দ্রের বিরোধী ডেমোক্রেট প্রার্থী বলেছেন- দেয়াল তুলে সীমান্তে নিরাপত্তা নিশ্চিত করার ট্রাম্পের পরিকল্পনা একটি ‘মূর্খ পদক্ষেপ’।\nওবামা প্রশাসনের পররাষ্ট্র মন্ত্রী থাকাকালে হিলারিকে কট্টরপন্থি হিসেবেই বিবেচনা করা হত। তিনি ইরাকে আমেরিকান যুদ্ধের প্রতি সমর্থন জানিয়েছেন। যদিও এখন তিনি বলছেন- আগের ওই অবস্থানের জন্য তিনি অনুশোচনা করেন।\nওবামা প্রশাসনের যারা লিবিয়ায় মার্কিন বিমান হামলা চালানোর পক্ষে ছিলেন হিলারি তাদের মধ্যেও একজন। নির্বাচনী প্রচারে সিরিয়ায় জঙ্গিগোষ্ঠী ইসলামিক স্টেটের বিরুদ্ধে লড়াইয়ে আমেরিকার বিস্তৃত ভূমিকা নেওয়ার পক্ষে মত দিয়েছেন তিনি। এর মধ্যে আছে- বিমান চলাচল নিষিদ্ধ এলাকা জারি ও সিরীয় বিদ্রোহীদের হাতে অস্ত্র তুলে দেওয়া। সিরিয়ায় স্থল সৈন্য মোতায়েনেরও বিপক্ষে তিনি।\nনিউ ইয়র্কের সাবেক এ সিনেটর এরই মধ্যে সিরিয়া যুদ্ধে কুর্দি পেশমেরগা যোদ্ধাদের সশস্ত্র অভিযানে সমর্থন জানিয়েছেন। নেটো জোটে আমেরিকান ভূমিকার ঘোর সমর্থক ডেমোক্রেট এই প্রার্থী আফগানিস্তানে মার্কিন সেনা উপস্থিতি বজায় রাখারও পক্ষে।\nহিলারি মনে করেন, নেটো জোটে থেকে যুক্তরাষ্ট্রের উচিত ইউরোপীয় মিত্রদের অবস্থান শক্ত করা এবং রুশ শক্তির বিরোধিতা করা।\nডোনাল্ড ট্রাম্পের অবস্থান এক্ষেত্রে বেশ উদার। তিনি রুশ নেতা ভ্লাদিমির পুতিনের সঙ্গে ঘনিষ্ঠ সম্পর্ক গড়ে তোলার দিকে জোর দিতে চান। নির্বাচনী প্রচারে তিনি বলেছেন- ইউরোপ ও এশিয়ায় মিত্র দরকার আমেরিকার।\nআইএস-কে পরাজিত করতে সিরিয়ার মাটিতে কয়েক হাজার স্থল সেনা পাঠানোর প্রস্তাব রয়েছে তার। রিপাবলিকান এ প্রার্থী বলছেন- ‘মেইক আমেরিকা গ্রেইট এগেইন’ করতে সবসময়ই আমেরিকার স্বার্থকে সবার উপরে রাখতে হবে।\nট্রাম্প প্রথম থেকেই ইরাক যুদ্ধ ও মধ্যপ্রাচ্যে সামরিক পদক্ষেপের সমালোচনা করে আসছেন। তবে সন্ত্রাস মোকাবিলায় নেটোর ভূমিকা বাড়ানোর বিষয়ে প্রতিদ্বন্দ্বী হিলারির সঙ্গে একমত তিনি। এসব ক্ষেত্রে মিত্র দেশগুলোর কাছ থেকে আরও বেশি পয়সা আশা করেন ট্রাম্প।\nতিনি বলেছেন- নেটো জোটের ব্যয়ের একটা বড় অংশ দেয় আমেরিকা। এটা ঠিক নয়। নিজেদের নিরাপত্তার স্বার্থেই জোটের সদস্যদের আরও অর্থ ব্যয় করা উচিত।\nমধ্যপ্রাচ্যের মুসলিম দেশগুলো থেকে শরণার্থী নেওয়া আমেরিকার জন্য বড় ধরনের নিরাপত্তা হুমকি তৈরি করছে বলে মত ট্রাম্পের। এজন্য যতক্ষণ পর্যন্ত না ‘কঠোর বাছাই’ প্রক্রিয়া চালু হচ্ছে, ততক্ষণ পর্যন্ত শরণার্থী গ্রহণ প্রক্রিয়া স্থগিত রাখতে হবে।\nরিপাবলিকান এ প্রার্থীর ভাষ্য, যুদ্ধের সহিংসতা থেকে জীবন বাঁচাতে যারা শরণার্থী হচ্ছে তাদের জন্য নিরাপদ এলাকা তৈরির দায়িত্ব মধ্যপ্রাচ্যেরই অন্য দেশগুলোর।\nঅন্যদিকে হিলারি আমেরিকায় সিরীয় শরণার্থীর সংখ্যা বছরে ১০ হাজার থেকে বাড়িয়ে ৬৫ হাজারে উন্নীত করতে চান। নির্বাচনী সমাবেশগুলোতে হিলারি বলেছেন- সহিংসতা এবং দমনপীড়ন থেকে পালানো মানুষদের স্বাগত জানানো আমেরিকার ইতিহাসের অংশ। তিনি সেই ধারা অব্যাহত রাখতে চান।\nহিলারি মনে করেন জলবায়ু পরিবর্তন আমেরিকার নিরাপত্তার জন্য ঝুঁকির কারণ; এজন্য জ্বালানি শিল্পে কঠোর বিধিনিষেধ আরোপের পক্ষপাতী তিনি। আলাস্কায় তেলের জন্য অতিরিক্ত খনন এবং কানাডা থেকে তেল আনার পাইপলাইন নির্মাণেরও ঘোর বিরোধী এ ডেমোক্রেট। তবে তেল অনুসন্ধানে খনন বন্ধ রাখতে পরিবেশবাদীদের দাবির সঙ্গে একমত নন তিনি।\nপরিবেশ নিয়ে পরিস্কার কোনো অবস্থান নেই ট্রাম্পের। বিভিন্ন ভাষণ এবং টেলিভিশন বিতর্কে তিনি ‘রাজনৈতিক উদ্দেশ্য হাসিলের’ জন্য পরিবেশের দোহাই দেয়ার ব‌্যাপারে আপত্তি জানিয়েছেন। ট্রাম্প পরিবেশ দূষণমুক্ত রাখার পক্ষে থাকলেও কমাতে চান এনভায়রনমেন্টাল প্রোটেকশান এজেন্সির তহবিল।\nমানুষের কারণে জলবায়ুর পরিবর্তন হচ্ছে এই ধারণাকেও ‘ভুয়া’ মনে করেন রিপাবলিকান এই প্রার্থী। জলবায়ু পরিবর্তন মোকাবিলায় সই হওয়া প্যারিস চুক্তি ও অন্যান্য আন্তর্জাতিক চুক্তিতে মার্কিন স্বার্থ বাধাগ্রস্ত হয়েছে বলে মনে করেন তিনি। ক্ষমতায় গেলে এসব চুক্তি নিয়ে নতুন করে আলোচনা শুরুরও প্রতিশ্রুতি রয়েছে তার ইশতেহারে।\nগর্ভপাত বিষয়ে ডেমোক্রেট ও রিপাবলিকানদের অবস্থান আগের মতই- দুই মেরুতে। ২০ সপ্তাহ পর গর্ভপাত ঘটানো যাবে না এমন নিয়ম চালুর বিরোধী হিলারি। পাশাপাশি গর্ভপাত ঘটানো নারীর ওপর বিধিনিষেধ আরোপেরও বিপক্ষে তিনি।\nযুদ্ধের সময় ধর্ষণের শিকার নারীদের গর্ভপাতের ব্যবস্থা করছে যেসব বেসরকারি সংস্থা, তাদের কেন্দ্রীয় তহবিল থেকে অনুদান দেওয়ারও পক্ষে হিলারি। সম্প্রতি প্ল্যানড পেরেন্টহুড নামে নারীদের স্বাস্থ্যসেবাদানকারী একটি প্রতিষ্ঠানের অর্থসাহায্য কাটছাঁট করারও সমালোচনা করেছেন সাবেক এই সিনেটর।\nঅন্যদিকে মার্চ মাসে ডোনাল্ড ট্রাম্প ‘গর্ভপাত অবৈধ করা উচিত’ বলে মন্তব্য করেন। একইসঙ্গে যেসব নারী গর্ভপাত ঘটান তাদের ‘শাস্তি’ দিতে আইনও করতে চান তিনি। ট্রাম্পের এ বক্তব্য তীব্র সমালোচনার মুখে পড়ে।\nএক পর‌্যায়ে রিপাবলিকান প্রচার দপ্তর ট্রাম্পের ওই বিবৃতি প্রত্যাহার করে নেয় এবং বলে- গর্ভপাতের বৈধতার প্রশ্নটি বিভিন্ন অঙ্গরাজ্যের ওপর ছেড়ে দেওয়া উচিত। ট্রাম্প পরে বলেন ‘ধর্ষণ, অন্যায়জনিত কোনো কারণ ও প্রসূতির জীবনসঙ্কট’ এমন গুরুত্বপূর্ণ সময়ে তিনি ব্যতিক্রম হিসেবে গর্ভপাতকে গ্রহণ করতে রাজি আছেন।\nবিভিন্ন গণমাধ্যম জানাচ্ছে, ধনকুবের ট্রাম্প ২০০০ সাল পর্যন্ত গর্ভপাতকে সমর্থন করে আসছিলেন। ট্রাম্পের ভাষ্য, আগে সমর্থন করলেও সাবেক প্রেসিডেন্ট রিগানের মত তিনিও এখন এ ব্যাপারে ভিন্নমত পোষণ করেন।\nঅস্ত্র নিয়ন্ত্রণ, কর…\nএবারের নির্বাচনের অন্যতম আলোচিত ইস্যু ‘অস্ত্র নিয়ন্ত্রণ’। ডেমোক্রেট পার্টির বর্তমান প্রেসিডেন্ট বারাক ওবামার সঙ্গে কণ্ঠ মিলিয়ে হিলারিও মার্কিন জনগণের জন্য সহজলভ্য অস্ত্র নিয়ন্ত্রণে নতুন আইন করতে চান।\nহিলারির ভাষ্য, কোনো মার্কিনিকে অস্ত্রের লাইসেন্স দেয়ার আগে অবশ্যই তার অতীত ইতিহাস বিবেচনায় নিতে হবে। এছাড়া আগ্নেয়াস্ত্রের অনুমোদনের ক্ষেত্রে আরও কঠোর হওয়ার প্রতিশ্রুতি আছে তার নির্বাচনী ইশতেহারে। বলেছেন- হোয়াইট হাউজে গেলে বিপদের মুখে থাকা সংবিধানের দ্বিতীয় সংশোধনী খানিকটা বদলে দেবেন তিনি। এই দ্বিতীয় সংশোধনীতেই যুক্তরাষ্ট্রের জনগণের অস্ত্র রাখার অধিকার দেয়া হয়েছে।\nঅন্যদিকে ট্রাম্প দ্বিতীয় সংশোধনী বদলে অস্ত্র নিয়ন্ত্রণের ঘোর বিরোধী, বরং সবার জন্য অস্ত্রের অধিকারকে আরও বিস্তৃত করে তুলতে চার তিনি। যুক্তরাষ্ট্রে সাম্প্রতিক বিভিন্ন হামলায় হতাহতের ব্যাপারে তার ভাষ্য- অস্ত্রধারী জনগণ দুর্বৃত্তদের সহজে ঠেকাতে পারত এবং প্রাণহানির পরিমানও কমত।\nট্রাম্প-হিলারির মধ্যে বিতর্ক চলছে কর ব্যবস্থা নিয়েও। দু’জনই বর্তমান প্রক্রিয়ার সংস্কার চান। হিলারি চান বছরে ৫ মিলিয়নের উপর আয় করছে এমন প্রতিষ্ঠান ও ব্যক্তির উপর অতিরিক্ত আরও ৪ শতাংশ ট্যাক্স যোগ করতে। তিনি কর্পোরেট প্রতিষ্ঠান ও সম্পদশালী ব্যক্তিদের উপর আরও করের বোঝা চাপাতে চান। হিলারি বলছেন- এসব থেকে পাওয়া অতিরিক্ত অর্থ ব্যয় করা হবে শিক্ষা ও স্বাস্থ্যসেবায়।\nট্রাম্প এ চাকা ঘোরাতে চান উল্টো পথে। তিনি সর্বনিম্ন করসীমার পরিমাণ ও সম্পদ করের মাত্রা কমাতে চান।\nকর্পোরেট ট্যাক্সের পরিমাণ ৩৫ শতাংশ থেকে কমিয়ে ১৫ শতাংশ করে উদ্ধৃত অর্থ দিয়ে নির্মাণ শিল্পে নতুন নতুন কর্মসংস্থানের সুযোগ তৈরির প্রতিশ্রুতি দিয়েছেন ট্রাম্প।\nহোয়াইট হাউজে গেলে ট্রাম্প ১০ বছরে ২ কোটি ৫ লাখ চাকরি সৃষ্টি করারও ওয়াদা দিয়েছেন। নতুন কর্মক্ষেত্র সৃষ্টি করতে উদ্যেক্তাদের উৎসাহ যোগাতে ট্রাম্প কর্পোরেট ট্যাক্স কমানোর পাশাপাশি নিয়মনীতিও শিথিল করার পক্ষে মত দিয়েছেন।\nঅন্যদিকে হিলারির ইশতেহারে প্রযুক্তি, নবায়নযোগ্য জ্বালানি ও ক্ষুদ্র ব্যবসার মাধ্যমে মার্কিনিদের জন্য নতুন কর্মক্ষেত্র সৃষ্টির প্রতিশ্রুতি রয়েছে।\nরিপাবলিকান এই প্রার্থী বহুল আলোচিত ট্রান্স-প্যাসিফিক পার্টনারশিপ চুক্তির বিরোধিতা করছেন। ক্ষমতায় গেলে সই হয়ে যাওয়া নর্থ আমেরিকা ফ্রি ট্রেড এগ্রিমেন্ট (নাফটা) চুক্তি নিয়ে নতুন করে দর কষাকষি করবেন বলেও প্রতিশ্রুতি দিয়েছেন তিনি।\nআমেরিকার সঙ্গে চীন এবং মেক্সিকোর মত ব্যবসায়িক অংশীদাররা অন্যায় করছে বলেও অভিযোগ বিলিয়ন ডলার সম্পদের মালিক ট্রাম্পের।\nডেমোক্রেট প্রার্থী হিলারিও ট্রান্স-প্যাসিফিক পার্টনারশিপ চুক্তির বিরোধিতা করছেন। একসময় এই চুক্তির কড়া সমর্থক ছিলেন তিনি। তার স্বামী বিল ক্লিনটন প্রথমবার হোয়াইট হাউজে থাকার সময়ই এ চুক্তির প্রথম খসড়া অনুমোদিত হয়েছিল। যদিও জনমত ঘুরে যাওয়ায় হিলারিকে এখন ওই চুক্তির বিরোধিতা করতে হচ্ছে বলে অনেকেই মনে করছেন।\nশিশুদের স্বাস্থ্যসেবার আওতায় আনার ক্ষেত্রে অবশ্য দুই প্রার্থী বেশ উদার। হিলারি বলছেন, তার নীতি বাস্তবায়িত হলে মার্কিন পরিবারগুলোকে কোনো অবস্থাতেই তাদের পারিবারিক আয়ের ১০ শতাংশের বেশি শিশুদের জন্য খরচ করতে হবে না। শিশুদের বেশিরভাগ দায়িত্ব রাষ্ট্রের ঘাড়েই বর্তাবে।\nট্রাম্প বলেছেন, তিনি নির্বাচিত হলে যুক্তরাষ্ট্রের নারীদের দেড় মাস সবেতন মাতৃত্বকালীন ছুটি দেয়া হবে। এ সুযোগ অবশ্য বাবারা পাবেন না।\nযুক্তরাষ্ট্রের রাজনীতিতে লবিস্টদের দৌরাত্ম‌্য কমানোরও অঙ্গীকার করেছেন ট্রাম্প। চাকরি ছেড়ে দেয়ার পর সরকারি কর্মকর্তাদের লাইসেন্সধারী ‘লবিস্ট’ হতে হলে অন্ততপক্ষে ৫ বছর অপেক্ষা করতে হবে, এমন আইন প্রণয়নের প্রস্তাব দিয়েছেন তিনি। তার মতে, চাকরি ছেড়ে দেয়ার সঙ্গে সঙ্গে প্রশাসনের শীর্ষ কর্মকর্তারা কোনো প্রতিষ্ঠানের ‘উপদেষ্টা’ বা ‘পরামর্শকারী’ হলে, তা সমগ্র সিস্টেমকে প্রভাবিত করে।\nএকইসঙ্গে বিদেশি সরকারের হয়ে কাজ করা ব্যক্তিদের ‘লবিস্ট’ হওয়ার পথও বন্ধ করতে চান তিনি।\nহিলারি ক্লিনটনও রাজনীতিতে ‘লবিস্ট’দের প্রভাব কমাতে চান। যদিও এজন্য আইন করার পক্ষে নন তিনি। বলছেন, সামাজিকভাবে হেয় প্রতিপন্ন করে এদের বিকাশ থামিয়ে দিতে হবে।\nলবিস্টদের বিরুদ্ধে এ বিষোদগার করলেও, লবিস্ট ফার্মের সহায়তায় হিলারির নির্বাচনী তহবিল ‘আকাশ ছুঁয়েছে’। উইকিলিকসের ফাঁস করা এক ইমেইলে হিলারিকে বিদেশি সরকারের হয়ে কাজ করছে এমন লবিস্ট ফার্মের কাছ থেকেও অর্থ নিতে দেখা গেছে।


সমন্বয়হীনতায় চট্টগ্রামে কাঙ্ক্ষিত উন্নয়ন হচ্ছে না: স্থানীয় সরকার মন্ত্রী - 16bangla সমন্বয়হীনতায় চট্টগ্রামে কাঙ্ক্ষিত উন্নয়ন হচ্ছে না: স্থানীয় সরকার মন্ত্রী - 16bangla\nপ্রকাশের সময় :২৭ ফেব্রুয়ারি, ২০২১ ১১:৪৪ : পূর্বাহ্ণ\nআজ শনিবার (২৭ ফেব্রুয়ারি) দুপুর সাড়ে ১২টায় নগরের রেডিসন ব্লুতে আয়োজিত চট্টগ্রাম পানি সরবরাহ ও স্যানিটেশন প্রকল্পের অধিন ‘পতেঙ্গা বুস্টার পাম্প স্টেশন’ উদ্বোধন অনুষ্ঠানে তিনি একথা বলেন।\nপ্রধান অতিথির বক্তব্যে মন্ত্রী বলেন, শুধু একজন মেয়র নির্বাচন করে তার ওপর সব বোঝা উঠিয়ে দিলে হবে না। সকলকে সহযোগিতা করতে হবে। আর তা করতে হলে মেয়রকে এগিয়ে আসতে হবে।\nআবার চট্টগ্রামে যারা বিভিন্ন দায়িত্ব পালন করেছেন তাদেরও সহযোগিতা করতে হবে। নিজেদের সম্পৃক্ততা বাড়ানো গেলে চট্টগ্রামের উন্নয়নে আমিও সহযোগিতা করতে পারবো।\nচট্টগ্রাম ওয়াসার বোর্ড চেয়ারম্যান অধ্যাপক ড. জাহাঙ্গীর আলমের সভাপতিত্বে বিশেষ অতিথির বক্তব্য দেন স্থানীয় সরকার, পল্লী উন্নয়ন ও সমবায় মন্ত্রণালয়ের সিনিয়র সচিব হেলালুদ্দীন আহমদ। অতিথি ছিলেন বোয়ালখালীর সংসদ সদস্য মোছলেম উদ্দিন আহমদ, চন্দনাইশের সংসদ সদস্য নজরুল ইসলাম, সাতকানিয়া-লোহাগাড়ার সংসদ সদস্য ড. আবু রেজা নদভী, চট্টগ্রাম সিটি করপোরেশনের মেয়র রেজাউল করিম চৌধুরী, মহানগর মহিলা আওয়ামীলীগের সভাপতি হাসিনা মহিউদ্দিন।\nএদিকে শনিবার উদ্বোধন হওয়া পতেঙ্গা বুস্টার পাম্প স্টেশনটির মাধ্যমে নগরের দক্ষিণাংশে বসবাসকারী জনগোষ্ঠির কাছে পানি পৌঁছানো সম্ভব হবে। ফলে চট্টগ্রাম বন্দর-ইপিজেড এলাকায় অবস্থিত বিভিন্ন সরকারি ও বেসরকারি স্থাপনার বিশাল জনগোষ্ঠির চাহিদা মিটানো সম্ভব হবে।\nএই বুস্টার মেশিনের মাধ্যমে দৈনিক ৪ দশমিক ৫ কোটি লিটার পানি সরবরাহ করা সম্ভব হবে বলে ওয়াসা সূত্রে জানা গেছে।


উত্তর ২৪ পরগনায় এবার বড় ধাক্কা বিজেপিতে! শ'য়ে শ'য়ে কর্মীর যোগ তৃণমূলে, More than 100 BJP workers joins TMC in Gobandanga in North 24 Parganas - Bengali Oneindia\n11 min ago সাইক্লোন গুলাব-এর আছড়ে পড়ার প্রমাদ গুনছে একাধিক শহর! আবহাওয়ার রিপোর্টে কোন ইঙ্গিত\n40 min ago রোহিনী কোর্টে গুলি চলার ঘটনায় বড় সাফল্য দিল্লি পুলিশের, সিসিটিভি ফুটেজের ভিত্তিতে পাকড়াও ২\n40 min ago ল্যান্ডফলের পর রাত থেকেই শুরু ব্যাপক বৃষ্টি, ঘূর্ণিঝড় গুলাবের ভয়ে তটস্থ ওড়িশা-অন্ধ্রপ্রদেশ\n41 min ago প্রণব-কন্যা শর্মিষ্ঠা কি এবার তৃণমূলের পথে! সক্রিয় রাজনীতির ছাড়ার বার্তায় জল্পনা\nউত্তর ২৪ পরগনায় এবার বড় ধাক্কা বিজেপিতে! শ'য়ে শ'য়ে কর্মীর যোগ তৃণমূলে\n| Updated: Thu, Jun 18, 2020, 18:45 [IST]\nউত্তর ২৪ পরগনায় এবার বড় ধাক্কা গেরুয়া শিবিরে। বর্তমান নেতৃত্বের প্রতি অনাস্থা প্রদান করে গোবরডাঙা এলাকায় শয়ে শয়ে কর্মীরা তৃণমূলে যোগ দিয়েছেন। তৃণমূলের দাবি সাধারণ মানুষের মোহভঙ্গ হয়েছে, তাই বিজেপি ছেড়ে তৃণমূলে যোগ।\nদলের বিরুদ্ধে অভিযোগ\nবিজেপির দলত্যাগী কর্মীদের দাবি, করোনা পরিস্থিতির মোকাবিলায় মুখ্যমন্ত্রী রাস্তায় নেমে জীবনের ঝুঁকি নিয়ে কাজ করছেন। সেই সময় বিজেপি নেতারা ঘরে বসে রাজনীতি করছেন এবং জাতপাত নিয়ে লড়াই করছেন। পাশাপাশি নব্য বিজেপিদের মেনে নিতে পারছেন না, পুরনোরা। তাই তৃণমূলে যোগ।\nরাজনৈতিক ভিত্তি নেই বিজেপির, দাবি তৃণমূলের\nগোবরডাঙা পুরসভার কাউন্সিলর শঙ্কর দত্তের দাবি, শুধু মিথ্যাচার আর গিমিক করে দীর্ঘমেয়াদি সরকারে টিকে থাকায় যায় না। তাঁর দাবি বিজেপির রাজনৈতিক কোনও ভিত্তি নেই। রাজনৈতিক যোগাযোগও নেই। তাঁর আরও অভিযোগ মানুষকে বিভ্রান্ত করেছিল বিজেপি। বাংলাকে বঞ্চনার অভিযোগও তিনি করেছেন।\nমোহভঙ্গ হয়েছে সাধারণ মানুষের\nতৃণমূলের দাবি সাধারণ মানুষের মোহভঙ্গ হয়েছে, তাই বিজেপি ছেড়ে তৃণমূলে যোগ। স্থানীয় তৃণমূল নেতৃত্বের দাবি শুধু গোবরডাঙা এলাকাতেই শতাধিক বিজেপি কর্মী তৃণমূলে যোগ দিয়েছেন।\nশুভেন্দুর গড়ে তৃণমূলকে ধাক্কা বিজেপির! দলের বিরুদ্ধে চাঞ্চল্যকর অভিযোগ দলত্যাগী প্রাক্তন প্রধানের\nbjp trinamool congress west bengal বিজেপি তৃণমূল কংগ্রেস উত্তর ২৪ পরগনা পশ্চিমবঙ্গ politics\nMore than 100 BJP workers joins TMC in Gobandanga in North 24 Parganas


আমি একজন আবেগপ্রবণ ভাত ছিলাম এবং আমার দৃষ্টিভঙ্গিটিকে ঘৃণা করি। আমি অন্ধকারে প্রস্তুত হয়ে থাকতাম, কখনো আয়না দেখিনি এবং আমার সবচেয়ে বেশি লজ্জা পেয়েছিল এমন জিনিসটি লুকানোর জন্য সত্যই ব্যাগি পোশাক পরে নি - আমার শরীর। একদিন, অবশেষে আমি নিজেকে আয়নায় দেখলাম এবং চিনতে পারিনি কে আমার দিকে ফিরে তাকিয়ে আছেন। আমি বিশ্বাস করতে পারি না যে আমি নিজেকে এই বিষয়টিতে পৌঁছে দিয়েছি। আমি জানতাম আমাকে কিছু করতে হবে।\nঅক্টোবর 2014 এ, আমি একটি অনলাইন প্রশিক্ষক পেয়েছি এবং তার প্রোগ্রামগুলির মধ্যে একটি 50 ডলারে কিনেছি। আমি নিজেকে ভেবেছিলাম, যদি এটি কাজ না করে তবে এটি কেবল 50 ডলার। কোন ব্যাপারই না. প্রোগ্রামটির কিছু অংশের জন্য "আগে" ফটো তোলা এবং প্রেরণ করা প্রয়োজন। এটি ছিল আমার জীবনের অন্যতম কঠিন এবং বিব্রতকর মুহূর্ত। আমি সেই ছবিগুলি তাকালাম এবং আমার চোখকে আভাস দিয়েছিলাম।\nফটোগুলির আগে সেগুলি দেখতে বাটটিতে একটি দুর্দান্ত লাথি ছিল - তবে আমি জানতাম আমার আরও কিছুটা বাড়তি সমর্থন প্রয়োজন, যার কারণেই আমি সোশ্যাল মিডিয়ায় ফিরেছি। সত্যিকারের জন্য এই মুহুর্তে ফেসবুক এবং ইনস্টাগ্রাম আমাকে কীভাবে আমার লক্ষ্যকে শূন্য করতে সহায়তা করেছে তার কয়েকটি কারণ এখানে রয়েছে:\n1. সোশ্যাল মিডিয়ায় আমার ফিটনেস এবং ওজন হ্রাস লক্ষ্যগুলি ঘোষণা করা আমাকে নিজেকে জবাবদিহি করতে সহায়তা করেছে।\nআমি নিজের এবং অন্য সবার কাছে প্রমাণ করতে চেয়েছিলাম যে আমি এটি করতে পারি। আমার চারপাশের প্রত্যেকেই আমাকে অলস বলেছিল। তারা ভাবেনি আমি এটি করতে পারি। আমি তাদের দেখাতে চেয়েছিলাম যে তারা ভুল ছিল, তাই আমি ফেসবুক এবং ইনস্টাগ্রামে শেয়ার করেছিলাম যে আমি একটি নতুন ওয়ার্কআউট প্রোগ্রাম শুরু করছি। আমি অফিসিয়াল "ঘোষণা" পোস্ট করতে নার্ভাস ছিলাম, তবে আমি জানতাম এটি আমার অগ্রগতি সম্পর্কে প্রতিদিনের আপডেটগুলি পোস্ট করতে উত্সাহিত করবে।\nএবং এটা! অন্য প্রতিটি দিন আমি জিমে নিজের একটি ছবি পোস্ট করতাম যাতে আমাকে ওয়াগন থেকে পড়ে প্রলুব্ধ না হয়। এটি আমার দৈনন্দিন রুটিনের অংশে পরিণত হয়েছিল - ঠিক যেমন আমার ওয়ার্কআউট করেছে এবং আমি কোনও ফটো পোস্ট না করলে আমার মনে হয়েছিল আমি সবাইকে হতাশ করছি।\n২. আমার ফেসবুকের বন্ধুরা এবং ইনস্টাগ্রাম অনুসারীরা আমার নিজস্ব ব্যক্তিগত চিয়ারলিডারদের মতো ছিল।\nযেহেতু আমি আমার ফটোগুলি ভাগ করে নেওয়া শুরু করেছি, আমার বন্ধুরা এবং আমি জানতাম না এমন লোকেরা তাদের সম্পর্কে মন্তব্য করবে আমাকে জানিয়েছিল যে আমি তাদের জন্য অনুপ্রেরণা। তারা বলবে "যাওয়ার পথে!" বা "ভাল কাজ চালিয়ে যাও!" এটি ভাল লাগছিল। এটা ফলপ্রসূ অনুভূত। এটি আমার লক্ষ্যতে মনোনিবেশ করতে আমাকে সহায়তা করেছিল helped\nকিছু লোক কীভাবে তারা অনুরূপ পথে যাত্রা শুরু করতে পারে সে সম্পর্কে পরামর্শের জন্য আমাকে বার্তা দেবে। আমার মনে হয়েছিল আমি নিজের ছবিগুলি জিমে বা আমার রূপান্তরের আগের এবং পরে শটগুলিতে পোস্ট করে অন্যকে সহায়তা করছি। আমি সবাইকে দেখাতে চেয়েছিলাম যে এমনকি আমার মতো কেউ, যাঁর শুরু করা খুব স্বাস্থ্যকর ছিল না, তিনি এটি করতে পারেন!\n৩. আমি যে ছবিগুলি ভাগ করেছি সেগুলি আমার স্কেলটিতে কোনও সংখ্যার উপরে মনোনিবেশ করার পরিবর্তে - আমার অগ্রগতি দেখতে সহায়তা করেছিল।\nসময়ের সাথে সাথে, আমি আমার ছবিগুলি ফেসবুক বা ইনস্টাগ্রামে স্ক্রোল করে দেখতে পারি যে আমি কীভাবে আরও দৃ and় এবং শক্তিশালী দেখছি। কখনও কখনও স্কেল শত্রুর মত অনুভব করতে পারে। এটি যখন অঙ্কুরিত হয় না তখন আমি নিজের ছবি তুলি এবং আমার ওজন হ্রাস যাত্রার শুরুতে পোস্ট করা ছবিটির সাথে তুলনা করতাম। এটি সর্বদা আমাকে আরও ভাল অনুভব করেছিল - আমি আসলে একটি পার্থক্য দেখতে পেতাম।\n৪. যেদিন আমি পিচ্ছিল হয়েছি এবং অস্বাস্থ্যকর কিছু খেয়েছি বা কোনও ওয়ার্কআউট এড়িয়ে গেছি - আমার বন্ধুরা এবং অনুসারীরা আমাকে আরও ভাল বোধ করেছিল।\nএমন সময় ছিল যখন আমি পরাজিত, লজ্জিত ও হতাশ হয়ে পড়েছিলাম - এবং আমি এই অনুভূতিগুলি আমার সামাজিক মিডিয়া অ্যাকাউন্টগুলিতে শেয়ার করি। লোকেরা আমাকে মন্তব্য করবে এবং আশ্বস্ত করবে যে একদিন ছুটি নেওয়া ঠিক হবে, বা প্রতিবারের মধ্যে অস্বাস্থ্যকর বাসনা জড়িত। তারা আমাকে স্মরণ করিয়ে দিয়েছিল যে আমরা সকলেই মানব, এবং আপনি আগামীকাল সর্বদা পুনরায় চালু করতে পারেন।\nআমি 23 পাউন্ড হারিয়েছি এবং অবশেষে আমি আয়নাতে সন্ধান করতে পারি এবং আমার প্রতিচ্ছবিটিতে ফিরে হাসি। আমি আমার শরীর নিয়ে খুশি হতে পারি এবং জানি যে আমি এটি সঠিকভাবে করেছি। আমি খাওয়ার পদ্ধতিটি পরিবর্তন করেছি (তবে আমি এখনও একই সময়ে নিজেকে খাবার উপভোগ করতে দিয়েছি) এবং আমি সপ্তাহে পাঁচ থেকে ছয়বারের মধ্যে কাজ করি। আমি কখন আমার সময়সূচিতে জিম ফিট করব - ভেবে ভোরে ঘুম থেকে উঠে আমি ভাবছি না যে সেদিন আমি কী খাব। সামাজিক মিডিয়া আমার গল্পটি ভাগ করে নেওয়া এবং নিজের কাছে প্রমাণ করতে সক্ষম করেছে যে আমি এটি করতে পারি!\nহোয়াইট হাউস রেকাপে বাচ্চাদের যোগব্যায়াম


যাকাতের অর্থ আত্মসাত মামলায় সাঈদীর আবেদনের ওপর শুনানি মুলতবি\nআপডেট টাইম : ফেব্রুয়ারি, ৪, ২০২১, ৭:১৫ অপরাহ্ণ\nপ্রথমবার্তা, প্রতিবেদক:ইসলামিক ফাউন্ডেশনের (ইফা) যাকাত তহবিলের অর্থ আত্মসাতের মামলায় অভিযোগ গঠনের আদেশ বাতিল চেয়ে মানবতাবিরোধী অপরাধে আমৃত্যু কারাদণ্ডপ্রাপ্ত জামায়াতে ইসলামীর কেন্দ্রীয় সিনিয়র নায়েবে আমীর দেলাওয়ার হোসাইন সাঈদীর হাইকোর্টে করা আবেদনের ওপর শুনানি আগামী ১১ ফেব্রুয়ারি পর্যন্ত মূলতবি করা হয়েছে।\nবিচারপতি এম. ইনায়েতুর রহিম ও মো. মোস্তাফিজুর রহমানের হাইকোর্ট বেঞ্চ বৃহস্পতিবার এ আদেশ দেন। আদালতে সাঈদীর পক্ষে আইনজীবী ছিলেন এজে মোহাম্মদ আলী ও মুজাহিদুল ইসলাম শাহীন। দুদকের পক্ষে ছিলেন অ্যাডভোকেট খুরশীদ আলম খান। রাষ্ট্রপক্ষে ছিলেন অ্যাটর্নি জেনারেল এএম আমিন উদ্দিন ও ডেপুটি অ্যাটর্নি জেনারেল মো. সারওয়ার হোসেন বাপ্পী।\nসাঈদীর বিরুদ্ধে গত ১১ জানুয়ারি পুরান ঢাকার বকশীবাজারে স্থাপিত অস্থায়ী ঢাকার বিশেষ জজ আদালত-১ এ অভিযোগ গঠন করা হয়। একইসঙ্গে এ মামলায় আগামী ১৭ ফেব্রুয়ারি সাক্ষ্যগ্রহণের দিন ধার্য করা হয়েছে। এ অবস্থায় ওই আদেশ বাতিল চেয়ে হাইকোর্টে আবেদন করা হয়।\nইসলামিক ফাউন্ডেশনের যাকাত তহবিলের এককোটি ২৭ লাখ ৫০ হাজার টাকা আত্মসাতের অভিযোগে ২০১০ সালের ২৪ মে শেরেবাংলা নগর থানায় মামলা করা হয়। মামলাটিতে তদন্ত শেষে সাঈদীসহ সাতজনের বিরুদ্ধে দুর্নীতি দমন কমিশন (দুদক) ২০১২ সালের ৩০ এপ্রিল আদালতে অভিযোগপত্র দাখিল করে। তবে মামলার আসামি সাবেক ধর্ম প্রতিমন্ত্রী মোশাররফ হোসেন শাহজাহান মারা যাওয়ায় তাকে অভিযোগ থেকে অব্যাহতি দেওয়া হয়েছে। বাকী ছয় আসামির বিরুদ্ধেও মামলায় অভিযোগ গঠন করা হয়েছে।


আপডেট: ১৮৩৭ ঘণ্টা, নভেম্বর ২৩, ২০২০\nচট্টগ্রাম: ২০১১ সালের ডিসেম্বরের আগের সব বকেয়া বিদ্যুৎ বিল ৫ শতাংশ চার্জে পরিশোধ করা যাবে। সোমবার (২৩ নভেম্বর) আগ্রাবাদ বিদ্যুৎ ভবনের বিজয় হলে আয়োজিত এক বৈঠকে এ সিদ্ধান্ত নেওয়া হয়।\nবিদ্যুৎ বিতরণ বিভাগ চট্টগ্রাম দক্ষিণ অঞ্চলের প্রধান প্রকৌশলী মো. শামছুল আলম বাংলানিউজকে বলেন, বাংলাদেশ এনার্জি রেগুলিটরি কমিশনের ট্যারিফ অনুযায়ী গ্রাহককে মূল বকেয়া বিদ্যুৎ বিলের সঙ্গে মাত্র ৫ শতাংশ বিলম্ব সারচার্জ দিয়ে ২০১১ সালের ডিসেম্বরের আগের সব বকেয়া পরিশোধ করা যাবে। এ জন্য বাড়তি কোনো ফি বা জরিমানা দিতে হবে না।\nবিদ্যুৎ বিতরণ বিভাগ চট্টগ্রাম দক্ষিণ অঞ্চলের পাশাপাশি পল্লী বিদ্যুতায়ন বোর্ডের নিকট হস্তান্তরিত গ্রাহকের ক্ষেত্রেও বকেয়া পরিশোধের সুযোগ থাকবে বলেও জানান মো. শামছুল আলম।\nবিদ্যুৎ উন্নয়ন বোর্ডের (পিডিবি) বিতরণ দক্ষিণাঞ্চল চট্টগ্রামের বকেয়া বিলের পরিমাণ বেড়েই চলেছে। বিশেষ করে সরকারি ও স্বায়ত্তশাসিত প্রতিষ্ঠানগুলো বিল পরিশোধ না করায় এ পরিস্থিতির সৃষ্টি হয়েছে। যদিও বিভাগটি বলছে, তারা ধীরে ধীরে বকেয়া টাকা আদায় করতে সক্ষম হচ্ছে।\nপিডিবি সূত্রে জানা যায়, পিডিবির গ্রাহক রয়েছে প্রায় ১০ লাখের মতো। প্রতি মাসে বিল আদায় করা হয় ২০০ কোটি টাকার বেশি। । কিন্তু সরকারি ও স্বায়ত্তশাসিত প্রতিষ্ঠানগুলো নিয়মিত বিল পরিশোধ না করায় বকেয়া বিলের পরিমাণ বাড়ছে। বিশেষ করে ২০১১ সালের আগে অবাঙালি ক্যাম্প, ধর্মীয় প্রতিষ্ঠান ও সরকারি প্রতিষ্ঠানগুলোতে বিদ্যুৎ বিল বকেয়া রয়েছে।\nবাংলাদেশ সময়: ১৮৩৬ ঘণ্টা, নভেম্বর ২৩, ২০২০\nচসিক নির্বাচন: নির্বাচনী আচরণবিধি না মানায় জরিমানা


বাংলাদেশ জননেত্রী শেখ হাসিনা পরিষদ বগুড়া জেলা কমিটি গঠন বাংলাদেশ জননেত্রী শেখ হাসিনা পরিষদ বগুড়া জেলা কমিটি গঠন – Bangladesh Khabor\nবুধবার, ২৫ নভেম্বর ২০২০, ০৪:৫৪ অপরাহ্ন\nবাংলাদেশ জননেত্রী শেখ হাসিনা পরিষদ বগুড়া জেলা শাখার আহবায়ক কমিটি গঠন করা হয়েছে। বিশিষ্ঠ ব্যবসায়ী এনামূল হক আইনুর কে আহবায়ক ও সমাজসেবক শাহাজাহান আলী কে সদস্য সচিব করে এ কমিটি অনুমোদন করেছেন সংগঠনের কেন্দ্রিয় নেতৃবৃন্দ।\nসংগঠনের দপ্তর সম্পাদক এড. রনি আহম্মেদ স্বাক্ষরিত প্রেস বিজ্ঞপ্তিতে একথা জানানো হয়েছে। সংগঠনের কেন্দ্রিয় সভাপতি মনির খান ও ভারপ্রাপ্ত সাধারণ সম্পাদক ড. ফজলুল হক উক্ত কমিটি অনুমোদন করেছেন। জেলার তৃণমূল পর্যায়ে সংগঠন শক্তিশালী করার জন্য নেতৃবৃন্দ আহবান জানিয়েছেন।


কাশ্মীরে নিরাপত্তা বাহিনীর গুলিতে বিচ্ছিন্নতাবাদী হিজবুল প্রধান নিহত !! - Naya Thahor\nHome / জাতীয়-খবর / কাশ্মীরে নিরাপত্তা বাহিনীর গুলিতে বিচ্ছিন্নতাবাদী হিজবুল প্রধান নিহত !!\nকাশ্মীরে নিরাপত্তা বাহিনীর গুলিতে বিচ্ছিন্নতাবাদী হিজবুল প্রধান নিহত !!\nকরোনা লকডাউনের মধ্যেও সংঘর্ষে ছেদ পড়েনি জম্মু-কাশ্মীর উপত্যকায়। ভারতের নিরাপত্তাবাহিনীর সঙ্গে সংঘর্ষে কাশ্মীরের বিচ্ছিন্নতাবাদী সংগঠন হিজবুল মুজাহিদীনের প্রধান কমান্ডার রিয়াজ নাইকু নিহত হয়েছে। বুধবার সকালের দিকে কাশ্মীরের পুলওয়ামা জেলায় এনকাউন্টারে হিজবুল মুজাহিদীনের প্রধানসহ অন্তত দু'জনের প্রাণহানি ঘটেছে।\nজম্মু-কাশ্মীরের পুলওয়ামা জেলার বেইঘপুরা এলাকায় সেনাবাহিনী এবং পুলিশের সন্ত্রাস-বিরোধী যৌথ অভিযানে নিহত হয়েছে নাইকু।\nগত কয়েকদিন ধরেই কাশ্মীরে নিরাপত্তাবাহিনীর সঙ্গে হিজবুল মুজাহিদ বাহিনীর সংঘর্ষের ঘটনা ঘটেছে। এতে ভারতীয় নিরাপত্তাবাহিনীর মেজর-কর্নেলসহ একাধিক উচ্চপদস্থ অফিসার নিহত হয়েছেন। এই পরিস্থিতিতে কাশ্মীরে পৃথক তিনটি যৌথ অভিযান শুরু করেছে ভারতীয় সেনাবাহিনী। বুধবার সকালের দিকে পুলওয়ামার প্যাম্পোর এলাকায় অন্য একটি অভিযানে আরও দুই সন্ত্রাসী নিহত হয়েছে বলে জানানো হয়েছে ভারতীয় বাহিনীর পক্ষ থেকে।\nপুলওয়ামা জেলার বেইঘপুরা এলাকায় হিজবুল মুজাহিদীনের প্রধান কমান্ডার রিয়াজ নাইকুর অবস্থান নিশ্চিত হওয়ার পর সেনাবাহিনী যৌথ অভিযানে যায়। এ সময় কাশ্মীর উপত্যকার অন্তত ১০টি জেলায় মোবাইল ফোন নেটওয়ার্ক ও ইন্টারনেট সংযোগ বিচ্ছিন্ন করে দেওয়া হয়।\nএর আগে ভারতীয় নিরাপত্তা বাহিনী হিজবুল মুজাহিদীনের এই প্রধানের মাথার দাম ১২ লাখ টাকা নির্ধারণ করে। হিজবুল প্রধানের দায়িত্ব নেয়ার পর থেকে রিয়াজ নিরাপত্তা বাহিনীর প্রধান টার্গেটে ছিল। জম্মু-কাশ্মীর পুলিশের প্রাক্তন মহাপরিচালক এসপি ভেইড বলেন, ২০১৬ সালের জুলাইয়ে এনকাউন্টারে হিজবুল মুজাহিদীনের প্রধান বুরহান ওয়ানির মৃত্যুর পর নাইকুকে মোস্ট ওয়ান্টেড ঘোষণা করা হয়েছিল।


তেল অপসারণের কাজ শুরু করেছে বনবিভাগ\nপ্রচ্ছদ লিড নিউজ তেল অপসারণের কাজ শুরু করেছে বনবিভাগ\n১২:৪২ অপরাহ্ণ ডিসেম্বর ১৩, ২০১৪\nসুন্দরবনের শেলা নদীতে ছড়িয়ে পড়া তেল অপসারণের কাজ শুরু করেছে বনবিভাগ। শনিবার ভোর থেকে বনবিভাগের উদ্যোগে ২০০ গ্রামবাসীকে নিয়ে শতাধিক নৌকার সাহায্যে তেল অপসারণের কাজ শুরু হয়। এ কাজে ২শ’ গ্রামবাসীকে মজুরি দেবে বনবিভাগ।\nসুন্দরবনের শ্যালা নদীর আশপাশের ছোটো নদী ও খালেও ভাসছে তেল\nএর আগে শুক্রবার থেকেই শেলা নদীতে ছড়িয়ে পড়া তেল সনাতন পদ্ধতিতে সংগ্রহ করে স্থানীয় গ্রামবাসীরা। তাদের সংগৃত তেল রাষ্ট্রীয় একটি তেল সংস্থা প্রতি লিটার ৩০ টাকা করে কিনবে বলে জানিয়েছেন খুলনা বিভাগীয় কমিশনার আব্দুস সামাদ।\nসুন্দরবনের পূর্ব বিভাগীয় বন কর্মকর্তা আমীর হোসেন চৌধুরী বলেন, তেল অপসারণের জন্য গ্রামবাসীকে মজুরি দেওয়া হচ্ছে। এ ছাড়া তেল অপসারণ করে পদ্মা ওয়েল কোম্পানির কাছে বিক্রি করতে পারবে গ্রামবাসী। তেল পুরোপুরি অপসারণ না হওয়া পর্যন্ত এ কাজ চলবে।\nএদিকে বন ও পরিবেশ মন্ত্রণালয়, বাংলাদেশ পেট্রোলিয়াম করপোরেশন, নৌ পরিবহন মন্ত্রণালয়, বন বিভাগ এবং পরিবেশ অধিদপ্তরের ৯ সদসের তদন্ত কমিটি শেলা নদী পরিদর্শন করেন।\nকমিটির প্রধান বন ও পরিবেশ মন্ত্রণালয়ের অতিরিক্ত সচিব (পরিবেশ) মো. নুরুল করিম জানান, গবেষণা করে ক্ষয়ক্ষতির পরিমাণ নির্ধারণ করা হবে। ১৮ ডিসেম্বর তদন্ত প্রতিবেদন জমা দেয়া হবে বলেও জানান তিনি।\nএদিকে সুন্দরবনের শেলা নদীতে ছড়িয়ে পড়া তেল অপসারনে রাসায়নিক স্প্রে ছিটানোর কাজ বনবিভাগের আপত্তিতে শুক্রবার স্থগিত করা হয়। সুন্দরবনের জীববৈচিত্র্যে বিরূপ প্রভাব পড়ার আশঙ্কায় এ সিদ্ধান্ত নেওয়া হয়েছে বলে জানা গেছে।\nপ্রসঙ্গত, গত মঙ্গলবার ভোররাত ৪টার দিকে বাগেরহাটের সুন্দরবনের শরণখোলা ও চাঁদপাই রেঞ্জের শেলা নদীর মৃগামারী এলাকায় নোঙরে থাকা তেলবাহী জাহাজ এম. টি সাউদার্ন ওটি-৭ আরেকটি তেলবাহী জাহাজের ধাক্কায় ডুবে যায়।\nপ্রায় ৫৪ ঘণ্টা পর গতকাল বৃহস্পতিবার সকাল ১০টার দিকে ডুবে যাওয়া ট্যাংকারটি উদ্ধার করা হয়েছে।\nসুন্দরবনের মতো স্পর্শকাতর এলাকয় তেলবাহী জাহাজ ডুবে যাওয়ার ঘটনায় উদ্বেগ জানিয়েছে জাতিসংঘ। এ ঘটনায় সুন্দরবনের কী পরিমাণ ক্ষয়ক্ষতি হয়েছে, তা অনুসন্ধানে জাতিসংঘের একটি উচ্চপর্যায়ের প্রতিনিধিদল শিগগিরই বাংলাদেশে আসতে পারে বলে জানা গেছে।\nআগের খবরশীতের অলসতা কাটাবেন যেভাবে\nপরের খবর রাজকীয় পদ থেকে থাই যুবরাজের স্ত্রীর ইস্তফা


আশ্চর্য তার নিরবতায় হইনি! বরং, অবাক হয়েছি, ইসরাইলের পক্ষে তিনি একটি কথাও না বলায়! - NatunNakib's bangla blog\nআশ্চর্য তার নিরবতায় হইনি! বরং, অবাক হয়েছি, ইসরাইলের পক্ষে তিনি একটি কথাও না বলায়!\nহতভাগা গুলিবিদ্ধ ফিলিস্তিনি! জন্মই যেন ওদের মৃত্যুর মিছিলে ঠাঁই করে নেয়ার জন্য!\nসউদি রাজপুত্র মুহাম্মাদ বিন সালমান কোথায়? তিনি কথা বলছেন না কেন? তার কথা শোনার জন্য অধীর আগ্রহে প্রহর গুনে যাচ্ছি যে! তিনি কোন বানী নিয়ে মিডিয়ায় আসেন না কেন? তার মধুমাখা অমিয়বানী শুনতে না পেরে আমরা শঙ্কিত! বিচলিত! চিন্তিত!\nফিলিস্তিনিরা গুলি খাচ্ছে, রক্তের সাগর পেরিয়ে কাতরাতে কাতরাতে ধুঁকে ধুঁকে পাড়ি জমাচ্ছে ওপাড়ের অদৃশ্য জগতে! আর তিনি কী না কোনো কথাই বলছেন না! এটা কী করে হয়! হ্যাঁ, না, বন্ধু! আপনি ভুল বুঝবেন না, দয়া করে! আমি মনে হয় বুঝাতে পারিনি! বুঝাতে না পারাটা আমার দীনতা ছাড়া কিছুই নয়! ক্ষমা করবেন! সউদি রাজপুত্রের আচরনে আমি আশ্চর্য! তবে, আশ্চর্য তার নিরবতায় হইনি! বরং, অবাক হয়েছি, ইসরাইলের পক্ষে তিনি একটি কথাও না বলায়! যেখানে ফিলিস্তিনের এতগুলো তাজা প্রান কেড়ে নিল (প্রায় ডজন দুয়েক) ইসরাইল, তার কি একটু আনন্দ প্রকাশ করেও দেখানোর দায়িত্ব ছিল না? ইসরাইলের এত বড় সফলতায় (!) তিনি একটুও খুশি প্রকাশ করতে পারতেন না! ইসরায়েলের পক্ষে দু'টো কথা বলা কি তার উচিত ছিল না! 'সাবাশ!' 'সাবাশ!' -বলে ইসরাইলী সেনাদের একটু পিঠ চাপড়ে দেয়া কি তার আবশ্যক মনে করার কোনোই কারন ছিল না! নেতানিয়াহুর সাথে গলাগলি, কোলাকোলি করে বিশ্বকে একটু আনন্দ উপহার দেয়া তার কি একান্তই কর্তব্য ছিল না!\nহায় কপাল, কী কলিকাল দেখতে হচ্ছে আমাদের! জগতের বিশ্বাস কি ধীরে ধীরে উবে যাচ্ছে তাহলে? বন্ধুর সুদিন দেখে বন্ধু নির্বাক! বন্ধুর সফলতা বন্ধুর ভেতরে কোনো ভাবান্তর ঘটায় না! আনন্দ-উচ্ছৃাস-ছন্দ আনে না! ভালবাসা কি জগত থেকে এমন করেই হারিয়ে যাবে একদিন! এ কেমন বন্ধুত্ব? আর কেমনই বা বন্ধু হলেন তারা?\nছবির জন্য কৃতজ্ঞতা, দৈনিক প্রথম আলোর প্রতি।\n১| ০৩ রা এপ্রিল, ২০১৮ বিকাল ৪:১২\nপদ্ম পুকুর বলেছেন: তিনি তো বলেছেনই।\nএই খাপো বলেছে যে ইজরাইলেরও ভুমীর অধিকার আছে (আজকের প্রথম আলো অনলাইনের আন্তর্জাতিক পাতায়)\n০৩ রা এপ্রিল, ২০১৮ বিকাল ৪:১৬\nতাই না কি? আমার নজরে পড়েনি। তাহলে তো তাকে ধন্যবাদ আরও দিতে হয়! বুকে টেনে নিতে ইচ্ছে করে! এতবড় মহান নেতা বিশ্ব কবে কোন কালে পেয়েছিল আর পাবে, তাই বা কে জানে!\nকৃতজ্ঞতা এবং ধন্যবাদ, সংবাদটি অবগত করে দিলেন বলে। নিউজ লিঙ্কটাও যদি কষ্ট করে একটু যুক্ত করে দিতেন!\n২| ০৩ রা এপ্রিল, ২০১৮ বিকাল ৪:২২\nপ্যালেষ্টাইযনের লোকদের মাথা কাজ করছে না, ওরা মশা মাছির মত প্রাণ দিতে চাচ্ছে; ওরা বেকুবের মত, "দি গ্রেট মার্চ রিটার্ন নামে" একটা প্রতিবাদ পালন করে বিনা দরকারে প্রাণ দিচ্ছে! এভাবে ইসরায়েলের সীমান্ত ক্রস করে কি লাভ? কেন এই ধরণের বেকুবী প্রতিবাদ?\nপ্রতবাদ হতে হবে, যেটার একটা ফলাফল হবে; ইসরেয়েলের বর্ডারে প্রবেশ করে কি উহা দখলে নিতে পারবে? হামাস মানুষগুলোকে মরার জন্য উটসাহিত করছে মাত্র।\n০৩ রা এপ্রিল, ২০১৮ বিকাল ৫:৩৮\nআপনি নিজেকে একবার যদি একজন নির্যাতিত ফিলিস্তিনি ভেবে দেখতেন! এই কমেন্টটা এরকম না হয়ে, অন্যরকম হতে পারতো হয়তো!\nবিপন্ন প্রায় একটি দেশের, ধ্বংসোম্মুখ একটি জাতির বাঁচার শেষ চেষ্টাটুকুকে আপনার 'বেকুবি' মনে হলেও তাতে আশ্চর্যের কিছু দেখি না। যেমনটা দেখি না, সউদি রাজপুত্তুরের উদারতা আর মহানুভবতায়।\n৩| ০৩ রা এপ্রিল, ২০১৮ বিকাল ৪:২২\nপদ্ম পুকুর বলেছেন: ইজরাইলেরও ভুমীর অধিকার আছে\n০৩ রা এপ্রিল, ২০১৮ বিকাল ৫:৩৯\nঅনেক ধন্যবাদ, লিঙ্কটি যুক্ত করে দেয়ায়।\n৪| ০৩ রা এপ্রিল, ২০১৮ বিকাল ৪:২৭\nপদ্ম পুকুর বলেছেন: চাঁদগাজী সাহেব, একাত্তুরে প্রশিক্ষিত শক্তিশালী পাকিস্থানী আর্মির বিপক্ষে আপনােেেদের কি হাতিয়ার ছিল, কি প্রশিক্ষণ ছিল? তবুও কি মানুষ যায়নি যুদ্ধে? ওটাওকি বেকুবি ছিল?\nমেজর কামরুল ইসলাম ভুইয়ার একটা বই আছে জনযুদ্ধের গণযোদ্ধা বা গণযুদ্ধের জনযোদ্ধা নামে। যদি পড়ে থাকেন, দেখবেন কোন পর্যায়ের মানুষ কিসের টানে যুদ্ধে নেমে গিয়েছিল.... দেশের টানে মানুষ প্রাণ দেবে এটাই স্বাভাবিক।\nবর্তমান কালের বাংলাদেশিদের নপংসুকতাকে আপনি বুদ্ধিমত্তা ভাবতে রাজী থাকুন আপত্তি নাই, ফিলিস্তিনিদের মুক্তি সংগ্রামকে বেকুবী বলাটা কি একটু বেশি হয়ে গেল না?\n০৪ ঠা এপ্রিল, ২০১৮ সকাল ৮:৩৯\nসুন্দর যুক্তিগ্রাহ্য প্রত্যুত্তর ভাল লাগলো। ধন্যবাদ।\n৫| ০৩ রা এপ্রিল, ২০১৮ বিকাল ৪:২৮\nউনি ঘুমাননি।উনি জাগ্রত আছেন। উনি বলেছেন, ইসরাইলের ভূমির অধিকার আছে।\nউনি ইরানকে শায়েস্তা করার জন্য ইসরাইল এবং আমেরিকাকে পরম বন্ধু হিসেবে নিয়েছেন।\n০৪ ঠা এপ্রিল, ২০১৮ সকাল ৮:৪০\nঠিক বলেছেন। মোবারকবাদ।\n৬| ০৩ রা এপ্রিল, ২০১৮ বিকাল ৫:০৬\nপদ্ম পুকুর বলেছেন, " চাঁদগাজী সাহেব, একাত্তুরে প্রশিক্ষিত শক্তিশালী পাকিস্থানী আর্মির বিপক্ষে আপনােেেদের কি হাতিয়ার ছিল, কি প্রশিক্ষণ ছিল? তবুও কি মানুষ যায়নি যুদ্ধে? ওটাওকি বেকুবি ছিল? "\n-বাংলাদেশ ও প্যালেস্টাইন সমস্যা এক নয়। বাংলাদেশ পশ্চিম পাকিস্তান থেকে ভৌগোলিকভাবে আলাদা; প্যালেষ্টাইনীরা ৭০ বছর পরাজিত হয়ে, রিফিউজী ক্যাম্পে আছে; তারা যুদ্ধ করে পরাজিত হয়ে ৮/১০ বার; বাংগালীরা জয়ী হয়েছে একবারেই। এখন যুদ্ধ তাদের জন্য পথ নয়, নেগোচিয়েশনই পথ।\n০৪ ঠা এপ্রিল, ২০১৮ সকাল ৮:৪২\nনেগোসিয়েশন মানেই মাতৃভূমির বৃহদাংশ দখলদার ইসরাইলীদের হাতে তুলে দেয়ার দাসখতে স্বাক্ষর করা। তাদের আশ্রিত হয়ে ফিলিস্তিনিদের বাকি জীবন কাটানো। তাই নয় কি?\n৭| ০৩ রা এপ্রিল, ২০১৮ বিকাল ৫:০৯\nআপনি বলেছেন, "বর্তমান কালের বাংলাদেশিদের নপংসুকতাকে আপনি বুদ্ধিমত্তা ভাবতে রাজী থাকুন আপত্তি নাই, ফিলিস্তিনিদের মুক্তি সংগ্রামকে বেকুবী বলাটা কি একটু বেশি হয়ে গেল না? "\n-ফিলিস্তিনীরা তাদের দেশ পাবার অধিকার রাখে, তাদেরকে দেখতে হবে, কিভাবে পাওয়া যায়! যুদ্ধ করা পাওয়া যাবে না, এটা পরিস্কার!\n০৪ ঠা এপ্রিল, ২০১৮ সকাল ৮:৪৬\nভাল বলেছেন। তাই বলে শান্তিপূর্নভাবে নিরস্ত্র প্রতিবাদ বিক্ষোভে কেন গুলি করা হবে? এসবের অধিকার তাদের কি থাকা উচিত ছিল না? হিংস্র জানোয়ারতুল্য নব্য রক্তখেকো ইসরাইলের লাগাম টেনে ধরার মত ক্ষমতাধর পৃথিবীতে কেউ নেই? কারও থাকা উচিত নয়?\n৮| ০৩ রা এপ্রিল, ২০১৮ বিকাল ৫:৪৭\nপদ্ম পুকুর বলেছেন: গাজী স্যারের যে গুণটা আমার সবচে ভালো লাগে, তা হলো তিনি চরম প্রতি আক্রমণের মধ্যেও রাগেন না একদমই। ভেরি গুড।\n০৪ ঠা এপ্রিল, ২০১৮ সকাল ৮:৫১\nআমারও তাই মনে হয়। তার ভেতরে যুগপথ ধৈর্য্য এবং বিচক্ষনতার সমন্বয় দেখে ভাল লাগে। তিনি ধন্যবাদার্হ।\nচাঁদগাজী ভাইয়ের প্রশংসায় পঞ্চমুখ হলেন বলে আপনাকেও উষ্ণ অভিনন্দন। আপনার কমেন্টগুলোও অবশ্যই ক্ষুরধার এবং দারুন বুদ্ধিদীপ্ত।\n৯| ০৩ রা এপ্রিল, ২০১৮ সন্ধ্যা ৬:১৯\nঢাবিয়ান বলেছেন: সৌদিরাজপরিবার আগেও মুসলিম বিশ্বের জন্য কিছু করেনি আর এখনতো সরাসরি তারা ইসরাইলের পক্ষে গিয়েছে। সামনে মক্কা মদিনা ইহুদিদের হাতে তুলেও অবাক হবার কিছু থাকবে না। প্যলেস্টাইনিদের বাস্তবতা বুঝতে হবে। এভাবে রক্ত ঝড়িয়ে কোন লাভ নাই। কার কাছ থেকেই যেহেতু সাহায্য পাবার আশা নেই তাই ইসরাইলের সাথে সন্ধি করে নেয়াই বুদ্ধিমানের কাজ হবে। ইস্রাইল এটাই চায়। ইহুদিদের মাঝে অনেক ভাল মানুষও আছে। প্যলেস্টাইন ইস্রাইলের আধিপত্য মেনে নিলে হয়ত , অনেক ইহুদি তাদের সাহায্য করবে। ধর্মের জন্য অযথা রক্তের হোলি খেলে পরিবারকে অসীম দূর্দসার মধ্যে ফালানোর মাঝে বীরত্বের কিছু নাই।\n০৪ ঠা এপ্রিল, ২০১৮ সকাল ৯:০২\nমুসলিম বিশ্বের জন্য সউদি রাজ পরিবার কিছু করেনি, বেশ ভাল কথা। তাতে কোনও দু:খ হত না, যদি না এই বরাহ শাবক, প্রকাশ্যে নির্লজ্জভাবে ইসরাইলের মোসাহেবি না করতো। তার আচরন সভ্যতা, ভব্যতার সকল সীমা অতিক্রম করেছে। এটা মুসলিম বিশ্বের সাথে স্রেফ গাদ্দারী ছাড়া আর কিছুই না। তীব্র ঘৃনা জানাই এদের এই ন্যাক্কারজনক এবং নোংড়া মানসিকতায়।\n১০| ০৩ রা এপ্রিল, ২০১৮ সন্ধ্যা ৭:১১\nযুক্তি না নিলে যুক্তি দাও বলেছেন: সৌদি রাজ পরিবারের অবসান ইহজনমে দেখার সাধ আল্লাহ পুরণ করলে বেহেশতি সুখ পাব\n০৪ ঠা এপ্রিল, ২০১৮ সকাল ৯:০৩\nদারুন বললেন! মর্ত্যের পৃথিবীতে বেহেশতি সুখ! বাহ!\n১১| ০৩ রা এপ্রিল, ২০১৮ সন্ধ্যা ৭:১১\nসনেট কবি বলেছেন: সৌদি রাজপুত্তুর আপন পর চিনেন। তাদের কাজ মুসলমানদের মাঝে বিভেদ তৈরী। আর তাদের আপন লোকদের অর্থের যোগান দেওয়া।\n০৪ ঠা এপ্রিল, ২০১৮ সকাল ৯:০৭\nভাল বলেছেন। এদের আরও অনেক 'কাজ' আছে। 'কাজ' বললেও 'কাজ' -এর অপমান হয়। 'অপকর্ম' বলুন। 'অপকর্ম' বললে তবু কিছুটা রক্ষে। সেই অপকর্মের অংশ বিশেষ- ইসরাইলী পাষন্ডদের গোলামী করা।\nভাল থাকুন কবিভাই।\n১২| ০৩ রা এপ্রিল, ২০১৮ রাত ৮:০৬\nলেখক বলেছেন, "আপনি নিজেকে একবার যদি একজন নির্যাতিত ফিলিস্তিনি ভেবে দেখতেন! এই কমেন্টটা এরকম না হয়ে, অন্যরকম হতে পারতো হয়তো!\nবিপন্ন প্রায় একটি দেশের, ধ্বংসোম্মুখ একটি জাতির বাঁচার শেষ চেষ্টাটুকুকে আপনার 'বেকুবি' মনে হলেও তাতে আশ্চর্যের কিছু দেখি না। যেমনটা দেখি না, সউদি রাজপুত্তুরের উদারতা আর মহানুভবতায়। ধন্যবাদ। "\n-আপনি ফিলিস্তি সমস্যা না বুঝাতে এসব লিখছেন। এখন যে প্রতিবাদটা হচ্ছে, "দ্যা গ্রেট মার্চ রিটার্ণ", এটা সম্পর্কে আপনার কোন ধারণা নেই; ফলে, যা মাথায় আসছে তা লিখছেন; এগুলো বুদ্ধিমান ভাবনা নয়।\nফিলিষ্তিনীরা যুদ্ধকেই বেছে নিয়েছিল দেশ স্বাধীন করার জন্য, সেখানে তারা ভয়ংকর ভয়ংকরভাবে পরাজিত হয়েছে অসংখ্যবার; এখন তাদেরকে দেশ পেতে হবে শান্তিপুর্ণ নেগোচিয়েশনের মাধ্যমে।\n০৪ ঠা এপ্রিল, ২০১৮ সকাল ৯:১৫\nমতের বিপক্ষে বললেও আপনার বলার ধরনটা ব্যতিক্রমী। ভাল লাগে। কেউ একজন বলেছিলেন, তার পরিচিত এক ভদ্রলোক। তিনি কাউকে গালি দিলেও শুনতে নাকি মজা লাগে। আপনার অধিকাংশ কমেন্ট বুদ্ধিদীপ্ত।\n----তাহলে জাতিসংঘ ফাতিসংঘ হিউম্যান অর্গানাইজেশন ফর্গানাইজেশন এইসব কেন? এগুলোর থাকার দরকার কী? মাতব্বর আর মোড়ল দাবিদার ইঙ্গ-মার্কিন-রুশ-চাইনিজ সব কি বিক্রিত মাল? এক্ষেত্রে পৃথিবীর কারও কোনো ভূমিকা থাকা উচিত নয়?\n১৩| ০৩ রা এপ্রিল, ২০১৮ রাত ৮:১৬\nবিদ্রোহী ভৃগু বলেছেন: সউদ বংশের কথিত যুবরাজ সালমান একটা মুরতাদ!\nতার হাতে মক্কা মদিনা নিরাপদ নয় ! এরদোগান কি উদ্যোগ নেবেন পবিত্র ভুমিকে অপবিত্র ব্যক্তির হাত থেকে উদ্ধারে!\nবিদায় হজ্বে পরিষ্কার বলা হয়েছে -তাকওয়াই হল মানদন্ড! আরব অনারব নয়।\nবিশ্বের বাকী মুসলিম বিশ্বের নেতাদের একত্রিত হবার সময় এসেছে। ঐ শয়তানের দালাল, ইহুদী এজেন্টের হাত থেকে মুসলমানদের পবিত্র ভূমি পুনরুদ্ধারে।\nহে আল্লাহ! তোমার গায়েবী সাহায্য চাই। তুমি মুমিনদের মধ্যের ঐক্যের চেতনা দৃঢ় করে দাও। এবং তাদের বিজয়ী কর।\n০৪ ঠা এপ্রিল, ২০১৮ সকাল ৯:২৫\nযুবরাজ 'সালমান' নন, 'মুহাম্মাদ বিন সালমান' বলতে চেয়েছেন সম্ভবত:। সালমান তো বাদশাহর নাম।\nএরদোগান সাহসী পুরুষ। তার পক্ষে সাহসী পদক্ষেপ আশা করা অমূলক ছিল না। কিন্তু, আমার মনে হয়, পারমানবিক এই যুগে পারমানবিক অস্ত্রহীন তুরস্ককে সউদিরাও তেমন একটা গনায় ধরার কথা নয়। আগে প্রয়োজন, মুসলিম ঐতিহ্যের ধারক বাহক, বীর তুর্কি জাতিকে পারমানবিক শক্তিতে স্বয়ংসম্পূর্ন হওয়া। কারন, আজকের পৃথিবীতে কোনো দেশ জাতি কতটা শক্তিশালী তা নির্ধারিত হয়, তাদের পারমানবিক অস্ত্র-শস্ত্রের মজুদের উপর ভিত্তি করে। তুরস্ককেও মনযোগ দিতে হবে, তাদের হাত শক্তিশালী করার দিকে, এরপরেই তাদের পক্ষে উদ্ধার করা সম্ভব মুসলিম জাতির হারানো গৌরবগাঁথা। অতিতের ঐতিহ্যধারা।\nআপনার প্রার্থনা আল্লাহ পাক কবুল করুন। ভাল থাকুন অনেক।\n১৪| ০৩ রা এপ্রিল, ২০১৮ রাত ৯:১৩\nবিদ্রোহী ভৃগু বলেছেন, " সউদ বংশের কথিত যুবরাজ সালমান একটা মুরতাদ! তার হাতে মক্কা মদিনা নিরাপদ নয় ! এরদোগান কি উদ্যোগ নেবেন পবিত্র ভুমিকে অপবিত্র ব্যক্তির হাত থেকে উদ্ধারে! "\nসৌদীতে যা ঘটছে, তা ঘটনা; এরদেগানের মক্কা, মদীনার ব্যাপারে কিছু করা হলো, "ফেন্টাসী"।\n০৪ ঠা এপ্রিল, ২০১৮ সকাল ৯:৩৩\n'ঘটনা' আর 'ফ্যান্টাসী'র ব্যাখ্যা আপনি যেভাবে জানেন, এর সম্ভবত: আরও প্রকরন রয়েছে। সেগুলোও নেড়েচেড়ে দেখা দরকার। ধন্যবাদ।\nবিশ্ব মুসলিমের প্রতিনিধিত্বকারী ব্যক্তি যদি বিপথগামী হয়ে পড়েন, তাকে সোজা পথে ফিরিয়ে আনা কিংবা তা সম্ভব না হলে তার অপসারন কল্পে ভূমিকাকে 'ফ্যান্টাসী' কিভাবে ভাবা যায়, বোধগম্য নয়। একই কাজ যদি তুরস্ক না করে বৃটেন বা আমেরিকা করে, তাকে কী বলা যাবে?\n১৫| ০৩ রা এপ্রিল, ২০১৮ রাত ৯:১৬\nঢাবিয়ান বলেছেন: আজকের দিনে মুসলিমদের সবচেয়ে বড় সমস্যা হচ্ছে বাস্তবতা বিবর্জিত আবেগ।এই ঠুনকো আবেগের আসলে কোন মূল্য নাই।সোদি যুব্রাজ আগুন নিয়ে খেলছে । তাকে রুখতে হলে দরকার কৌশল , আবেগের বশে যুদ্ধে জড়িয়ে পড়লে ক্ষতি কেবল মুসলিমদেরই হবে অন্য কারো নয়। যুক্তরাস্ট্র /ইস্রাইল আইএস তৈরী করে মুস্লিমদের বিড়াট ক্ষতি করেছে। রাশিয়া বিরুদ্ধে না গেলে এইএস এর তান্ডব বন্ধ হত না। এখন আবার সৌদি যুবরাজকে দিয়ে নতুন খেলায় নেমেছে ইস্রাইল /আমেরিকা। মধ্যপ্রাচ্যে আরেকটা যুদ্ধ লাগানোর পায়তারা করছে তারা। বাদবাকি মুসলিম দেশগুলোর ঘটে একটু বুদ্ধি থাকলে তাদের উচিৎ রাসিয়ার সাথে বসা।\n০৪ ঠা এপ্রিল, ২০১৮ সকাল ৯:৩৪\nমূল্যবান নিরীক্ষন। অনেক ধন্যবাদ। ভাল থাকুন।\n১৬| ০৩ রা এপ্রিল, ২০১৮ রাত ১০:২৬\nশাহাদাৎ হোসাইন (সত্যের ছায়া) বলেছেন: এদের (সৌদ প্রিন্স/রাখাল) যোগ্যতা এবং কর্ম দক্ষতা নিয়ে লেখা-লেখির কারণে ইতিপূর্বে অনলাইনে অনেকের চক্ষুশূল হয়েছিলাম। এখন নতুন করে কিছু বলতে চাইনা।\n০৪ ঠা এপ্রিল, ২০১৮ সকাল ৯:৩৭\nচক্ষুশূল হয়েছেন বলে আরও শক্ত প্রতিবাদ নিয়ে আসতে হবে। নতুন করে আমিও কিছু বলতাম না, নতুন করে ইসরাইল যদি হত্যাযজ্ঞে মেতে না উঠতো, আর রাজপুত্তুর যদি তাদের মোসাহেবিতে পূর্ন মনযোগ না দিতেন।\n১৭| ০৪ ঠা এপ্রিল, ২০১৮ সকাল ৯:০৮\nকেএসরথি বলেছেন: ইরানের ভয়ে সৌদিআরব এখন ইসরাইলের বন্ধু!\n০৪ ঠা এপ্রিল, ২০১৮ সকাল ৯:৪৭\nঠিক এমনটাই মনে হয়। ভয় ফুরিয়ে যাবে একসময়। আর কেউ কিছু করার জন্য এগিয়ে না আসলে, এই রাক্ষুসে ইসরাইলের হাতেই ধরা খাবে সউদি রাজপুত্তুরগং। এরা ইহুদিবাদী ইসরাইলের আসল রূপ জানে না।\nমহাগ্রন্থ আল কুরআনে মহান অাল্লাহ পাক যে জাতিকে অভিশপ্ত বলেছেন, তারা আর কেউ নন। এই ইহুদিগন। এরা বেআদব জাতি। অসংখ্য নবী রাসূল পর্যন্ত এদের হাতে নির্মমভাবে হত্যার শিকার হয়েছেন। পৃথিবীতে বিবাদ বিসম্বাদ সৃষ্টিতেও এরাই ছিল অগ্রনী। এরা ইতিহাসের কলঙ্ক। নিকৃষ্টতম মানব সন্তান। এই নিকৃষ্টদের দখলে আজ সভ্যতার সূতিকাগার মধ্যপ্রাচ্যের নাভীমূল আমাদের প্রথম কিবলাহ বাইতুল মুকাদ্দাসের প্রিয় ভূমি ফিলিস্তিন। তাদের হিংস্র দন্ত-নখরের আঁচড়ে-কামড়ে ক্ষত বিক্ষত রক্তাক্ত গোটা ফিলিস্তিন। এদের প্রতি আল্লাহ পাকের লা'নত, অভিশাপ। অভিশপ্তদের যারা বন্ধুরূপে গ্রহন করে তাদের জন্য কোনো শুভ পরিনাম থাকতে পারে না।\n১৮| ০৪ ঠা এপ্রিল, ২০১৮ দুপুর ১২:৫৭\nকিছু বলব না, শুধু একটা কথা বলি, চাঁদগাজী সামু ব্লগের জন্য আর্শীবাদ স্বরুপ।\nকেউ তাকে নিয়ে কটাক্ষ্য করলে আমার মেজাজ প্রচন্ড খারাপ হয়।\n০৪ ঠা এপ্রিল, ২০১৮ দুপুর ১:৫১\nভাল বলেছেন। আমারও তাকে ভাল লাগে। তিনি বিজ্ঞ ব্যক্তি। তাকে শ্রদ্ধা করি। বিশেষত: ভাল লাগে তার ধৈর্য্য, স্থৈর্য্য। মন্তব্যে বিরুদ্ধ পক্ষের প্রচন্ড আক্রমন তিনি অত্যন্ত শান্তভাবে মোকাবেলা করতে পারেন। সহজে তাকে উত্তেজিত হতে দেখা যায় না। তার রাজনৈতিক বিশ্লেষনগুলো আমি দেখি। ধর্মীয় বিষয়ে তার মতামতে কিছু কিছু ক্ষেত্রে মিলতে পারি না। হয়তো তার জানা আমাদের জানা থেকে ভিন্ন।\nআর আমার মনে হয় না এই পোস্টে তাকে কটাক্ষ্যমূলক কোনও কথা কেউ বলেছেন, যাতে তাকে হেয়প্রতিপন্ন করা হয়েছে। মতের স্বাধীনতায় বিশ্বাস করলে- কথার পীঠে কথা যতটুকু বললে শিষ্টাচার ভঙ্গ হয় না, কিংবা কারও সম্মান ক্ষুন্ন হয় না, ততটুকু বলা অন্যায় মনে করি না।\nআমার ধারনা, চাঁদগাজী ভাই নিজেও এই পোস্টে কোনও কথায় ক্ষুব্ধ হননি কিংবা কষ্টও পাননি। যতটা দেখেছি, উদারতার অভাব এত সহজে তাকে কাবু করে না।\nতাকে এবং আপনাকে ধন্যবাদ।\n১৯| ০৪ ঠা এপ্রিল, ২০১৮ দুপুর ১:০০\nঅগ্নিবেশ বলেছেন: নাকিব ভাইরে আমি অনেকদিন আগেই কইছি। ইসলাম ইসলামে পোন্দাপুন্দিতেই ইসলাম শেষ হবে। আপনি যেমন মনে করেন আপনার ইসলামই একমাত্র সঠিক, আর অন্য সব বেঠিক। অন্যরাও একই মনে করে। ইহুদি নাসারা করে আর কতদিন? উপায় একাটাই আছে, কানে কানে বলুম।\n০৪ ঠা এপ্রিল, ২০১৮ দুপুর ১:৫৭\nভাই, আপনারেও তো হেইদিনই কইছিলাম, শব্দ চয়নে যদি দয়া কইরা আরিট্টু বিবেচনা করতেন!\nএটা ইহুদি নাসারা নিয়ে কোনো পোস্ট নয়। সউদি যুবরাজ যিনি মনে করেন, আগামীর সউদি তার হাতে, তাকে নিয়ে লিখেছিলাম।\nবুঝতে কষ্ট হয় না, পোস্ট না পড়ে মন্তব্য করে গেলেন। ভাই কি খুব ব্যস্ততার মধ্যে দিয়ে যাচ্ছেন? সময় হলে পোস্ট পড়ে দেখার অনুরোধ থাকলো।\nতা, আপনি ভাল আছেন তো? ভাল থাকার কামনা।\n২০| ০৪ ঠা এপ্রিল, ২০১৮ দুপুর ১:৫৮\nকামরুননাহার কলি বলেছেন: হায় রে মানুষ, আর বিধাতারই কি নীলা তিনি মানুষরুপে যে পৃথীবিতে কি পাঠিয়েছেন তা তিনিই জানেন।\n০৪ ঠা এপ্রিল, ২০১৮ দুপুর ২:০৩\nবুকের ভেতর আপনার হাহাকার আর কান্নার শব্দ শুনতে পেলাম। ফিলিস্তিনের নির্যাতিত মানবতার পক্ষে নিশ্চয়ই আপনার এ ব্যথা কান্নার আওয়াজ।\n২১| ০৪ ঠা এপ্রিল, ২০১৮ দুপুর ২:১১\nকামরুননাহার কলি বলেছেন: মানুষ যে ধর্মেরই হোক না কেনো তাদের নির্যাতনে শিকার হতে দেখলে কার হৃদয় না হাহাকার করে।\n০৪ ঠা এপ্রিল, ২০১৮ দুপুর ২:১৪\nমোস্ট ওয়েলকাম। আবারও ফিরে আসায় কৃতজ্ঞতা।\nঅনলাইনে আছেনঃ ২৫ জন ব্লগার ও ৯৭ জন ভিজিটর (৪৮ জন মোবাইল থেকে)


অনলাইনে আম ব্যবসা জমজমাট - বর্তমান খবর । বাংলা নিউজ পেপার\nঅনলাইনে আম ব্যবসা জমজমাট\nবর্তমান খবর\t জুন ২, ২০২১ ৪৯ 0\nআমের বানিজ্যিক রাজধানী খ্যাত নওগাঁ জেলার সীমান্তবর্তী উপজেলা সাপাহার। ইতিমধ্যে আম উৎপাদন ও বিপননে সারাদেশে\nব্যাপক সুনাম কুড়িয়েছে এই উপজেলা। যার ফলস্বরূপ সাপাহারের সিংহভাগ চাষী আম চাষে ঝুঁকে পড়েছেন। আমের উৎপাদন ও বাজারদর ভালো থাকায় ব্যাপক লাভবান হচ্ছেন আম চাষীরা।\nসম্প্রতিকালে করোনা ভাইরাসের প্রাদুর্ভাবের ফলে বর্তমানে অনলাইনে আম ব্যবসা জমজমাট ভাবে চলছে। এই অনলাইন আম ব্যবসায় ঝুঁকে পড়েছেন এলাকার শিক্ষিত তরুণ, যুবক উদ্যক্তারা। গত ২৫ মে আনুষ্ঠানিক ভাবে আম সংগ্রহের শুভ উদ্বোধনের পর থেকেই অনলাইন আম ব্যবসার প্রতি আগ্রহ দেখা গেছে ব্যবসায়ীদের মধ্যে।\nঅনলাইনে আম ব্যবসা এই উপজেলায় একটি নতুন চমক সৃষ্টি করেছে। বর্তমানে এই উপজেলায় সকলের ছোট বা বড় আমবাগান রয়েছে। কারো নিজের বাগান না থাকলেও আত্মীয় স্বজনদের রয়েছে আমবাগান। যাতে করে নিজে একটু সাবলম্বী হবার জন্য মোটামোটি সকলেই অনলাইন আম ব্যবসার উপর গুরুত্ব দিয়েছেন।\nসামাজিক যোগাযোগ মাধ্যম খুললেই চোখে পড়বে সাপাহারের আম দেশের বিভিন্ন অঞ্চলে পাঠানোর বিজ্ঞাপন। কে নেই এই পেশায়! ছাত্র, শিক্ষক,সাধারণ আমচাষী,সাংবাদিক সহ বিভিন্ন শ্রেণী পেশার মানুষ অনলাইনে আম ব্যাবসার প্রতি ঝুঁকে পড়েছেন।\nসফলতার সাথে আম প্যাকেটজাত করে দেশের বিভিন্ন অঞ্চলে কুরিয়ারের মাধ্যমে পাঠাচ্ছেন অনলাইন ব্যবসায়ীরা। অনলাইনে আম ব্যাবসা বৃদ্ধি পাওয়ার ফলে উপজেলা সদরের বিভিন্ন মার্কেটে দেখা যাচ্ছে কুরিয়ার ও পার্সেলের সাইনবোর্ড। সারা বছর এসব কুরিয়ারের দেখা না মিললেও ঠিক আম মৌসুমে এদের প্রভাব লক্ষ্য করার মতো!\nঅনলাইন আম ব্যাবসায়ী “আমের হাট,সাপাহার” এর স্বত্বাধিকারী আবু বক্কার জানান, এই এলাকার কার্বাইড মুক্ত আম আমরা দেশের বিভিন্ন অঞ্চলে শতভাগ নিশ্চয়তা ও বিশ্বস্থতার সাথে পাঠাই। আমরা একদম বাগান থেকে আম পেড়ে প্যাকেটজাত করে কুরিয়ারে দিয়ে থাকি যাতে করে আমের মান ও স্বাদ অপরিবর্তিত থাকে। আর এজন্যই আমাদের প্রতি অনেকে আস্থা রেখে অনলাইনের মাধ্যমে আম অর্ডার করেন।”\nঅনলাইনে আম অন্যান্য আম ব্যবসায়ীদের সাথে কথা হলে তারা জানান, অন্যান্য বছর বন্ধু-বান্ধবদের কাছে কুরিয়ারের মাধ্যমে আম পাঠানো হয়েছে। এভাবে যদি ফাঁকা সময়কে কাজে লাগিয়ে অনলাএন ব্যবসা করা যায় তাহলে একদিকে যেমন বাগানের আম বিক্রয় হবে অন্য দিকে কিছু টাকা রোজগার হবে যার জন্য এমন উদ্যেগ নিয়েছেন তারা।\nএ পর্যন্ত এই উপজেলায় অনলাইন আম ব্যাবসায়ীর সংখ্যা সঠিক জানা না গেলেও প্রায় শতাধিক ব্যবসায়ী এ ব্যবসার সাথে সম্পৃক্ত রয়েছে বলে জানান একটি মহল। এই উপজেলার আম তৃণমুল পর্যন্ত পৌঁছে দেওয়ার জন্য অনলাইন আম ব্যবসায়ীদের সাধুবাদ জানিয়েছেন এলাকার সচেতন মহল।\nড. ইমদাদুল হক নতুন উপাচার্য জগন্নাথ বিশ্ববিদ্যালয়ের


🔘 কাসাস - কিউসিকপিডিয়া\nত্বা-সীন-মীম। [ সুরা কাসাস ২৮:১ ]\nএগুলো সুস্পষ্ট কিতাবের আয়াত। [ সুরা কাসাস ২৮:২ ]\nআমি আপনার কাছে মূসা ও ফেরাউনের বৃত্তান্ত সত্য সহকারে বর্ণনা করছি ঈমানদার সম্প্রদায়ের জন্যে। [ সুরা কাসাস ২৮:৩ ]\nফেরাউন তার দেশে উদ্ধত হয়েছিল এবং সে দেশবাসীকে বিভিন্ন দলে বিভক্ত করে তাদের একটি দলকে দূর্বল করে দিয়েছিল। সে তাদের পুত্র-সন্তা নদেরকে হত্যা করত এবং নারীদেরকে জীবিত রাখত। নিশ্চয় সে ছিল অনর্থ সৃষ্টিকারী। [ সুরা কাসাস ২৮:৪ ]\nদেশে যাদেরকে দূর্বল করা হয়েছিল, আমার ইচ্ছা হল তাদের প্রতি অনুগ্রহ করার, তাদেরকে নেতা করার এবং তাদেরকে দেশের উত্তরাধিকারী করার। [ সুরা কাসাস ২৮:৫ ]\nএবং তাদেরকে দেশের ক্ষমতায় আসীন করার এবং ফেরাউন, হামান ও তাদের সৈন্য-বাহিন ীকে তা দেখিয়ে দেয়ার, যা তারা সেই দূর্বল দলের তরফ থেকে আশংকা করত। [ সুরা কাসাস ২৮:৬ ]\nআমি মূসা-জননীকে আদেশ পাঠালাম যে, তাকে স্তন্য দান করতে থাক। অতঃপর যখন তুমি তার সম্পর্কে বিপদের আশংকা কর, তখন তাকে দরিয়ায় নিক্ষেপ কর এবং ভয় করো না, দুঃখও করো না। আমি অবশ্যই তাকে তোমার কাছে ফিরিয়ে দেব এবং তাকে পয়গম্বরগণের একজন করব। [ সুরা কাসাস ২৮:৭ ]\nঅতঃপর ফেরাউন পরিবার মূসাকে কুড়িয়ে নিল, যাতে তিনি তাদের শত্রু ও দুঃখের কারণ হয়ে যান। নিশ্চয় ফেরাউন, হামান, ও তাদের সৈন্যবাহিনী অপরাধী ছিল। [ সুরা কাসাস ২৮:৮ ]\nফেরাউনের স্ত্রী বলল, এ শিশু আমার ও তোমার নয়নমণি, তাকে হত্যা করো না। এ আমাদের উপকারে আসতে পারে অথবা আমরা তাকে পুত্র করে নিতে পারি। প্রকৃতপক্ষে পরিণাম সম্পর্কে তাদের কোন খবর ছিল না। [ সুরা কাসাস ২৮:৯ ]\nসকালে মূসা জননীর অন্তর অস্থির হয়ে পড়ল। যদি আমি তাঁর হৃদয়কে দৃঢ় করে না দিতাম, তবে তিনি মূসাজনিত অস্থিরতা প্রকাশ করেই দিতেন। দৃঢ় করলাম, যাতে তিনি থাকেন বিশ্ববাসীগণের মধ্যে। [ সুরা কাসাস ২৮:১০ ]\nতিনি মূসার ভগিণীকে বললেন, তার পেছন পেছন যাও। সে তাদের অজ্ঞাতসারে অপরিচিতা হয়ে তাকে দেখে যেতে লাগল। [ সুরা কাসাস ২৮:১১ ]\nপূর্ব থেকেই আমি ধাত্রীদেরকে মূসা থেকে বিরত রেখেছিলাম। মূসার ভগিনী বলল, আমি তোমাদেরকে এমন এক পরিবারের কথা বলব কি, যারা তোমাদের জন্যে একে লালন-পালন করবে এবং তারা হবে তার হিতাকাঙ্ক্ষী? [ সুরা কাসাস ২৮:১২ ]\nঅতঃপর আমি তাকে জননীর কাছে ফিরিয়ে দিলাম, যাতে তার চক্ষু জুড়ায় এবং তিনি দুঃখ না করেন এবং যাতে তিনি জানেন যে, আল্লাহর ওয়াদা সত্য, কিন্তু অনেক মানুষ তা জানে না। [ সুরা কাসাস ২৮:১৩ ]\nযখন মূসা যৌবনে পদার্পন করলেন এবং পরিণত বয়স্ক হয়ে গেলেন, তখন আমি তাঁকে প্রজ্ঞা ও জ্ঞানদান করলাম। এমনিভাবে আমি সৎকর্মীদেরকে প্রতিদান দিয়ে থাকি। [ সুরা কাসাস ২৮:১৪ ]\nতিনি শহরে প্রবেশ করলেন, যখন তার অধিবাসীরা ছিল বেখবর। তথায় তিনি দুই ব্যক্তিকে লড়াইরত দেখলেন। এদের একজন ছিল তাঁর নিজ দলের এবং অন্য জন তাঁর শত্রু দলের। অতঃপর যে তাঁর নিজ দলের সে তাঁর শত্রু দলের লোকটির বিরুদ্ধে তাঁর কাছে সাহায্য প্রার্থনা করল। তখন মূসা তাকে ঘুষি মারলেন এবং এতেই তার মৃত্যু হয়ে গেল। মূসা বললেন, এটা শয়তানের কাজ। নিশ্চয় সে প্রকাশ্য শত্রু, বিভ্রান্তকারী। [ সুরা কাসাস ২৮:১৫ ]\nতিনি বললেন, হে আমার পালনকর্তা, আমি তো নিজের উপর জুলুম করে ফেলেছি। অতএব, আমাকে ক্ষমা করুন। আল্লাহ তাকে ক্ষমা করলেন। নিশ্চয় তিনি ক্ষমাশীল, দয়ালু। [ সুরা কাসাস ২৮:১৬ ]\nতিনি বললেন, হে আমার পালনকর্তা, আপনি আমার প্রতি যে অনুগ্রহ করেছেন, এরপর আমি কখনও অপরাধীদের সাহায্যকারী হব না। [ সুরা কাসাস ২৮:১৭ ]\nঅতঃপর তিনি প্রভাতে উঠলেন সে শহরে ভীত-শংকিত অবস্থায়। হঠাৎ তিনি দেখলেন, গতকল্য যে ব্যক্তি তাঁর সাহায্য চেয়েছিল, সে চিৎকার করে তাঁর সাহায্য প্রার্থনা করছে। মূসা তাকে বললেন, তুমি তো একজন প্রকাশ্য পথভ্রষ্ট ব্যক্তি। [ সুরা কাসাস ২৮:১৮ ]\nঅতঃপর মূসা যখন উভয়ের শত্রুকে শায়েস্তা করতে চাইলেন, তখন সে বলল, গতকল্য তুমি যেমন এক ব্যক্তিকে হত্যা করেছিলে, সে রকম আমাকেও কি হত্যা করতে চাও? তুমি তো পৃথিবীতে স্বৈরাচারী হতে চাচ্ছ এবং সন্ধি স্থাপনকারী হতে চাও না। [ সুরা কাসাস ২৮:১৯ ]\nএসময় শহরের প্রান্ত থেকে একব্যক্তি ছুটে আসল এবং বলল, হে মূসা, রাজ্যের পরিষদবর্গ তোমাকে হত্যা করার পরমর্শ করছে। অতএব, তুমি বের হয়ে যাও। আমি তোমার হিতাকাঙ্ক্ষী। [ সুরা কাসাস ২৮:২০ ]\nঅতঃপর তিনি সেখান থেকে ভীত অবস্থায় বের হয়ে পড়লেন পথ দেখতে দেখতে। তিনি বললেন, হে আমার পালনকর্তা, আমাকে জালেম সম্প্রদায়ের কবল থেকে রক্ষা কর। [ সুরা কাসাস ২৮:২১ ]\nযখন তিনি মাদইয়ান অভিমুখে রওয়ানা হলেন তখন বললেন, আশা করা যায় আমার পালনকর্তা আমাকে সরল পথ দেখাবেন। [ সুরা কাসাস ২৮:২২ ]\nযখন তিনি মাদইয়ানের কূপের ধারে পৌছলেন, তখন কূপের কাছে একদল লোককে পেলেন তারা জন্তুদেরকে পানি পান করানোর কাজে রত। এবং তাদের পশ্চাতে দূ'জন স্ত্রীলোককে দেখলেন তারা তাদের জন্তুদেরকে আগলিয়ে রাখছে। তিনি বললেন, তোমাদের কি ব্যাপার? তারা বলল, আমরা আমাদের জন্তুদেরকে পানি পান করাতে পারি না, যে পর্যন্ত রাখালরা তাদের জন্তুদেরকে নিয়ে সরে না যায়। আমাদের পিতা খুবই বৃদ্ধ। [ সুরা কাসাস ২৮:২৩ ]\nঅতঃপর মূসা তাদের জন্তুদেরকে পানি পান করালেন। অতঃপর তিনি ছায়ার দিকে সরে গেলেন এবং বললেন, হে আমার পালনকর্তা, তুমি আমার প্রতি যে অনুগ্রহ নাযিল করবে, আমি তার মুখাপেক্ষী। [ সুরা কাসাস ২৮:২৪ ]\nঅতঃপর বালিকাদ্বয়ের একজন লজ্জাজড়িত পদক্ষেপে তাঁর কাছে আগমন করল। বলল, আমার পিতা আপনাকে ডাকছেন, যাতে আপনি যে আমাদেরকে পানি পান করিয়েছেন, তার বিনিময়ে পুরস্কার প্রদান করেন। অতঃপর মূসা যখন তাঁর কাছে গেলেন এবং সমস্ত বৃত্তান্ত বর্ণনা করলেন, তখন তিনি বললেন, ভয় করো না, তুমি জালেম সম্প্রদায়ের কবল থেকে রক্ষা পেয়েছ। [ সুরা কাসাস ২৮:২৫ ]\nবালিকাদ্বয়ের একজন বলল পিতাঃ তাকে চাকর নিযুক্ত করুন। কেননা, আপনার চাকর হিসেবে সে-ই উত্তম হবে, যে শক্তিশালী ও বিশ্বস্ত। [ সুরা কাসাস ২৮:২৬ ]\nপিতা মূসাকে বললেন, আমি আমার এই কন্যাদ্বয়ের একজনকে তোমার সাথে বিবাহে দিতে চাই এই শর্তে যে, তুমি আট বছর আমার চাকুরী করবে, যদি তুমি দশ বছর পূর্ণ কর, তা তোমার ইচ্ছা। আমি তোমাকে কষ্ট দিতে চাই না। আল্লাহ চাহেন তো তুমি আমাকে সৎকর্মপরায়ণ পাবে। [ সুরা কাসাস ২৮:২৭ ]\nমূসা বললেন, আমার ও আপনার মধ্যে এই চুক্তি স্থির হল। দু'টি মেয়াদের মধ্য থেকে যে কোন একটি পূর্ণ করলে আমার বিরুদ্ধে কোন অভিযোগ থাকবে না। আমরা যা বলছি, তাতে আল্লাহর উপর ভরসা। [ সুরা কাসাস ২৮:২৮ ]\nঅতঃপর মূসা (আঃ) যখন সেই মেয়াদ পূর্ণ করল এবং সপরিবারে যাত্রা করল, তখন সে তুর পর্বতের দিক থেকে আগুন দেখতে পেল। সে তার পরিবারবর্গকে বলল, তোমরা অপেক্ষা কর, আমি আগুন দেখেছি। সম্ভবতঃ আমি সেখান থেকে তোমাদের কাছে কোন খবর নিয়ে আসতে পারি অথবা কোন জ্বলন্ত কাষ্ঠখন্ড আনতে পারি, যাতে তোমরা আগুন পোহাতে পার। [ সুরা কাসাস ২৮:২৯ ]\nযখন সে তার কাছে পৌছল, তখন পবিত্র ভূমিতে অবস্থিত উপত্যকার ডান প্রান্তের বৃক্ষ থেকে তাকে আওয়াজ দেয়া হল, হে মূসা! আমি আল্লাহ, বিশ্ব পালনকর্তা। [ সুরা কাসাস ২৮:৩০ ]\nআরও বলা হল, তুমি তোমার লাঠি নিক্ষেপ কর। অতঃপর যখন সে লাঠিকে সর্পের ন্যায় দৌড়াদৌড়ি করতে দেখল, তখন সে মুখ ফিরিয়ে বিপরীত দিকে পালাতে লাগল এবং পেছন ফিরে দেখল না। হে মূসা, সামনে এস এবং ভয় করো না। তোমার কোন আশংকা নেই। [ সুরা কাসাস ২৮:৩১ ]\nতোমার হাত বগলে রাখ। তা বের হয়ে আসবে নিরাময় উজ্জ্বল হয়ে এবং ভয় হেতু তোমার হাত তোমার উপর চেপে ধর। এই দু'টি ফেরাউন ও তার পরিষদবর্গের প্রতি তোমার পালনকর্তার তরফ থেকে প্রমাণ। নিশ্চয় তারা পাপাচারী সম্প্রদায়। [ সুরা কাসাস ২৮:৩২ ]\nমূসা বলল, হে আমার পালনকর্তা, আমি তাদের এক ব্যক্তিকে হত্যা করেছি। কাজেই আমি ভয় করছি যে, তারা আমাকে হত্যা করবে। [ সুরা কাসাস ২৮:৩৩ ]\nআমার ভাই হারুণ, সে আমা অপেক্ষা প্রাঞ্জলভাষী। অতএব, তাকে আমার সাথে সাহায্যের জন্যে প্রেরণ করুন। সে আমাকে সমর্থন জানাবে। আমি আশংকা করি যে, তারা আমাকে মিথ্যাবাদী বলবে। [ সুরা কাসাস ২৮:৩৪ ]\nআল্লাহ বললেন, আমি তোমার বাহু শক্তিশালী করব তোমার ভাই দ্বারা এবং তোমাদের প্রধান্য দান করব। ফলে, তারা তোমার কাছে পৌছাতে পারবে না। আমার নিদর্শনাবলীর জোরে তোমরা এবং তোমাদের অনুসারীরা প্রবল থাকবে। [ সুরা কাসাস ২৮:৩৫ ]\nঅতঃপর মূসা যখন তাদের কাছে আমার সুস্পষ্ট নিদর্শনাবলী নিয়ে পৌছল, তখন তারা বলল, এতো অলীক জাদু মাত্র। আমরা আমাদের পূর্বপুরুষদের মধ্যে এ কথা শুনিনি। [ সুরা কাসাস ২৮:৩৬ ]\nমূসা বলল, আমার পালনকর্তা সম্যক জানেন যে তার নিকট থেকে হেদায়েতের কথা নিয়ে আগমন করেছে এবং যে প্রাপ্ত হবে পরকালের গৃহ। নিশ্চয় জালেমরা সফলকাম হবে না। [ সুরা কাসাস ২৮:৩৭ ]\nফেরাউন বলল, হে পরিষদবর্গ, আমি জানি না যে, আমি ব্যতীত তোমাদের কোন উপাস্য আছে। হে হামান, তুমি ইট পোড়াও, অতঃপর আমার জন্যে একটি প্রাসাদ নির্মাণ কর, যাতে আমি মূসার উপাস্যকে উকি মেরে দেখতে পারি। আমার তো ধারণা এই যে, সে একজন মিথ্যাবাদী। [ সুরা কাসাস ২৮:৩৮ ]\nফেরাউন ও তার বাহিনী অন্যায়ভাবে পৃথিবীতে অহংকার করতে লাগল এবং তারা মনে করল যে, তারা আমার কাছে প্রত্যাবর্তিত হবে না। [ সুরা কাসাস ২৮:৩৯ ]\nঅতঃপর আমি তাকে ও তার বাহিনীকে পাকড়াও করলাম, তৎপর আমি তাদেরকে সমু?েদ্র নিক্ষেপ করলাম। অতএব, দেখ জালেমদের পরিণাম কি হয়েছে। [ সুরা কাসাস ২৮:৪০ ]\nআমি তাদেরকে নেতা করেছিলাম। তারা জাহান্নামের দিকে আহবান করত। কেয়ামতের দিন তারা সাহায্য প্রাপ্ত হবে না। [ সুরা কাসাস ২৮:৪১ ]\nআমি এই পৃথিবীতে অভিশাপকে তাদের পশ্চাতে লাগিয়ে দিয়েছি এবং কেয়ামতের দিন তারা হবে দুর্দশাগ্রস্ত। [ সুরা কাসাস ২৮:৪২ ]\nআমি পূর্ববর্তী অনেক সম্প্রদায়কে ধ্বংস করার পর মূসাকে কিতাব দিয়েছি মানুষের জন্যে জ্ঞানবর্তিকা। হেদায়েত ও রহমত, যাতে তারা স্মরণ রাখে। [ সুরা কাসাস ২৮:৪৩ ]\nমূসাকে যখন আমি নির্দেশনামা দিয়েছিলাম, তখন আপনি পশ্চিম প্রান্তে ছিলেন না এবং আপনি প্রত্যক্ষদর্শীও ছিলেন না। [ সুরা কাসাস ২৮:৪৪ ]\nকিন্তু আমি অনেক সম্প্রদায় সৃষ্টি করেছিলাম, অতঃপর তাদের অনেক যুগ অতিবাহিত হয়েছে। আর আপনি মাদইয়ানবাসীদের মধ্যে ছিলেন না যে, তাদের কাছে আমার আয়াতসমূহ পাঠ করতেন। কিন্তু আমিই ছিলাম রসূল প্রেরণকারী। [ সুরা কাসাস ২৮:৪৫ ]\nআমি যখন মূসাকে আওয়াজ দিয়েছিলাম, তখন আপনি তুর পর্বতের পার্শ্বে ছিলেন না। কিন্তু এটা আপনার পালনকর্তার রহমত স্বরূপ, যাতে আপনি এমন এক সম্প্রদায়কে ভীতি প্রদর্শন করেন, যাদের কাছে আপনার পূ�েব কোন ভীতি প্রদর্শনকারী আগমন করেনি, যাতে তারা স্মরণ রাখে। [ সুরা কাসাস ২৮:৪৬ ]\nআর এ জন্য যে, তাদের কৃতকর্মের জন্যে তাদের কোন বিপদ হলে তারা বলত, হে আমাদের পালনকর্তা, তুমি আমাদের কাছে কোন রসূল প্রেরণ করলে না কেন? করলে আমরা তোমার আয়াতসমূহের অনুসরণ করতাম এবং আমরা বিশ্বাস স্থাপনকারী হয়ে যেতাম। [ সুরা কাসাস ২৮:৪৭ ]\nঅতঃপর আমার কাছ থেকে যখন তাদের কাছে সত্য আগমন করল, তখন তারা বলল, মূসাকে যেরূপ দেয়া হয়েছিল, এই রসূলকে সেরূপ দেয়া হল না কেন? পূর্বে মূসাকে যা দেয়া হয়েছিল, তারা কি তা অস্বীকার করেনি? তারা বলেছিল, উভয়ই জাদু, পরস্পরে একাত্ম। তারা আরও বলেছিল, আমরা উভয়কে মানি না। [ সুরা কাসাস ২৮:৪৮ ]\nবলুন, তোমরা সত্যবাদী হলে এখন আল্লাহর কাছ থেকে কোন কিতাব আন, যা এতদুভয় থেকে উত্তম পথপ্রদর্শক হয়। আমি সেই কিতাব অনুসরণ করব। [ সুরা কাসাস ২৮:৪৯ ]\nঅতঃপর তারা যদি আপনার কথায় সাড়া না দেয়, তবে জানবেন, তারা শুধু নিজের প্রবৃত্তির অনুসরণ করে। আল্লাহর হেদায়েতের পরিবর্তে যে ব্যক্তি নিজ প্রবৃত্তির অনুসরণ করে, তার চাইতে অধিক পথভ্রষ্ট আর কে? নিশ্চয় আল্লাহ জালেম সম্প্রদায়কে পথ দেখান না। [ সুরা কাসাস ২৮:৫০ ]\nআমি তাদের কাছে উপর্যুপরি বাণী পৌছিয়েছি। যাতে তারা অনুধাবন করে। [ সুরা কাসাস ২৮:৫১ ]\nকোরআনের পূর্বে আমি যাদেরকে কিতাব দিয়েছি, তারা এতে বিশ্বাস করে। [ সুরা কাসাস ২৮:৫২ ]\nযখন তাদের কাছে এটা পাঠ করা হয়, তখন তারা বলে, আমরা এর প্রতি বিশ্বাস স্থাপন করলাম। এটা আমাদের পালনকর্তার পক্ষ থেকে সত্য। আমরা এর পূর্বেও আজ্ঞাবহ ছিলাম। [ সুরা কাসাস ২৮:৫৩ ]\nতারা দুইবার পুরস্কৃত হবে তাদের সবরের কারণে। তারা মন্দের জওয়াবে ভাল করে এবং আমি তাদেরকে যা দিয়েছি, তা থেকে ব্যয় করে। [ সুরা কাসাস ২৮:৫৪ ]\nতারা যখন অবাঞ্চিত বাজে কথাবার্তা শ্রবণ করে, তখন তা থেকে মুখ ফিরিয়ে নেয় এবং বলে, আমাদের জন্যে আমাদের কাজ এবং তোমাদের জন্যে তোমাদের কাজ। তোমাদের প্রতি সালাম। আমরা অজ্ঞদের সাথে জড়িত হতে চাই না। [ সুরা কাসাস ২৮:৫৫ ]\nআপনি যাকে পছন্দ করেন, তাকে সৎপথে আনতে পারবেন না, তবে আল্লাহ তা'আলাই যাকে ইচ্ছা সৎপথে আনয়ন করেন। কে সৎপথে আসবে, সে সম্পর্কে তিনিই ভাল জানেন। [ সুরা কাসাস ২৮:৫৬ ]\nতারা বলে, যদি আমরা আপনার সাথে সুপথে আসি, তবে আমরা আমাদের দেশ থেকে উৎখাত হব। আমি কি তাদের জন্যে একটি নিরাপদ হরম প্রতিষ্ঠিত করিনি? এখানে সর্বপ্রকার ফল-মূল আমদানী হয় আমার দেয়া রিযিকস্বরূপ। কিন্তু তাদের অধিকাংশই জানে না। [ সুরা কাসাস ২৮:৫৭ ]\nআমি অনেক জনপদ ধবংস করেছি, যার অধিবাসীরা তাদের জীবন যাপনে মদমত্ত ছিল। এগুলোই এখন তাদের ঘর-বাড়ী। তাদের পর এগুলোতে মানুষ সামান্যই বসবাস করেছে। অবশেষে আমিই মালিক রয়েছি। [ সুরা কাসাস ২৮:৫৮ ]\nআপনার পালনকর্তা জনপদসমূহকে ধ্বংস করেন না, যে পর্যন্ত তার কেন্দ্রস্থলে রসূল প্রেরণ না করেন, যিনি তাদের কাছে আমার আয়াতসমূহ পাঠ করেন এবং আমি জনপদসমূহকে তখনই ধ্বংস করি, যখন তার বাসিন্দারা জুলুম করে। [ সুরা কাসাস ২৮:৫৯ ]\nতোমাদেরকে যা কিছু দেয়া হয়েছে, তা পার্থিব জীবনের ভোগ ও শোভা বৈ নয়। আর আল্লাহর কাছে যা আছে, তা উত্তম ও স্থায়ী। তোমরা কি বোঝ না ? [ সুরা কাসাস ২৮:৬০ ]\nযাকে আমি উত্তম প্রতিশ্রুতি দিয়েছি, যা সে পাবে, সে কি ঐ ব্যক্তির সমান, যাকে আমি পার্থিব জীবনের ভোগ-সম্ভার দিয়েছি, অতঃপর তাকে কেয়ামতের দিন অপরাধীরূপে হাযির করা হবে? [ সুরা কাসাস ২৮:৬১ ]\nযেদিন আল্লাহ তাদেরকে আওয়াজ দিয়ে বলবেন, তোমরা যাদেরকে আমার শরীক দাবী করতে, তারা কোথায়? [ সুরা কাসাস ২৮:৬২ ]\nযাদের জন্যে শাস্তির আদেশ অবধারিত হয়েছে, তারা বলবে, হে আমাদের পালনকর্তা। এদেরকেই আমরা পথভ্রষ্ট করেছিলাম। আমরা তাদেরকে পথভ্রষ্ট করেছিলাম, যেমন আমরা পথভ্রষ্ট হয়েছিলাম। আমরা আপনার সামনে দায়মুক্ত হচ্ছি। তারা কেবল আমাদেরই এবাদত করত না। [ সুরা কাসাস ২৮:৬৩ ]\nবলা হবে, তোমরা তোমাদের শরীকদের আহবান কর। তখন তারা ডাকবে,। অতঃপর তারা তাদের ডাকে সাড়া দিবে না এবং তারা আযাব দেখবে। হায়! তারা যদি সৎপথ প্রাপ্ত হত। [ সুরা কাসাস ২৮:৬৪ ]\nযে দিন আল্লাহ তাদেরকে ডেকে বলবেন, তোমরা রসূলগণকে কি জওয়াব দিয়েছিলে? [ সুরা কাসাস ২৮:৬৫ ]\nঅতঃপর তাদের কথাবার্তা বন্ধ হয়ে যাবে এবং তারা একে অপরকে জিজ্ঞাসাবাদ করতে পারবে না। [ সুরা কাসাস ২৮:৬৬ ]\nতবে যে তওবা করে, বিশ্বাস স্থাপন করে ও সৎকর্ম করে, আশা করা যায়, সে সফলকাম হবে। [ সুরা কাসাস ২৮:৬৭ ]\nআপনার পালনকর্তা যা ইচ্ছা সৃষ্টি করেন এবং পছন্দ করেন। তাদের কোন ক্ষমতা নেই। আল্লাহ পবিত্র এবং তারা যাকে শরীক করে, তা থেকে উর্ধ্বে। [ সুরা কাসাস ২৮:৬৮ ]\nতাদের অন্তর যা গোপন করে এবং যা প্রকাশ করে, আপনার পালনকর্তা তা জানেন। [ সুরা কাসাস ২৮:৬৯ ]\nতিনিই আল্লাহ তিনি ব্যতীত কোন উপাস্য নেই। ইহকাল ও পরকালে তাঁরই প্রশংসা। বিধান তাঁরই ক্ষমতাধীন এবং তোমরা তাঁরই কাছে প্রত্যাবর্তিত হবে। [ সুরা কাসাস ২৮:৭০ ]\nবলুন, ভেবে দেখ তো, আল্লাহ যদি রাত্রিকে কেয়ামতের দিন পর্যন্ত স্থায়ী করেন, তবে আল্লাহ ব্যতীত এমন উপাস্য কে আছে, যে তোমাদেরকে আলোক দান করতে পারে? তোমরা কি তবুও কর্ণ�পাত করবে না? [ সুরা কাসাস ২৮:৭১ ]\nবলুন, ভেবে দেখ তো, আল্লাহ যদি দিনকে কেয়ামতের দিন পর্যন্ত স্থায়ী করেন, তবে আল্লাহ ব্যতীত এমন উপাস্য কে আছে যে, তোমাদেরকে রাত্রি দান করতে পারে, যাতে তোমরা বিশ্রাম করবে ? তোমরা কি তবুও ভেবে দেখবে না ? [ সুরা কাসাস ২৮:৭২ ]\nতিনিই স্বীয় রহমতে তোমাদের জন্যে রাত ও দিন করেছেন, যাতে তোমরা তাতে বিশ্রাম গ্রহণ কর ও তাঁর অনুগ্রহ অন্বেষণ কর এবং যাতে তোমরা কৃতজ্ঞতা প্রকাশ কর। [ সুরা কাসাস ২৮:৭৩ ]\nযেদিন আল্লাহ তাদেরকে ডেকে বলবেন, তোমরা যাদেরকে আমার শরীক মনে করতে, তারা কোথায়? [ সুরা কাসাস ২৮:৭৪ ]\nপ্রত্যেক সম্প্রদায় থেকে আমি একজন সাক্ষী আলাদা করব; অতঃপর বলব, তোমাদের প্রমাণ আন। তখন তারা জানতে পারবে যে, সত্য আল্লাহর এবং তারা যা গড়ত, তা তাদের কাছ থেকে উধাও হয়ে যাবে। [ সুরা কাসাস ২৮:৭৫ ]\nকারুন ছিল মূসার সম্প্রদায়ভুক্ত। অতঃপর সে তাদের প্রতি দুষ্টামি করতে আরম্ভ করল। আমি তাকে এত ধন-ভান্ডার দান করেছিলাম যার চাবি বহন করা কয়েকজন শক্তিশালী লোকের পক্ষে কষ্টসাধ্য ছিল। যখন তার সম্প্রদায় তাকে বলল, দম্ভ করো না, আল্লাহ দাম্ভিকদেরকে ভালবাসেন না। [ সুরা কাসাস ২৮:৭৬ ]\nআল্লাহ তোমাকে যা দান করেছেন, তদ্বারা পরকালের গৃহ অনুসন্ধান কর, এবং ইহকাল থেকে তোমার অংশ ভূলে যেয়ো না। তুমি অনুগ্রহ কর, যেমন আল্লাহ তোমার প্রতি অনুগ্রহ করেছেন এবং পৃথিবীতে অনর্থ সৃষ্টি করতে প্রয়াসী হয়ো না। নিশ্চয় আল্লাহ অনর্থ সৃষ্টিকারীদেরকে পছন্দ করেন না। [ সুরা কাসাস ২৮:৭৭ ]\nসে বলল, আমি এই ধন আমার নিজস্ব জ্ঞান-গরিমা দ্বারা প্রাপ্ত হয়েছি। সে কি জানে না যে, আল্লাহ তার পূর্বে অনেক সম্প্রদায়কে ধ্বংস করেছেন, যারা শক্তিতে ছিল তার চাইতে প্রবল এবং ধন-সম্পদে অধিক প্রাচুর্যশীল? পাপীদেরকে তাদের পাপকর্ম সম্পর্কে জিজ্ঞেস করা হবে না। [ সুরা কাসাস ২৮:৭৮ ]\nঅতঃপর কারুন জাঁকজমক সহকারে তার সম্প্রদায়ের সামনে বের হল। যারা পার্থিব জীবন কামনা করত, তারা বলল, হায়, কারুন যা প্রাপ্ত হয়েছে, আমাদেরকে যদি তা দেয়া হত! নিশ্চয় সে বড় ভাগ্যবান। [ সুরা কাসাস ২৮:৭৯ ]\nআর যারা জ্ঞান প্রাপ্ত হয়েছিল, তার বলল, ধিক তোমাদেরকে, যারা ঈমানদার এবং সৎকর্মী, তাদের জন্যে আল্লাহর দেয়া সওয়াবই উৎকৃষ্ট। এটা তারাই পায়, যারা সবরকারী। [ সুরা কাসাস ২৮:৮০ ]\nঅতঃপর আমি কারুনকে ও তার প্রাসাদকে ভূগর্ভে বিলীন করে দিলাম। তার পক্ষে আল্লাহ ব্যতীত এমন কোন দল ছিল না, যারা তাকে সাহায্য করতে পারে এবং সে নিজেও আত্মরক্ষা করতে পারল না। [ সুরা কাসাস ২৮:৮১ ]\nগতকল্য যারা তার মত হওয়ার বাসনা প্রকাশ করেছিল, তারা প্রত্যুষে বলতে লাগল, হায়, আল্লাহ তাঁর বান্দাদের মধ্যে যার জন্যে ইচ্ছা রিযিক বর্ধিত করেন ও হ্রাস করেন। আল্লাহ আমাদের প্রতি অনুগ্রহ না করলে আমাদেরকেও ভূগর্ভে বিলীন করে দিতেন। হায়, কাফেররা সফলকাম হবে না। [ সুরা কাসাস ২৮:৮২ ]\nএই পরকাল আমি তাদের জন্যে নির্ধারিত করি, যারা দুনিয়ার বুকে ঔদ্ধত্য প্রকাশ করতে ও অনর্থ সৃষ্টি করতে চায় না। খোদাভীরুদের জন্যে শুভ পরিণাম। [ সুরা কাসাস ২৮:৮৩ ]\nযে সৎকর্ম নিয়ে আসবে, সে তদপেক্ষা উত্তম ফল পাবে এবং যে মন্দ কর্ম নিয়ে আসবে, এরূপ মন্দ কর্মীরা সে মন্দ কর্ম পরিমানেই প্রতিফল পাবে। [ সুরা কাসাস ২৮:৮৪ ]\nযিনি আপনার প্রতি কোরআনের বিধান পাঠিয়েছেন, তিনি অবশ্যই আপনাকে স্বদেশে ফিরিয়ে আনবেন। বলুন আমার পালনকর্তা ভাল জানেন কে হেদায়েত নিয়ে এসেছে এবং কে প্রকাশ্য বিভ্রান্তিতে আছে। [ সুরা কাসাস ২৮:৮৫ ]\nআপনি আশা করতেন না যে, আপনার প্রতি কিতাব অবর্তীর্ণ হবে। এটা কেবল আপনার পালনকর্তার রহমত। অতএব আপনি কাফেরদের সাহায্যকারী হবেন না। [ সুরা কাসাস ২৮:৮৬ ]\nকাফেররা যেন আপনাকে আল্লাহর আয়াত থেকে বিমুখ না করে সেগুলো আপনার প্রতি অবর্তীর্ণ হওয়ার পর আপনি আপনার পালনকর্তার প্রতি দাওয়াত দিন এবং কিছুতেই মুশরিকদের অন্তর্ভুক্ত হবেন না। [ সুরা কাসাস ২৮:৮৭ ]\nআপনি আল্লাহর সাথে অন্য উপাস্যকে আহবান করবেন না। তিনি ব্যতীত অন্য কোন উপাস্য নেই। আল্লাহর সত্তা ব্যতীত সবকিছু ধবংস হবে। বিধান তাঁরই এবং তোমরা তাঁরই কাছে প্রত্যাবর্তিত হবে। [ সুরা কাসাস ২৮:৮৮ ]\npage revision: 1, last edited: 27 Jan 2019 04:24


কেন এই খাস কামরা? | নাগরিক\nফিচার Ahmed Kabir, DC, DC Scandal, Private Chamber, বাংলাদেশ সেপ্টেম্বর ১, ২০১৯ ৩:৪৫\nকেন এই খাস কামরা?\nকর্মকর্তাদের দপ্তরের সাথে লাগোয়া বিশ্রাম কক্ষকে খাস কামরা বলে। অফিসে কাজের ফাঁকে বিশ্রামের জন্য দরকার হয় এই কামরার। সাধারণত অফিসের প্রধান কর্মকর্তাদের জন্য এ ধরণের সুবিধা চালু আছে। যদিও, এ ব্যাপারে সরকারি কোন বিধান নেই। তবে ব্রিটিশ শাসনামল থেকেই চালু আছে এই প্রথা। এ বিষয়ে সাবেক মন্ত্রিপরিষদ সচিব আকবর আলী খান বলেন, “অনেক সময় মূল অফিসে অনেকের সামনে সব বিষয় নিয়ে আলোচনা করা যায় না। উদাহরণস্বরূপ, বিচারক অনেক সময় তার খাস কামরায় আইনজীবীদের ডেকে নিয়ে আলোচনা করেন। ফলে গোপনীয়তা রক্ষার জন্যেও এ ধরণের ব্যবস্থার দরকার হয়।” পাশাপাশি দিনের বেলায় কাজের ফাঁকে বিশ্রামের জন্য কর্মকর্তারা এসব কক্ষ ব্যবহার করেন।\nসম্প্রতি, বাংলাদেশে সামাজিক মাধ্যমে একজন জেলা প্রশাসকের খাস কামরার আপত্তিকর ভিডিও প্রকাশ পায়। যার ফলে তাঁকে দায়িত্ব থেকে সরে যেতে হয়। স্থানীয় সংবাদদাতারা বলছেন, অল্প কিছুদিন আগে বিশ্রামের জন্য ওই খাস কামরাটি তৈরি করিয়েছিলেন জেলা প্রশাসক। সাধারণত, প্রশাসন, পরিষেবা, হাসপাতাল, পানি বা বিদ্যুৎ উন্নয়ন, থানাসহ সরকারি অনেক দপ্তরের প্রধান কর্মকর্তাদের জন্য খাস কামরার ব্যবস্থা থাকে। কামরাগুলো সাধারণত সরকারি খরচেই হয়। আবার, অনেক ক্ষেত্রে খাস কামরার আসবাব বা ব্যবহারের জিনিসপত্র বিভিন্ন জনের কাছ থেকে উপহার হিসাবে আসে। এসব কামরায় সিসি ক্যামেরা তেমন একটা বসানো হয় না। কিন্তু জেলা প্রশাসকের ভিডিও প্রকাশের পর অনেকের প্রশ্ন উঠেছে, কেন একজন কর্মকর্তার জন্য খাস কামরার বিশেষ সুবিধা থাকবে? জবাবে আকবর আলী খান বলেন, “সরকারি দপ্তরের প্রধান ব্যক্তিদের মধ্যে যাদের কোনরকম কর্ম ঘণ্টা ছাড়াই একটানা দিনরাত কাজ করতে হয়। তাদের বিশ্রামের জন্য এ ধরণের কক্ষ থাকা দরকার।”\nব্রিটিশ আমল থেকে খাস কামরার চল থাকলেও, বর্তমানে এর কোন প্রয়োজনীয়তা আছে কিনা তা বিবেচনা করা উচিৎ। যে উদ্দেশ্যে খাস কামরার প্রচলন হয়েছে, সেই উদ্দেশ্য কী ঠিকভাবে বাস্তবায়ন হচ্ছে? তাছাড়া, যেসব দেশ থেকে খাস কামরার প্রচলন এসেছে, এখন সেসব দেশেই এই প্রথা নেই। আমাদেরও কী এখন তা বিবেচনা করা উচিত না যে, এ ধরণের সেবার প্রয়োজনীয়তা আদৌ কতটুকু? বিশেষ করে, সম্প্রতি জেলা প্রশাসকের ঘটনা। পাশাপাশি পাবনা বিজ্ঞান ও প্রযুক্তি বিশ্ববিদ্যালয়ের এক চেয়ারম্যানের খাস কামরার ঘটনায় শিক্ষার্থীদের বিক্ষোভ, সে দাবিকে আরো জোরালোভাবে পর্যালোচনা করে দেখা উচিত কিনা?


করোনা চিকিৎসায় খরচ কত? জেনে নিন খুঁটিনাটি - বিশ্ব বাংলা সংবাদ\nHome COVID19 করোনা চিকিৎসায় খরচ কত? জেনে নিন খুঁটিনাটি\nকরোনা আক্রান্তের চিকিৎসার খরচ নির্ভর করে রোগীর শরীরে সংক্রমণের মাত্রার উপরে।\nভারতে করোনা আক্রান্ত ৮০% রোগীর চিকিৎসা হয় সরকারি হাসপাতালে।\nসরকারি হাসপাতালের হিসেব অনুযায়ী, সাধারণ করোনা আক্রান্তদের ক্ষেত্রে ভেন্টিলেটর-সহ জীবনদায়ী ব্যবস্থা ছাড়া প্রতিদিন খরচ পড়ে ২০,০০০ থেকে ২৫,০০০ টাকা।\nনিজেদের রাজ্যে RT-PCR পরীক্ষার টাকা ২৫০০-এ বেঁধে দিয়েছে তামিলনাড়ু সরকার৷ চিফ মিনিস্টার কম্প্রিহেনসিভ হেলথ ইনস্যুরেন্স স্কিমে এই নির্দিষ্ট রেটেই RT-PCR পরীক্ষা হচ্ছ৷\nএই প্যাকেজই ব্যবহার করতে হবে বেসরকারি হাসপাতগুলোকেও৷ এরই পাশিপাশি সরকারি হাসপাতাল থেকে রেফার করা নন ক্রিটিক্যাল কেয়ারের রোগীদের জন্য ২৫ শতাংশ বেড ধার্য করতে হবে বেসরকারি হাসপাতালগুলিকে৷\nসরকারি হাসপাতালে বিনামূল্য চিকিৎসা হচ্ছে৷\nঅন্যদিকে বেসরকারি হাসপাতালে A1 ও A2 গ্রেড এবং A3 ও A6 গ্রেডে যথাক্রমে চিকিৎসার খরচ হচ্ছে ৭৫০০ টাকা ও ৫০০০ টাকা প্রতিদিন৷ তবে এটা সাধারণ করোনা রোগীর ক্ষেত্রে৷ করোনা রোগীর অবস্থা সঙ্কটজনক হলে সেই খরচ বেড়ে হবে প্রতিদিনের জন্য ১৫০০০ টাকা৷\nসরকারি নির্দেশ অনুযায়ী করোনা চিকিৎসার জন্য প্রস্তুত প্রাইভেট হাসপাতালের ৫০ শতাংশ বেড রাখতে হবে সরকারি হাসপাতাল থেকে রেফার করা রোগীর জন্য৷ এর মধ্যে থাকবে ভেন্টিলেটর যুক্ত HDU ও ICU বেড৷\nতবে এই খরচ হাসপাতাল থেকে হাসপাতাল পাল্টাতে পারে৷\nRT-PCR পরীক্ষার জন্য প্রথমে ৪৫০০টাকা ব্যয় করতে হলেও তা পরবর্তী সময়ে কমিয়ে দিয়েছে মহারাষ্ট্র সরকার৷ এখন করোনা টেস্টের জন্য ব্যয় করতে হবে ২৮০০ টাকা৷ তবে বাড়ি থেকে লালারস সংগ্রহ করলে তা ২০০ থেকে ৪০০ টাকা বেড়ে যেতে পারে৷\nযদিও বেসরকারি হাসপাতালে দিনে ১০ হাজার টাকা এবং ভিআইপি রুমের জন্য দিনে ১ লক্ষ টাকা ধার্য করা হয়েছে৷\nদিল্লিতে যদিও বেসরকারি হাসপাতালে রেট প্যাকেজের মাধ্যমে বেধে দেওয়া হয়েছে৷\nকেরল সরকার করোনার জন্য পুরোপুরি বিনামূল্যের চিকিৎসা পরিষেবা দিচ্ছে৷ তবে বেসরকারি ক্ষেত্রে সরকারের দেওয়া প্যাকেজ গ্রহণ করা হয়নি৷ করোনার চিকিৎসার জন্য ১ লক্ষ টাকা পর্যন্ত নিতে পারবে বেসরকারি হাসপাতালগুলি৷\nPrevious articleসরকার ফেলার চেষ্টা চলছে’, মোদিকে চিঠি লিখে পাইলটের নামে ‘নালিশ’ গেহলটের\nসরকার ফেলার চেষ্টা চলছে’, মোদিকে চিঠি লিখে পাইলটের নামে ‘নালিশ’ গেহলটের\nইন্ডিয়া আইডিয়াজ সামিটে বক্তব্য রাখছেন প্রধানমন্ত্রী, কী বললেন তিনি?\nশরীর খারাপের ছকে জামিনের চেষ্টা করছেন ভারাভারা রাও, কোর্টে জানালো NIA\n৭.৮ মাত্রার ভয়াবহ ভূমিকম্পে কেঁপে উঠল আমেরিকা! সুনামির সতর্কতা জারি\nCOVID19 Chandan banerjee - July 22, 2020 0\nকরোনা আক্রান্তের চিকিৎসার খরচ নির্ভর করে রোগীর শরীরে সংক্রমণের মাত্রার উপরে। ভারতে করোনা আক্রান্ত ৮০% রোগীর চিকিৎসা হয় সরকারি হাসপাতালে। সরকারি হাসপাতালের হিসেব অনুযায়ী, সাধারণ করোনা...\nদেশ Mrityunjoy Lokshman - July 22, 2020 0\nচাঞ্চল্যকর পদক্ষেপ কংগ্রেসের !প্রধানমন্ত্রী নরেন্দ্র মোদিকে চিঠি লিখে শচীন পাইলটের নামে 'নালিশ' করলেন রাজস্থানের মুখ্যমন্ত্রী অশোক গেহলট। চিঠিতে তিনি লিখেছেন, "রাজস্থানে পরিকল্পিতভাবে সরকার ফেলার চেষ্টা...


আল্পরি বাইনারি বিকল্প - ঝুঁকি ছাড়া উপার্জন করুন\nমার্চ 28, 2019 বাইনারি বিকল্প সম্পর্কে রিভিউ লেখক রিফাত উল্লাহ 27412 দর্শকরা\nসুতরাং কন্টেন্ট লিখেতে হবে লিঙ্ক ক্রিয়েট করার জন্যে না, ইউজারদের চাহিদা মিটাবার জন্যে। সময় নিয়ে, কাস্টমার দের চাহিদার কথা বিবেচনা করেই কন্টেন্ট লিখতে হবে। এই ক্ষেত্রে, আমরা প্রযুক্তি যা সঠিক ঘটনা, মনোযোগের যোগ্য, পাশাপাশি সর্বোত্তম হার নির্বাচন করতে আল্পরি বাইনারি বিকল্প সহায়তা করে।\nআল্পরি বাইনারি বিকল্প - ফরেক্স ট্রেডিং সময়সূচী\nগার্মেন্টস ট্রেডের আল্পরি বাইনারি বিকল্প সিনিয়র ইনস্ট্রাক্টর ওয়ালিউর রহমানের শিক্ষাগত যোগ্যতা বিএ। তিনিও ট্রেড কোর্স সনদে চাকরি করছেন। অভিযোগ রয়েছে, এ প্রশিক্ষক নিজেই ঠিকভাবে কাপড়ের কাটিং জানেন না। এজন্য তিনি বাইরে থেকে কাটিং মাস্টার নিয়ে আসেন। ভার্চুয়াল বাস্তবতা এখন অল্পবয়সী যে যদি ডেভেলপাররা কোনো বিশেষ দোকান বা প্ল্যাটফর্মে কাজ করতে চায় না তবে তাদের বিকল্প আছে কারণ কোনও ভার্চুয়াল বাস্তবতা সমাধান মানসম্মত হয় নি। কেউ হারানো সমাধান মধ্যে লক পেতে চায়।\nঅনুষ্ঠানে বক্তারা বলেন – প্রস্তাবিত বাজেটে সরকারের রাজস্ব আয় থেকে ৮১ শতাংশ বা ১০ লক্ষ ২ হাজার ৫১০ কোটি টাকা এবং অবশিষ্ট ১৯ শতাংশ বা ২ লক্ষ ৩৭ হাজার ৫৮০ কোটি টাকা ঘাটতি অর্থায়ন হবে সরকারি-বেসরকারি যৌথ অংশীদারত্ব (আল্পরি বাইনারি বিকল্প মোট ১লক্ষ কোটি টাকা, যেখান থেকে ঘাটতি অর্থায়নের ৪২%), বন্ড বাজার (৬৪ হাজার ৫৮০ কোটি টাকা যা ঘাটতি অর্থায়নের ২৭%), সঞ্চয়পত্র থেকে ঋণ গ্রহণ (৫০ হাজার কোটি টাকা যা ঘাটতি অর্থায়নের ২১%) এবং দেশীয় ব্যাংক থেকে ঋণ (২৩ হাজার কোটি টাকা যা ঘাটতি অর্থায়নের ১০%)এর মাধ্যমে। এই ভার্চুয়াল ট্রেডিং আপনাকে কোন রকম ঝুঁকি ছাড়াই আপনার ব্যবসায়ীক জ্ঞানকে প্রসারিত করবে।\nআপনার লিনাক্স বক্সে, সুলবাইম টেক্সট3ইনস্টল করুন। এখানে উবুন্টুতে কিভাবে আছে বিঃদ্রঃ : এই কাগজ রয়েছে সত্তর পঞ্চাশ (75) উদ্দেশ্য টাইপ প্রশ্ন দুই (2) প্রতিটি চিহ্ন। সব প্রশ্ন বাধ্যতামূলক।\nসংখ্যা জন্য রূপান্তর বিন্যাস, "% .6g", গতানুগতিক. এই ধরণের মানুষদের সম্পর্কে সাবধান। আল্লাহ تعالى এদেরকে শয়তানের দল হিসেবে চিহ্নিত করেছেন। এরা আর সাধারণ মানুষ নেই। আল্লাহর দৃষ্টিতে এরা মানুষরূপী শয়তান। সে আপনার বাবা-মা, ভাইবোন, ছেলে-মেয়ে যেই হোক না কেন। সাবধানে থাকবেন, যেন তাদেরকে সন্তুষ্ট করতে গিয়ে, বা তাদের সাথে তাল মিলিয়ে চলতে গিয়ে, আপনি আল্লাহকে تعالى সন্তুষ্ট রাখার কথা ভুলে না যান, আল্লাহর تعالى বিরুদ্ধে কাজ করা শুরু না করেন।\nআবেগ বা ইমোশন. এ ছাড়া কি মানুষ হয়! নাহ কখনই না! আবেগ নেই যার সে তো কোনো মনুষ্যকূলেে ভেতরেই পড়ে না। আবেগ আছে বলেই আল্পরি বাইনারি বিকল্প তো পৃথিবীতে এত প্রেম, এত ভালোবাসা, এত কবিতা, এত গান। তবে এই আবেগই আবার অনেক ক্ষতিরও কারণ। এই আবেগের বাড়াবাড়িও আছে বলেই আবার এত হানাহানি, রেষারেষি, এত স্যুইসাইড, এত ঝগড়া, ফ্যাসাদ, বিচ্ছেদ. ‘ছন্নছাড়া হয়ে গিয়েছিল আওয়ামী লীগ’\nসম্ভবত এটা যে কোম্পানির কার্যকলাপ জুয়া ব্যবস্থাপনা কর্তৃপক্ষ দ্বারা নিয়ন্ত্রিত হয়। কিন্তু এটা বিবেচনা করে বাইনারি বিকল্প প্রযুক্তি রুলেট স্কিম উপর ভিত্তি করে তৈরি মূল্য। অটোস্যান্ডবক্স বৈশিষ্ট্য যা আপনাকে স্যান্ডবক্সে সন্দেহজনক প্রোগ্রাম চালাতে দেয়।\nযেই ট্রি এর নোডগুলোতে সর্বোচ্চ দুইটি child থাকতে পারে তাকে বাইনারি ট্রি বলা হয়। নোডগুলোতে লিংকড লিস্টের মত এক বা একাধিক ডেটা স্টোর করার ফিল্ড/ভেরিয়েবল থাকতে পারে। আর থাকবে এই নোডের Left Child ও Right Child এর মেমরি অ্যাড্রেস। যার মাধ্যমে এদেরকে অ্যাক্সেস করা যায়। তবে এই তিন দেশ ছাড়া বাকি দেশগুলোর সর্বোচ্চ আয় করা ক্রিকেটারের বেতন অর্ধেকেরও কম।


বাংলায় তৃণমূলের ঘর গোছাতে গিয়ে নতুন আইনি সমস্যায় পড়তে পারেন প্রশান্ত কিশোর? জানুন বিস্তারিত – প্রিয় বন্ধু বাংলা\nহোম > রাজ্য > কলকাতা > বাংলায় তৃণমূলের ঘর গোছাতে গিয়ে নতুন আইনি সমস্যায় পড়তে পারেন প্রশান্ত কিশোর? জানুন বিস্তারিত\nপ্রিয় বন্ধু মিডিয়া রিপোর্ট – সামনেই 2021 সালের বিধানসভা নির্বাচন। তার আগে তৃণমূল এখন তাদের রাজনৈতিক পরামর্শদাতা প্রশান্ত কিশোরের পরিকল্পনামত বিরোধী দলের কর্মী সমর্থক থেকে শুরু করে হেভিওয়েট নেতাদের নিজেদের দিকে টানতে ব্যস্ত। গত একুশে জুলাইয়ের সমাবেশ থেকে মমতা বন্দ্যোপাধ্যায় বার্তা দিয়েছিলেন, যারা যারা বিরোধী দলে আছেন, তারা যদি চান, তৃণমূলে ফিরে আসতে পারেন। আর এরপরই একাংশ মনে করেছিল, মমতা বন্দ্যোপাধ্যায়ের এই বার্তার পেছনে প্রশান্ত কিশোরের সূক্ষ্ম মস্তিষ্ক রয়েছে।\nযার পরবর্তী সময়কালে দেখা যায়, বিরোধী দলের অনেক হেভিওয়েট নেতাদের কাছে প্রশান্ত কিশোরের টিমের পক্ষ থেকে প্রস্তাব দিতে শুরু করে যে, তারা যাতে তৃণমূল কংগ্রেসে যোগদান করেন। বিরোধী দলের পক্ষ থেকে এই অভিযোগ ওঠার সাথে সাথেই কার্যত চাঞ্চল্য তৈরি হয় বাংলার রাজনৈতিক মহলে।\nবিশেষ সূত্র মারফত খবর, সম্প্রতি রাজ্যের বিভিন্ন এলাকার প্রাক্তন বিধায়ক এবং মন্ত্রীদের সঙ্গে যোগাযোগ করতে শুরু করেছে প্রশান্ত কিশোরের টিম। যাকে খুব একটা ভালো চোখে নিচ্ছে না সিপিএমের শীর্ষ নেতৃত্ব।জানা গেছে, গতকাল রাজ্যের প্রাক্তন মন্ত্রী দেবেশ দাসের সঙ্গে টেলিফোনের মাধ্যমে যোগাযোগ করেছে প্রশান্ত কিশোরের টিম। যে ঘটনায় অত্যন্ত ক্ষুব্ধ বাম শিবির।\nআর এভাবে তাদের দলের একের পর এক নেতা সহ প্রাক্তন মন্ত্রী এবং বিধায়কদের নিজেদের দিকে টানার জন্য প্রশান্ত কিশোরের টিম যে পরিকল্পনা করছে, তার বিরুদ্ধে এবার আইনানুগ ব্যবস্থা নিতে চলেছে সিপিআইএম। আর বিধানসভা নির্বাচনের আগে তৃণমূলের রাজনৈতিক পরামর্শদাতা বিরোধী দল ভাঙার এই পরিকল্পনা করে সাফল্য পেতে চাইলেও, যদি সিপিএমের পক্ষ থেকে এবার তাদের এই পরিকল্পনায় জল ঢেলে দিয়ে আইনানুগ ব্যবস্থা নেওয়া হয়, তাহলে তৃণমূল এবং প্রশান্ত কিশোর ব্যাপক চাপে পড়বেন বলেই মনে করছে রাজনৈতিক মহল।\nএদিন এই প্রসঙ্গে কলকাতা সিপিএমের জেলা সম্পাদক কল্লোল মজুমদার বলেন, “সমস্ত বিষয়টি আমাদের নজরে রয়েছে। পিকের টিম কতদূর যোগাযোগ করতে পারে, তাও খতিয়ে দেখা হচ্ছে। গতকাল রাজ্যের প্রাক্তন মন্ত্রী দেবেশ দাসের সঙ্গে যোগাযোগ করে তার সঙ্গে বৈঠক মারফত এলাকার কাজের বিষয়ে জানতে চাওয়া হয়েছে।” এখন দেখার বিষয়, প্রশান্ত কিশোরের টিম বিরোধী দল ভাঙ্গানোর যে পরিকল্পনা শুরু করেছেন তা সাফল্য পায় কি না! তবে দল ভাঙায় তার যতটা সাফল্য পেত, তার থেকে সিপিএম যদি তাদের বিরুদ্ধে আইনানুগ ব্যবস্থা নেয়, তাহলে তারা অনেক বেশি বিপাকে পড়বে তারা বলেই মনে করছে রাজনৈতিক মহল। এখন গোটা পরিস্থিতি কোথায় গিয়ে দাঁড়ায়, সেদিকেই নজর থাকবে সকলের।\nকরোনা মুক্তি না ঘটা পর্যন্ত কঠিন প্রতিজ্ঞা! প্রাক্তন বিজেপি বিধায়কের ঘটনা জানলে চমকে যাবেন!\nব্যক্তিগত কারণ দেখিয়ে তৃণমূলের হেভিওয়েটের পদত্যাগ, অন্যরকম গন্ধ পাচ্ছে বিরোধীরা


আমি কি একই সময়ে একাধিক Hotspot Booster এবং Turbo Booster-এর জন্য সাবস্ক্রাইব করতে পারবো?\nনা, একই ধরনের বুস্টার একযোগে ক্রয় করা অনুমোদিত নয় এবং পরেরটিতে সাবস্ক্রাইব করার আগে আপনার বর্তমান বুস্টারের কোটা অথবা মেয়াদকাল শেষ হওয়ার জন্য আপনাকে অপেক্ষা করতে হবে। উদাহরণস্বরূপ, আপনি একইসাথে 2টি Hotspot Booster-এর জন্য সাবস্ক্রাইব করতে পারবেন না। তবে, আপনি Hotspot Booster এবং Turbo Booster এই উভয়টির জন্য একযোগে সাবস্ক্রাইব করতে পারবেন। উভয় বুস্টারের জন্য সাবস্ক্রিপশন করা হয়ে গেলে, হটস্পট-এর যেকোনো ব্যবহারের সময় Hotspot Booster-এর প্যাকেজ থেকে ডাটা খরচ হবে এবং আপনি কোনো স্পিড ক্যাপ ছাড়াই আপনার আনলিমিটেড ডাটা কোটা উপভোগ করতে পারবেন।\nআমি অন্য কোনো এড-অন এ পরিবর্তন করলে অথবা GX12/ GX30 থেকে আনসাবস্ক্রাইব করলে আমার Hotspot Booster এবং Turbo Booster-এর কোটা এবং মেয়াদকালের কী হবে?\nবুস্টারগুলোর অবশিষ্ট কোটা এবং মেয়াদকাল বাতিল করা হবে। অব্যবহৃত কোটা বা মেয়াদকালের জন্য কোনো রিফান্ড প্রদান করা হবে না।\nআমি কিভাবে Turbo Booster এবং Hotspot Booster-এর জন্য সাবস্ক্রাইব করতে পারি?\nআপনি নিচের চ্যানেলগুলোর মাধ্যমে বুস্টারগুলোর জন্য সাবস্ক্রাইব করতে পারেন:\nMY UMobileApp - এড-অন মেনু\nUMB - *118*1# ডায়াল করুন\nএসএমএস - ON TURBO (Turbo Booster-এর জন্য) অথবা ON HOTSPOT (Hotspot Booster-এর জন্য) লিখে 28118 নম্বরে পাঠান\nআমি কি এখনো RM10-এর বিনিময়ে3দিন মেয়াদের বর্তমানে প্রচলিত 1GB স্ট্যান্ডার্ড বুস্টার-এর জন্য সাবস্ক্রাইব করতে পারবো?\nহ্যাঁ, আপনি এখনো Hotspot এবং Turbo Boosters সহ স্ট্যান্ডার্ড বুস্টার-এর জন্য সাবস্ক্রাইব করতে পারবেন। তবে, অনুগ্রহ করে মনে রাখবেন, 3টি বুস্টারের সবগুলোর মেয়াদকাল সফল সাবস্ক্রিপশনের পরেই কার্যকর হবে। আমরা স্ট্যান্ডার্ড বুস্টারের পরিবর্তে সবসময় Turbo Booster-এর জন্য সাবস্ক্রাইব করার সুপারিশ করে থাকি, কারণ আপনার প্ল্যানের সাথে আনলিমিটেড ডাটা কোটা এমনিতেই পাওয়া যায়।


স্টাফ রিপোর্টার | ২ নভেম্বর ২০১৯, শনিবার, ৯:৫২ | বিশেষ সংবাদ\nবর্ণাঢ্য র‌্যালি ও আলোচনা সভার মধ্য দিয়ে কিশোরগঞ্জে ৪৮তম জাতীয় সমবায় দিবস উদযাপিত হয়েছে। শনিবার (২ নভেম্বর) সকালে জেলা সমবায় কার্যালয়ের উদ্যোগে শহরের খরমপট্টি এলাকায় সমবায় কমিউনিটি সেন্টার থেকে র‌্যালিটি বের করা হয়। র‌্যালিটি শহর প্রদক্ষিণ শেষে একই স্থানে গিয়ে শেষ হয়।\nর‌্যালি শেষে সমবায় কমিউনিটি সেন্টার মিলনায়তনে ‘বঙ্গবন্ধুর দর্শন, সমবায়ে উন্নয়ন’ প্রতিপাদ্য বিষয়ের উপর আলোচনা সভা অনুষ্ঠিত হয়। আলোচনা সভায় প্রধান অতিথি ছিলেন কিশোরগঞ্জ-৪ (ইটনা-মিঠামইন-অষ্টগ্রাম) আসনের সংসদ সদস্য রাষ্ট্রপতির বড় ছেলে রেজওয়ান আহাম্মদ তৌফিক।\nজেলা প্রশাসক মো. সারওয়ার মুর্শেদ চৌধুরীর সভাপতিত্বে আলোচনা সভায় বিশেষ অতিথি ছিলেন পুলিশ সুপার মো. মাশরুকুর রহমান খালেদ বিপিএম (বার), জেলা আওয়ামী লীগের সভাপতি অ্যাডভোকেট কামরুল আহসান শাহজাহান, সাধারণ সম্পাদক অ্যাডভোকেট এমএ আফজল, জেলা মুক্তিযোদ্ধা সংসদের সাবেক কমান্ডার মো. আসাদ উল্লাহ ও জেলা বহুমুখি সমবায় সমিতির সভাপতি হুমায়ুন কবীর।\nআলোচনা সভায় অন্যদের মধ্যে অতিরিক্ত জেলা প্রশাসক (সার্বিক) মো. আব্দুল্লাহ আল মাসউদ, সাংবাদিক মোস্তফা কামাল, জেলা কৃষক লীগের সভাপতি আহমেদ উল্লাহ, সাধারণ সম্পাদক আনোয়ার হোসেন বাচ্চু, নারীনেত্রী বিলকিস বেগম প্রমুখ বক্তব্য রাখেন।\nআলোচনা সভায় স্বাগত বক্তৃতা করেন জেলা সমবায় অফিসার মো. জলিল হোসাইন। র‌্যালি ও আলোচনা সভায় প্রশাসনের বিভিন্ন পর্যায়ের কর্মকর্তা, সুশীল সমাজের প্রতিনিধি, বিভিন্ন সমবায় সংগঠনের নেতৃবৃন্দ এবং বিশিষ্ট ব্যক্তিবর্গ উপস্থিত ছিলেন।


ঢাকা ১০ আসনের টিকেট নিলেন সুপ্রিম কোর্টের বশির\nঢাকা ১০ আসনের উপ-নির্বাচনে মনোনয়ন ফরম সংগ্রহ করেছেন সুপ্রিম কোর্টের আইনজীবী ড. বশির আহমেদ।\nবুধবার বিকেলে ধানমন্ডিস্থ আওয়ামী লীগ সভাপতির রাজনৈতিক কার্যালয় থেকে তিনি মনোনয়নপত্র সংগ্রহ করেন।\nবশির আহমেদ ‘জয় বাংলা’ জাতীয় স্লোগান হিসেবে স্বীকৃতির পক্ষে রিটকারী আইনজীবী এবং সুপ্রিম কোর্ট বারের সাবেক সাধারণ সম্পাদক। তিনি ডেইলি বাংলাদেশকে বলেন, আমি বঙ্গবন্ধুর আর্দশের রাজনীতি করি। ঢাকা-১০ আসনের মনোনয়ন সংগ্রহ করেছি। দল আমাকে মনোনীত করলে ঢাকা-১০ আসনে শেখ ফজলে নূর তাপস যে উন্নয়ন করেছেন তার ধারাবাহিকতা রক্ষা করবো। জনগণের জন্য কাজ করবো, আর যদি নেত্রী আমাকে মনোনীত না করেন, যাকে দেবেন তার পক্ষে কাজ করবো।\nউপ-নির্বাচনের পঞ্চম দিনে ৪৭টি মনোনয়ন ফরম বিক্রি করেছে আওয়ামী লীগ। চট্টগ্রাম সিটি কর্পোরেশনে মনোনয়ন নিয়েছেন ১২জন। ধানমন্ডি আওয়ামী লীগের সভাপতির রাজনৈতিক কার্যালয়ের মনোনয়ন বিতরণ ও জমা নেয়া চলবে আগামী ১৪ ফেব্রুয়ারি সকাল ১১টা থেকে চলে বিকেলে পাঁচটা পর্যন্ত।\nবশির আহমেদ ছাড়াও ঢাকা ১০ আসন থেকে মনোনয়ন নিয়েছেন, মানবিক ঢাকা সোসাইটি এর প্রতিষ্ঠাতা চেয়ারম্যান আদম তমিজী হক, ভাষানটেক থানা আওয়ামী লীগের সহ-সভাপতি, মেজর (অবঃ) মো. ইয়াদ আলী ফকির, এফবিসিসিআই সাবেক সভাপতি সফিউল আলম মহিউদ্দিন।\nঢাকা বাহিরে উপ-নির্বাচনে যারা মনোনয়ন ফরম সংগ্রহ করেছেন।\nবাগেরহাটের-৪ আসনের মনোনয়ন ফরম সংগ্রহ করেছেন ৯ জন। গাইবান্ধা-৩ আসনের মনোনয়ন ফরম সংগ্রহ করেছেন ১৯জন। বগুড়া১- আসনের মনোনয়ন নিয়েছেন ৮জন। যশোর-৬ আসনের মনোনয়ন নিয়েছেন ৭জন।\nখোজ নিয়ে জানা গেছে, ৪৭জন সংসদ সদস্য, ১৩জন মেয়র প্রার্থী, ৩৩২জন কাউ‌ন্সিলর আবেদন সংগ্রহ ক‌রে‌ছেন।